SunOnline: PPM in thebee inthihaabu baathilu kuraane kamuge yageen kamugai!\nޕީޕީއެމުން ތިބީ އިންތިހާބު ބާތިލުކުރާނެ ކަމުގެ ޔަގީންކަމުގައި!\nފާތިމަތު ސައީދު 15 Oct 2018, 14:51\nވެރިކަން ކުރާ ޕާޓީ، ޕީޕީއެމްގެ ރިޔާސީ ޓިކެޓު ރައީސް އަބްދުﷲ ޔާމީން އަބްދުލް ގައްޔޫމާ ހަވާލު ކުރުމަށް ބޭއްވި ރަސްމިއްޔާތުގެ ތެރެއިން---ސަން ފޮޓޯ/ މުހައްމަދު އަފްރާހް\nރިޔާސީ އިންތިހާބު ނިމި ބަލި ގަބޫލުފުޅު ކުރައްވާ ކަމަށް ރައީސް އަބްދުﷲ ޔާމީން އަބްދުލްގައްޔޫމު އިއުލާނު ކުރެއްވުމަށް ފަހު އިންތިހާބުގައި ވޯޓު އޮޅުވާލި ކަމަށް ވިދާޅުވެ، ސުޕްރީމް ކޯޓަށް ވަނީ މައްސަލައެއް ވައްދައިފަ އެވެ. މައްސަލަ ބިނާކޮށްފައި ވަނީ އިންތިހާބީ ގިނަ ޝަކުވާތަކެއްގެ މައްޗަށެވެ.\nމައްސަލަ ހުށަހެޅުއްވި ފަހުން ޕީޕީއެމްގެ ލީޑަރުން އަދި އެ ޕާޓީގެ ފަރާތުން ވާހަކަފުޅު ދައްކަވާ ބޭފުޅުން ވިދާޅުވަމުން ދަނީ ސުޕްރީމް ކޯޓުން އިންތިހާބު ބާތިލު ކުރާނެ ކަމަށެވެ. އަދި އަލުން އިންތިހާބު ބާއްވައި ރައީސް ޔާމީން އިންތިހާބު ކާމިޔާބު ކުރައްވާނެ ކަމަށެވެ.\n"މި މައްސަަލާގައި ތިޔަ ބޭފުޅުން ބަލިކޮށްފައި އިންސާފު ހޯދާފައި އަލުން އިންތިހާބެއް ބާއްވާފައި އަޅުގަނޑުމެން ނިންމާނީ." ރޭ ޕީޕީއެމް އޮފީސް ކުރިމަތީގައި ބޭއްވި މުޒާހަރާގައި އެ ޕާޓީގެ ނައިބު ރައީސް އަދި ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ (އަދުރޭ) ވިދާޅުވި އެވެ.\nޕީޕީއެމްގެ ނައިބު ރައީސް އަބްދުއްރަހީމް އަބްދުﷲ --- ސަންފޮޓޯ/ ފަޔާޒު މޫސާ\nއަދުރޭ ވިދާޅުވީ އިލެކްޝްންސް ކޮމިޝަނުގެ ރައީސް އަހުމަދު ޝާރީފަށް ޖެހިވަޑައިގަންވާނީ އެ މައްސަލާގައި "ކުޑަކަކޫ ޖަހަން" ކަމަށެވެ. އަދި ސުޕްރީމް ކޯޓަށް ހުށަހަޅާފައި އޮތް މައްސަލަ އެބޭފުޅުންނާ އެއްކޮޅަށް ކާމިޔާބުކޮށްގެން ނުކުމެ ދެވަނަ ފަހަރަށް އިންސަފުވެރި އިންތިހާބަކަށް ދާނެ ކަމަށް ވެސް އަދުރޭ ވިދާޅުވި އެވެ.\nސުޕްރީމް ކޯޓުގައި މިހާރު ވެސް ކުރިއަށްދާ އެ މައްސަލައަކީ ހިޔާލީ ވާހަކަތަކެއްގެ މައްޗަށް ބިނާކޮށް ހުށަހަޅުއްވާފައިވާ މައްސަލައެއް ކަމަށް މައްސަލާގައި ކޯލިޝަނުގެ ފަރާތުން ސުޕްރީމް ކޯގައި ވަކާލާތު ކުރައްވާ ގާނޫނީ ވަކީލު ހިސާން ހުސައިން ވަނީ ވިދާޅުވި އެވެ.\n"ރައީސް ޔާމީން ހުށަހަޅުއްވައިގެން މިއުޅޭ މައްސަލާގައި ބޮޑަށް މި އޮތީ ދެލި ފުހެވޭ ގަލަމެއްގެ ވާހަކައާ. ވޯޓު ކަރުދާހުގައި ޖަހާ ފާހަގަ ފުހެވޭ ވާހަކަ. މުޅިން ކޮންސްޕިރެސީ ތިއަރީއެއްގެ މައްޗަށް ބިނާކޮށް މައްސަލަ ހުށަހަޅުއްވާފައި މިއޮޮތީ." ހިސާން ވިދާޅުވި އެވެ.\nއެހެންވީމާ އިންތިހާބު ބާތިލު ކުރެވޭނެ އެއްވެސް ކަހަލަ އަސާސެއް އެމައްސަލާގައި ނެތް ކަމަށް ކޯލިޝަނުގެ ގާނޫނީ ޓީމުން ދަނީ ފާހަގަ ކުރައްވަމުންނެވެ.\nކޯލިޝަންގެ ގާނޫނީ ޓީމު -- ފޮޓޯ/ އަހުމަދު އަވްޝަން އިލިޔާސް\nއެފަދަ ވާހަކަތަކެއް ކުރި ނަމަވެސް އިންތިހާބު ބާތިލު ކުރާނެ ކަމަށް ޕީޕީއެމުން ދޭ ޔަގީން ކަމަށް ބަދަލެއް ނާދެ އެވެ. ޕީޕީއެމުން ބޭއްވި މުޒާހަރާގައި އެ ޕާޓީގެ ކައުންސިލު މެމްބަރު އަހުމަދު ސިއްދީގު ވިދާޅުވެފައި ވަނީ ނޮވެމްބަރު 17 ވަނަ ދުވަހު ރައީސް ކަމުގެ ހުވާ ކުރައްވާނީ ރައީސް އަބްދުﷲ ޔާމީން އަބްދުލް ގައްޔޫމް ކަމަށެވެ.\nހައުސިންގް މިނިސްޓަރު ޑރ. މުހައްމަދު މުއިއްޒު ވިދާޅުވާ ގޮތުން ރައީސް ޔާމީން ސުޕްރީމް ކޯޓަށް ހުށަހެޅުއްވީ ގައުމީ މައްސަލަ އެކެވެ. އެއީ ދިވެހި ރައްޔިތުންނާ ގުޅުން ހުރި ގައުމުގެ ހައްގުގައި ހުށަހެޅުއްވި މައްސަލަ އެކެވެ.\n"ރައީސް ޔާމީން މިކުރައްވާ މަސައްކަތަކީ ގައުމީ ޖިހާދެއްކެ. މިއަދު މި މަސައްކަތް ރައީސް ޔާމީން ހިއްވަރުފުޅު ކުރައްވާފައި ކުރައްވަން ތެދުވެވަޑައި ނުގެންނެވި ނަމަ މި ގައުމު ހޯދާ ނުފެންނާނެއޭ. އެހާ ވެސް ސީރިއަސް މަސައްކަތެއް އެ ކުރައްވަން ފެއްޓެވީ."\nމައްސަލައިގެ ދެވަނަ އަޑުއެހުން މިއަދު ބާއްވާފައިވާ އިރު ސުޕްރީމް ކޯޓުގެ ނިންމުމަށް ޕީޕީއެމުން ވެސް އަދި ކޯލިޝަނުން ވެސް ދަނީ އިންތިޒާރު ކުރަމުންނެވެ.


މާސްކާއި އިޖްތިމާޢީ ގައިދުރުކުަމާއިއެކު ތާޖްމަހަލްވެސް ހުޅުވާލަނީ - DhiDaily\nމާސްކާއި އިޖްތިމާޢީ ގައިދުރުކުަމާއިއެކު ތާޖްމަހަލްވެސް ހުޅުވާލަނީ\nކޮވިޑް 19 ފެތުރުމާ ގުޅިގެން ތިން މަސް ދުވަސް ވަންދެން ބަންދުކުރުމަށްފަހު މާދަމާ އިންޑިއާގެ ވެރި ރަށް ނިއު ދިއްލީގައި ހުންނަ މަޝްހޫރު ތާޖްމަހަލް ހުޅުވާލަން އިންޑިއާގެ ސަރުކާރުން ނިންމައިފިއެވެ.\nތާޖްމަހަލް އާންމުންނަށް ހުޅުވާލާފައި ވަނީ އެ ތަން ބަލާލަން އަންނަ ފަރާތްތަކުންގެ މެދުގައި ގައިދުރުކަން ބަހައްޓައި، މާސްކު އަލައިގެން ނޫނީ އެތަނުގެ ތެރެއަށް ނުވަދެވޭ ނިޒާމް ޤާއިމްކުރުމަށް ފަހުގައެވެ.\n22 އަަހަރުން ރާނައި ނިންމާފައިވާ ތާޖް މަހަލް އަކީ މަޝްހޫރު ޝަހްސިއްޔަތު ޝާހް ޖަހަން އޭނާގެ އަނބިކަނބަލުންނަށް ހާއްސަކޮށް އިމާރާތްކޮސްފައިވާ ތަނެކެވެ. މާބުލް ފުލޯތަކުންނާއި އެތަނުގެ އެތެރޭގެ ރީތިކަމުން ފަތުރުވެރިން އެތަން ބަލާ ފޫހިނުވާ ކަމުގައިވެއެވެ.\nތާޖްމަހަލް ހުޅުވާލަން ނިންމާފައިވަނީ ދުވާލެއްގެ މައްޗަށް އެތަނަށް ވަންނަ ފަތުރުވެރިންގެ އަދަދު ބޮޑުތަނުން މަދުކޮށްފައެވެ. މިހާރު ދުވާލަކު އެތަނަށް ވަދެވޭގޮތަސް ހަމަޖެހިފައިވަނީ 5000 ފަތުރުވެރިންނަށެވެ. ގުރޫޕަކަށް 2500 މީހުން ވާގޮތަށް2ގުރޫޕަކަށް ބަހާލައިގެން ކަމުގައި އިންޑިއާގެ ޓުއަރިސަމް މިނިސްޓްރީން ހާމަކޮސްފައި ވެއެވެ.\nއިންޑިއާގައި އަނެއްކާވެސް ކޮރޯނާގައި ޕޮޒިޓިވް ވާ މީހުންގެ އަދަދު މަތިވަމުން އައިސްފައި ވީނަމަވެސް ތާޖްމަހަލްއާއި އެހެނިހެން މަޝްހޫރު އޮފިސްތަކާއި މޮނިއުމެންޓުތައް ހުޅުވާލަން ދަނީ ތައްޔާރުވަމުންނެވެ.\nމިއަދު އިންޑިއާގެ ޓުއަރިސަމް މިނިސްޓްރީއިން ކުރި ޓްވީޓެއްގައި ބުނެފައިވަނީ ދުވާލެއްގެ މައްޗަށް 24،850 މީހުން ކޮރޯނާ ވައިރަހަށް ޕޮޒިޓިވްވަމުން ދާއިރު 600 އަށް ވުރެ ގިނަމީހުން މިބަލީގައި މަރުވެފައިވާކަމަށެވެ. އިންޑިއާގައި ޖުމްލަކޮށް ކޮރޯނާައަށް ޕޮޒިޓިވް ވީ މީހުންގެ އަދަދު މިހާރު މިވަނީ 165 ،673 އަށް އަރާފައެވެ.


ފެހި ޤާނޫނު އަސާސީގެ ދަށުން ރާއްޖޭގައި ވެރިކަން ހިންގަން ފެށުމާއިއެކު ދަނޑުވެރިކަމާއިބެހޭ ފުރަތަމަ ވަޒީރަކީ ޑރ. ޑީޑީ އެވެ.\n"މަނިކުފާނުއެވެ. ތިއަ ވިދާޅުވާ ދަނޑުވެރިކަމުގެ ބިޔަ ބޮޑެތި މަޝްރޫޢުތައް ހިންގަވަމުންވެސް ބިމަށް ދަނޑިއަލުވި ދަނޑިބުރިއެއް ޖަހައިލެވިދާނެ ނޫންތޯއެވެ؟ އެއީ ފެންދޭކަށް ބޭސް ދޭކަށްވެސް ޖެހޭ އެއްޗެއް ނޫނެވެ! ރާއްޖޭގެ އޮޅު އަލަ ދަނޑުތަކާ ކައްޓަލަ ދަނޑުތައް ހަލާކުވެގެންދަނީއެވެ. ކާނެ ކަނޑުލެއްވެސް ނެތެވެ. ބަބުކެޔޮ ގަހެއްވެސް ނެތެވެ. ތަދުމަޑުކަމެއް ކުރިމަތިވާނީ ބުނެފައެއް ނޫނެވެ."\nމިއީ ޑރ. ޑީޑީގެ ފަހަތުން ހިނގަމުން ކުރި އާދޭހެވެ! މިމޭރުމުން އާދޭސް ނުކުރާ ވެރިކަމެއް 2008 ގެ ފަހުން ރާއްޖޭގައި ވެރިކަމެއް ނުކުރެއެވެ. ކޮންމެ ވެރިކަމެއްގައިވެސް ބިޔަ ބޮޑެތި މަޗްރޫޢުތަކުގެ ހުވަފެނެވެ! ކުރެވުނު ކަމެއް އެނގޭނީ ވެރިކަން ކުރި ބައަކަށެވެ!\nމިއާދޭސްކުރީ އެއިރު އުމުރުން 10، 12 އަހަރު ނަމަވެސް 1970ގެ ބޮޑު ތަދު އިޙްޞާޞްކުރީތީ އެހަނދާންތައް ހުރުމުންނެވެ.\n1970ގެ އަހަރުތަކުގައި ރާއްޖެއަށް ކުރިމަތިވި ބޮޑު ތަދުގައި ހައްދުންމަތި މާމެންދޫގެ ރައްޔިތުން ބަނޑަށް ނުޖެހުނީ ހިތަދޫގައި ކައްޓަލަ ހުރުމުންނެވެ. އިސްދޫންވެސް ކައްޓަލަ ލިބުނީތީއެވެ. ކުދިކުދި ރިޔަލު ދޯނީގައި ކައްޓަލަ ހޯދަން ބައްޕަ އިސްދޫއަށް ކުރެއްވި ދަތުރުތައް ހަނދާން ހުރީތީއެވެ!\nރަށްތައް ޑިޒައިންކުރެވިއްޖެއެވެ. ތަރައްޤީ ކުރެވިއްޖެއެވެ. އިލްޔާސް އިބްރާހީމް އެޓޯލްސް މިނިސްޓަރަކަށް ހުންނަވައިގެން ށ. މިލަންދޫގައި އިންދަވާފައި ހުރި ބަބުކެޔޮ ގަސްތައް ފިޔަވައި ސަރުކާރުން ކުރީ ކޮންކަމެއްތޯއެވެ؟\nއެއީ މާޒީއެވެ! އިއްޔެ އަކީ ވެސް މާޒީއެވެ! މިއަދުވެސް ބަލަންވީ އަވަސް ގޮތަކުން ކާނެ އެއްޗެއް ލިބިދާނެހެން ހީވާ ޒާތުގެ ގަހެއް އިންދޭތޯއެވެ! ފަޅޯ ގަހެއް ނަމަވެސްމެއެވެ! އިންދުނު ގަހެއްގެ ފައިދާ ކޮންމެވެސް ބައަކަށް ކުރާނެއެވެ!\nމިކަންކަން ފާހަގަކޮށް މީގެ ކުރިންވެސް ލިޔެވުނު ލިޔުންތައް ވިޑާޅުވި ކިޔުންތެރިންނަށް މިއީ އައު އިލްތިމާސްއަކަށް ނުވާނެއެވެ!


Call recording tha leak kurumun Trump rulhi gadha vejje\nކޯލް ރިކޯޑިންތަށް ލީކު ކުރުމުން ޓްރްމްޕު ރުޅިގަދަ ވެއްޖެ\nއެމެރިކާގެ ރައީސް ޑޮނަލްޑް ޓްރަމްޕް-\nއެމެރިކާގެ ރައީސް ޑޮނަލްޑް ޓްރަމްޕު އިމްޕީޗުކުރަން ކޮންގްރެސްއިން ނިންމި ނިންމުމަށްފަހު އެމެރިކާގެ ސިޔާސީ މައިދާން މިހާރު ވަނީ ބޮޑު ބައިބައި ވުމަކަށް ގޮސްފަ އެވެ. މި ބައިބައިވުން ހަމައަކަށް ނޭޅިގެން އުޅެނިކޮށް ޓްރަމްޕު މިވަނީ އެެމެރިކާގެ އިންޓެލިޖެންސް ކޮމެޓީގެ މެމްބަރުންނާއި އެ ކޮމެޓީއަށް ގުޅިފައިވާ ވިޒިސްބޮވްލާސްގެ މައުލޫމާތު އާންމު ކުރުމުގެ ބޭނުމުގައި ޓުވީޓު ކޮށްފަ އެވެ.\nއިންޓެލިޖެންސް ކޮމެޓީގެ ޗީފް އެޑަމް ޝިފް ވަނީ ޓްރަމްޕު ޔޫކްރެއިންގެ ރައީސް ވޮލޮޑިމީރް ޒެލެންސްކީއަށް ކުރެއްވި ފޯނު ކޯލެއްގެ ރިކޯޑިން އާންމުކޮށްފަ އެވެ. މިއާއެކު އިދިކޮޅު ޑިމްކްރަޓިކް ޕާޓީގެ މެމްބަރުން ވަނީ މިއީ އަންނަ އަހަރު ބާއްވާ ރިޔާސީ އިންތިހާބަށް ނުފޫޒު ފޯރުވުމުގެ ގޮތުން ކުރެއްވި ފޯނު ކޯލެއް ކަމަށް ބުނެފަ އެވެ.\nޔޫކްރެއިންގެ ރައީސަށް ގުޅުއްވައި ޓްރަމްޕު އެދިވަޑައިގަތީ ވާދަވެރި ސިޔާސީ ލީޑަރަކު ޔޫކްރެއިންގެ ހަކަތަ ކުންފުންޏަކާއެކު ހިންގި ވިޔަފާރި މުއާމަލާތެއްގައި ކޮރަޕްޝަން ހިމެނޭ މައްސަލަ ބަލައި ދެއްވަން ކަމަށެވެ. ނަމަވެސް އިދިކޮޅުން ދެކެނީ އެއީ 2020 ވަނަ އަހަރު ބާއްވާ ރިޔާސީ އިންތިހާބަށް ނުފޫޒު ފޯރުވުމުގެ އަމަލެއްގެ ގޮތުގައި ކަމަށެވެ.\nޑިމްކްރަޓިކްއިން ވަނީ ދާދިފަހުން ވެސް ޓްރްމްޕާ ދެކޮޅަށް ހެކިތަކެއް ސެނެޓަށް ހުށަހަޅާފަ އެވެ. އޭގެ ތެރޭގައި ކޯލް ރިކޯޑިން ހިމެނެ އެވެ. އޭގެއިން އެއް ރިކޯޑިން ޓްރަމްޕު ވިދާޅުވެފައިވަނީ، ޔޫކްރެއިންގެ ރައީސަށް ގުޅުއްވައިގެން ދެއްކެވި ވާހަކަތަށް ސިއްރު ކުރުމަށް އެދިފަ އެވެ. އިދިކޮޅުން މި ރިކޯޑިންތަށް ހޯދީ ވައިޓް ހައުސްގެ މުވައްޒިފުން މެދުވެރިކޮށެވެ. އެ މުވައްޒިފުން ކޯލް ރިކޯޑިން ހަވާލުކުރީ އިންޓެލިޖެންސް ކޮމެޓީއަށެވެ.\nމިއާއެކު ޓްރަމްޕު ވަނީ އޭގެ ތެރެއިން ބައެއް މުވައްޒިފުންގެ މައުލޫމާތު ޓުވިޓާގައި ހާމަކޮށް އިންޓެލިޖެންސް ކޮމެޓީއަށް ބަހުގެ ހަމާލާތަށް ދީފަ އެވެ. ޓްރަމްޕު ވަނީ މައުލޫމާތު ހާމަކުރިކަމަށް ބުނެ ވައިޓް ހައުސްގެ ތިން މުވައްޒިފެއްގެ މައުލޫމާތު ހާމަކޮށް އެމީހުން ވަޒީފައިން ވަކިކޮށްފަ އެވެ. އަދި އިންޓެލިޖެންސް ކޮމެޓީގެ ބައެއް މެމްބަރުން މަގާމުން ދުރުކުރާނެ ކަމަށް އިންޒާރު ދެއްވާފަ އެވެ.\nމީގެ އިތުރުން ޓްރަމްޕު ވަނީ ޝައްކު ކުރެވޭ މުވައްޒިފުންތަކެއް ވައިޓް ހައުސްގައި އުޅޭކަމަށް ބުނެ އެމީހުންގެ މުވާސަލާތީ ވަސީލަތްތަށް ހިފަހައްޓައި ދިނުމަށް އެދިފަ އެވެ. ޓްރަމްޕު ދެ މައްސަލައެއްގައި އިމްޕީޗު ކޮށްފައިވާއިރު މިހާރު މައްސަލަ އޮތީ ޖުޑިޝަރީ ކޮމިޓީގަ އެވެ. ޖުޑިޝަރީން ކޮމެޓީގެ ތަހުގީގުން ޓްރަމްޕުގެ މައްޗަށް ވެރިކަމުގެ ބާރު ނަހަމަ ގޮތުގައި ބޭނުން ކުރުމާއި، އިންތިހާބަށް ނުފޫޒު ފޯރުވަން އުޅުނު ކަމުގެ ކުށް ސާބިތު ވެއްޖެނަމަ ވަކި މުއްދަތެއްގެ ތެރޭގައި މަގާމުން ވަކިކުރެވޭނެ އެވެ.\nޓްރަމްޕާ ދެކޮޅަށް ގިނަ ހެކިތަކެއް ޑިމްކްރަޓިކްއިން ދަނީ ޖުޑިޝަރީ ކޮމެޓީއަށް ހުށަހަޅަމުންނެވެ. ޓްރަމްޕު ވައިޓް ހައުސްގެ މުވައްޒިފުން ވަޒީފައިން ކެޑުމާއި އިންޓެލިޖެންސް ކޮމެޓީއަށް ދިން އިންޒާރަކީ ވެސް އިތުރު ހެކިތަކެއް ގޮތުގައި ބެލެވޭނެ އެވެ.


Israel ge hamalaathah huhtaalumah Nasheed govaalahvaifi\nފަލަސްތީނަށް ހަމަލާދިނުން ހުއްޓާލުމަށް ނަޝީދު ގޮވާލައްވައިފި\nރައްޔިތުންގެ މަޖިލީހުގެ ރައީސް މުހައްމަދު ނަޝީދު: ފަލަސްތީނަށް ދޭ ހަމަލާތައް ހުއްޓާލުމަށް އެމަނިކުފާނު ވަނީ ގޮވާލައްވާފައި -- ފޮޓޯ: އަވަސް\nއިޒްރޭލުން ގަޒާއަށް ދެމުންދާ ހަމަލާތައް ހުއްޓާލަން ރައްޔިތުންގެ މަޖިލީހުގެ ރައީސް މުހައްމަދު ނަޝީދު ގޮވާލައްވައިފި އެވެ.\nޖަރުމަންގައި މިވަގުތު ހުންނެވި ރައީސް ނަޝީދު ކުރެއްވި ޓްވީޓެއްގައި ވިދާޅުވީ އިޒްރޭލުން ފަލަސްތީނަށް ދެމުންދާ ހަމަލާތައް ފެނި ވަޑައިގަތުމުން ވަރަށް ބޮޑަށް ކަންބޮޑުވެވަޑައިގަންނަވާ ކަމަށެވެ. އަދި އިޒްރޭލުގެ ހަމަލާތައް ހުއްޓާލަން ވަނީ ގޮވާލައްވާފަ އެވެ.\nފަލަސްތީން ރައްޔިތުންނަށް އިޒްރޭލުން އަޅާފައިވާ ހުރަސްތައް ނައްތާލައި ފަލަސްތީން ރައްޔިތުންނަށް ވެސް އާމްދަނީ ހޯދޭނެ ގޮތާއި ހަމަޖެހިލައިގެން ދިރިއުޅެވޭނެ މަގެއް ހޯދައިދޭން ޖެހޭ ކަމުގައި ވެސް ވިދާޅުވި އެވެ. އަދި ފަލަސްތީނާއި އިޒްރޭލުގެ މައްސަލައަށް އޮތް ހައްލަކީ މިނިވަން ދެ ދައުލަތް އުފެއްދުން ކަމަށް ވެސް ވިދާޅުވެފައިވެ އެވެ.\nއިޒްރޭލުން ދޭ ލާއިންސާނީ ހަމަލާތަކާ ދެކޮޅު ހާމަ ކުރައްވައި، ރައީސް އިބްރާހީމް މުހައްމަދު ސޯލިހް ވެސް އިއްޔެ ވަނީ ފަލަސްތީނާއެކު ހުންނެވި ކަން ހާމަ ކުރައްވާފަ އެވެ.\nފަލަސްތީން ރައްޔިތުންގެ ހައްގުތައް ކަށަވަރު ކޮށްދިނުމަށް ގޮވާލައި ދިވެހި ޒުވާނުންތަކެއް އިސް ނަގައިގެން އިއްޔެ ކުރިއަށް ގެންދިޔަ ހަރަކާތަށް ދައުލަތުގެ އިސްވެރިންނާއި ސިޔާސީ ޕާޓީތަކާއި އާންމު ރައްޔިތުންގެ ފަރާތުން ވަރަށް ބޮޑު ތަރުހީބެއް ލިބިގެން ގޮސްފަ އެވެ.\nފަލަސްތީނަށް ދެމުންދާ ހަމަލާތައް ކުށްވެރިކޮށް މިދިޔަ ހޯމަ ދުވަހު އޮތް ރައްޔިތުންގެ މަޖިލީހުގެ ޖަލްސާއަށް ކުއްލި މައްސަލަ އެއްވެސް ހުށަހަޅާފައިވެ އެވެ.\nއިޒްރޭލުން ރޯދަ މަހުގެ ފަހު ދިހައަކުން ފެށިގެން ފަލަސްތީނަށް ދެމުންގެންދާ ހަމަލާތަކުގައި މިހާތަނަށް 200 އަށް ވުރެ ގިނަ މީހުން ޝަހީދު ކޮށްލާފައިވާ ކަމަށް މީޑިއާ ރިޕޯޓްތައް ބުނެ އެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ފަލަސްތީން ޕޮލިޓިކްސް


BREAKING NEWS: Gaza Ah Demundhaa Hamalaathah Miadhu Huttaalun Ekasheegenvey - Report - Vaguthu\nކޮވިޑަށް ޓެސްޓް ކުރާ އަދަދު "ވާނުގައި" - 20 ގަޑިއިރު ކުރިން\nޣައްޒާއަށް ދެމުންދާ ހަމަލާތައް މިއަދު ހުއްޓާލުން އެކަށީގެންވޭ - ރިޕޯޓް\nހަމާސް އާއި އިސްރާއީލުން ކުރިއަށް އޮތް 24 ގަޑިއިރުގެ ތެރޭގައި ހަމަލާ ބަދަލުކުރުން ހުއްޓާލުމާއިމެދު އެއްބަސްވުމަކަށް އައިސް އިސްރާއީލުން ޣައްޒާއަށް ދެމުން ގެންދާ ހަމަލާތައް ހުއްޓާލުން އެކަށީގެންވާ ކަމަށް "ސީއެންއެން" އިން ބުނެފިއެވެ.\n"ސީއެންއެން" އިން ބުނީ ހަމަލާތައް މެދުކަނޑާލަން މަޝްވަރާ ކުރެވެމުންދާކަން ހަމާސް އިން ކަށަވަރު ކޮށްދީފައިވާ ކަމަށެވެ. ހަމާސްގެ އޮފިޝަލަކު ނަން ހާމަނުކޮށް "ސީއެންއެން" އަށް މައުލޫމާތު ދެމުން ބުނީ ހަމަލާތައް ބަދަލުކުރުން ހުއްޓާލުމަށް މިސްރާއި ގަތަރު މެދުވެރިއެއްގެ ދައުރު އަދާކޮށްގެން މަޝްވަރާތަކެއް މިހާރު ކުރިއަށްދާ ކަމަށެވެ.\nނަމަވެސް ހަމަލާތައް ހުއްޓާލުމުގެ ވިސްނުން ގެންގުޅޭކަން އިސްރާއީލުން އާއްމުކޮށް އަދި އިއުލާނެއް ނުކުރެއެވެ. އިސްރާއީލްގެ އަނިޔާވެރި ބޮޑުވަޒީރު ނަތަންޔާހޫ އެންމެފަހުން ރޭ މީޑިއާ އާއި ވާހަކަދައްކަމުން ވެސް ބުނީ ހަމަލާތައް ހުއްޓާލުމުގެ ވިސްނުމެއް ނުގެންގުޅޭ ކަމަށެވެ.\nއޭނާ ބުނީ އިސްރާއީލްގެ ރައްޔިތުންނަށް ސަލާމަތާއި ރައްކާތެރިކަން ކަށަވަރު ކުރެވެންދެން ޣައްޒާގައި އިސްރާއީލްގެ އޮޕަރޭޝަން ކުރިއަށްދާނެ ކަމަށެވެ. "އަހަރެން ޝުކުރު އަދާކުރަން އަހަރެމެންގެ އެކުވެރިޔާ އެމެރިކާގެ ރައީސް ޖޯ ބައިޑެން އިސްރާއީލުން އަމިއްލަ ދިފާއުގައި ކުރަމުން ގެންދާ މަސައްކަތައް ކުރާ ތާއީދަށް." ނަތަންޔާހޫ ރޭ ބުންޏެވެ.\nހަމަލާތައް ބަދަލުކުރަން ފެށިތާ މިހާރު 11 ދުވަސް ވެފައި ވާއިރު ޣައްޒާ އިން 220 މީހަކު ވަނީ ޝަހީދުވެފައެވެ. އަދި އިސްރާއީލުން ވަނީ 12 މީހަކު މަރުވެފައެވެ. ހަމަލާތައް ހުއްޓާލުމަށް ގޮވާލާ ބައިނަލްއަޤުވާމީ ފަރާތްތަކުގެ އަދަދު ވެސް މިހާރު އަންނަނީ ގަދަވަމުންނެވެ.\nހަމަލާތައް ބަދަލުކުރުން ހުއްޓާލުމަށް ގޮވާލާ އދ.ގެ ސަލާމަތީ މަޖިލީހުން ގަރާރެއް ފާސްކުރަން ފްރާންސް އިސްނަގައިގެން މިހާރު ގެންދަނީ މަސައްކަތް ކުރަމުންނެވެ. މީގެ ކުރިން މިމައްސަލައިގައި ގަރާރެއް ފާސްކުރަން ކުރި މަސައްކަތް ތިން ފަހަރެއްގެ މަތިން އެމެރިކާ އިން ވަނީ ހުއްޓުވާފައެވެ. ފްރާންސުން މިހާރު މަސައްކަތް ކުރަމުން ގެންދަނީ ސަލާމަތީ މަޖިލީހުގެ ހުރިހާ ގައުމަކާއި ވެސް މަޝްވަރާކޮށްގެން ސަލާމަތީ މަޖިލީހުގެ ޖަލްސާގެ ކުރިން ވެސް ގަރާރާއި މެދު އެއްބަސްވުމަށް އާދެވޭތޯއެވެ.\nއިސްރާއީލުން މިހާރު ޣައްޒާއަށް ދެމުން ގެންދާ ހަމަލާތައް ފެށިފަހުން 1800 އަށްވުރެ ގިނަ ވައިގެ ހަމަލާ އިސްރާއީލުން ޣައްޒާއަށް ދީފައިވެއެވެ.\nމެއި 20, 2021 10:19\nއަރާރުންވާ ފަރާތަކީ އިޒްރޭލް. އިޒްރޭލްގެ އަމަލުތައް ހައްދުފަހަނަޅައި ދިޔައިމާ ހަމާސްއިން ހަމަލާދެނީ. ހަމާސްއަށް އެނގޭ ރޮކެޓްތައް އޮއްސާލީމާ އިޒްރޭލް ރަތަށް އަރައިގެން އަންނާނެކަން. ބޮންވެސް އަޅާނެކަން. ދުނިޔޭގެ ޕްރެޝަރުވެސް އަންނާނެކަން. އެހެންނަމަވެސް އެހެން ނުހަދައިފިއްޔާ މިއީ ދުނިޔޭގެ އެއްވެސް ބަޔަކު ދެނަހުރި ކަމަކަށް ނުވާނެ. ނުހުއްޓި ވަށައިގެން ރޮކެޓް ހަމަލާ އަންނަން ފެށީމާ އިޒްރޭލަށްވެސް އެމެރިކާއަށްވެސް މިހާރު އެނގިއްޖެ ރޮކެޓް ހަމަލާ ދެން ނުހުއްޓުވޭނެކަން. ކިތަންމެ ވަރަކަށް ބޮން އެޅިޔަސް އެއީ މިހާރު ދެން ކުރެވެން ނެތްކަމެއްކަން. އެހެންވެ ހުއްޓާލުން ނޫން ގޮތެއް ނެތް.\nމެއި 20, 2021 10:48\nއޭނާ ބުނީ އިސްރާއީލްގެ ރައްޔިތުންނަށް ސަލާމަތާއި ރައްކާތެރިކަން ކަށަވަރު ކުރެވެންދެން ޣައްޒާގައި އިސްރާއީލްގެ އޮޕަރޭޝަން ކުރިއަށްދާނެ ކަމަށެވެ. "އަހަރެން....\nޖަވާބުގާބުނަންބޭނުންވަނީ ތިޔައީ ހުވަފެނުންވެސްފެންނާނެދުވަހެއްނޫނޭ!!\nތިޔަބުނާ ސަލާމަތާއި ރައްކާތެ ރިކަމަކީ ތިޔަ ޔަހޫދީންނަށްއޮތްއެއްޗެއްނޫނޭ!! އަލިފު ހާ\nމެއި 20, 2021 11:35\nމިހެރެ މޮޔަޔާ.ސަލާމަތްތެރި ކަމާ ރައް ކާތެރި ކާތެރިކ ކން ކަށަވަރުވީސް ދޭތެރެޔަ ކުން ފަލަސްތީނުގެ ބިން ފޭރިގަނެ އެތާނގެ ވަޒަންވެރީންގެ މީހުން މަރާން ކަލޭމެން އިސްވެ ނުގަތްނަމަ.\nމެއި 20, 2021 11:47\nބައެއްގެ ބިމެއް ގަދަބާރުން ފޭރިގަނެގެން ތިބި ބަޔަކަށް ފުރިހަމަ އަށް ރައްކައުތެރި ކަން ކަށަވަރެއް ނުވާނެ. އެހެން ނަމަވެސް ދެން ޙަމަލާތައް ހުއްޓާލިޔަސް ފަލަސްތީނަށް ލިބުނު ގެއްލުންތަކުން އަރައިގަންނަން އަހަރުތަކެއް ނަގާނެ. ފަލަސްތީނުގެ މުޅި ވަތުއޮނިގަނޑު(އިންފްރާސްޓްރަކްޗަރ) އެ ވަނީ ހަލާކުވެފައި، މަގުތައް މުޅިން ހަލާކުވެފައި. ކުރިމަގު ގައި އިޒްރޭލާ ދެކޮޅަށް ޖިހާދުކުރަން ތިބި އެތައް ޒުވާނުންނަކާ ކުޑަކުދިން ވަނީ ޝަހީދުކޮށްފައި. އަނެއްކާ ވެސް އަންނަ ރަމަޟާން މަހާދިމާކޮށް ފަލަސްތީނުގައި ގަތުލު ޢާއްމުތައް ފަށާނެ. ފުދޭވަރަށް މީހުން މަރާލެވުނީމާ ހުއްޓާލާނީ. ލަނޑުދަނޑި ޙާޞިލްވަންދެން މުޝްރިކު ގައުމު ތަކުން ނުދެނެހުރިކަމަށް ހަދައިގެން ތިބޭނީ.\nމެއި 20, 2021 13:35\nފަލަސްތީނުރައިއަތުންނަށް ރައްކާތެރި ކަމުގެގެރެންޓީ ކަށަވަރުވަންދެން ފަލަސްތީނުގެ މުޖާހިދުން ޒައިނިސްޓު އިޒުރާއީލަށް ދޭހަމަލާ ހުއްޓާާގެން ނުވާނެ\nމެއި 20, 2021 17:40\nޝުކުރިއްޔާ ރައީސް ނަށީދު، ރައީސް ނަށީދު އަކީ ކަންތަކަށް ބާރުފޯރުވޭނެ ވެރިޔެއްކަން މީސާބިތުކޮއްދިނީ..


Insaanaage buhdhi himaayai koh rakkaatherikurun\nޝަރީޢަތުގެ މަޤުޞަދުތައް: އިންސާނާގެ ބުއްދި ޙިމާޔަތްކޮށް ރައްކާތެރިކުރުން\nއިންސާނާގެ ބުއްދި ޙިމާޔަތްކުރުމަކީ އިސްލާމީ ޝަރީޢަތުގެ އެންމެ މަތިވެރި ފަސް މަޤުޞަދުގެ ތެރޭގައި ހިމެނޭ މަތިވެރި މަޤުޞަދެކެވެ. ބުއްދި ޙިމާޔަތްކޮށް ރައްކާތެރިކުރުމަށްޓަކައި އިސްލާމީ ޝަރީޢަތުގައި ގިނަގުނަ އުޞޫލުތަކާއި މަބުދައުތަކެއް ކަނޑައަޅުއްވާފައިވެއެވެ. ކައުނުގައި ލައްވާފައިވާ ކަންކަމާމެދު ވިސްނައި ފިކުރު ހިންގައި ޢިލްމު ހޯދައި ބުއްދީގެ ބޭނުން ހެޔޮ ގޮތުގައި ހިފުމަށް އިސްލާމްދީނުގައި ގޮވާލައްވާފައިވެއެވެ. މި ކަރުދާހުގައި ޚުލާޞާގޮތެއްގައި ބަޔާންކޮށްފައިވާނީ ބުއްދީގެ ލޮޣަވީ މަފްހޫމާއި މަޤާޞިދުގެ ޢިލްމުގައި ބުއްދި ރައްކާތެރިކުމުގެ އިޞްޠިލާޙުގެ ޙަޤީޤަތަކާއި ބުއްދިއަށް އިސްލާމީ ޝަރީޢަތުގައި މުހިންމުކަން ދެވިފައިވާކަން ހާމަވެގެންދާ ދާއިރާތަކާއި ބުއްދި ރައްކާތެރިކުރުމަށްޓަކައި އިސްލާމީ ޝަރީޢަތުގައި ކަނޑައަޅުއްވާފައިވާ އުޞޫލުތަކާއި ކަންކަމުގެ އިތުރުން، ބުއްދި ޙިމާޔަތްކުރުމަށްޓަކައި ޙަރާމްކުރެވިފައިވާ ޙިއްސީ އަދި މަޢުނަވީ ކަންކަމެވެ. އަދި، އިސްލާމީ ޝަރީޢަތުގައި ބުއްދި ރައްކާތެރިކުރުމަށްޓަކައި ކަނޑައަޅުއްވާފައިވާ މަޤުޞަދަށް ބާރު ދިނުމަށްޓަކައި މިޒަމާނުގައި ދައުލަތާއި ފަރުދުންނާއި ޖަމާޢަތުގެ ފެންވަރުގައި ކުރެވިދާނެ މުހިންމު ބައެއްކަންކަމަށް ޚުލާޞާގޮތެއްގައި އަލިއަޅުވާފައިވާނެއެވެ.\nމުހިންމު ލަފުޒުތައް: އަލްޢަޤުލު، ޙިއްސީ، މަޢުނަވީ، މަޤުޞަދު، މަޤާޞިދު، ޢިލްމު، ފިކުރު، ތަރައްޤީ.\nއަލްޢަޤްލު (ބުއްދި) ގެ މަފްހޫމް\nޢަރަބި ބަހުގައި ބުއްދި އަށް ބޭނުންކޮށް އުޅެނީ ( العَقْل) އެވެ. ޢަރަބި ބަހުގެ މަޝްހޫރު ޑިކްޝަނަރީ އެއްކަމުގައިވާ އަލްމުޢުޖަމުލްވަސީޠު ގައި ބަޔާންވެގެންވާ ގޮތުން އަލްޢަޤުލުގެ ލޮޣަވީ މަފްހޫމަކީ، އެކަމެއްގެ އަޞްލު ޙަޤީޤަތާ އެއްގޮތަށް އެކަމެއް ދެނެގަތުމެވެ. އެގޮތުން ކަންކަމުން ރައްކާތެރިވުން ހިމެނެއެވެ. (އަނީސް , 2004 )\nޢަރަބި ބަހުގެ ފުންނާބުއުސް ޢިލްމުވެރިއެއްކަމުގައިވާ އަލްޢައްލާމާ އިބުނު މަންޡޫރު ވިދާޅުވެފައިވެއެވެ. އިންސާނާގެ ބުއްދި އަށް ޢަރަބި ބަހުގައި (العقل ) ބޭނުންކުރެވެނީ، ހަލާކުން ސަލާމަތްވުމަށް މަގުފަހިކޮށްދޭތީއެވެ. (އިބުނު މަންޡޫރު, 1414).\nބުއްދި ރައްކާތެރިކުރުމުގެ މަފްހޫމު\nއިންސާނާގެ ބުއްދި ރައްކާތެރިކުރުމަކީ ( The preservation of the mind) އިސްލާމީ ޝަރީޢަތުގެ އެންމެ މަތިވެރި ފަސް މަޤުޞަދުގެ ތެރެއިން މަޤުޞަދެކެވެ. މަޤާޞިދުއްޝަރީޢާގެ ޢިލްމުގައި އިންސާނާގެ ބުއްދި ރައްކާތެރިކުރުމުގެ މަފްހޫމަކީ، އޭނާގެ ބުއްދިއަށް ގެއްލުން ލިބިދާނެ ފަދަ ހިއްސީ އަދި މަޢުނަވީ އެންމެހާ ކަމަކުން އޭނާގެ ބުއްދި ޙިމާޔަތްކޮށް ރައްކާތެރިކުރުމެވެ. ބުއްދިއަކީ މާތް ﷲ އިންސާނާއަށް ދެއްވާފައިވާ އެންމެ މަތިވެރި ނިޢުމަތެވެ. އެހެނިހެން މަޚުލޫޤާތްތަކާއި އިންސާނާއާ ދެމެދުގައިވާ ތަފާތު ކަނޑައަޅާ ޖައުހަރަކީ އިންސާނާގެ ބުއްދިއެވެ. އިންސާނާއަކީ މުކައްލަފެއްކަމުގައި ކަނޑައެޅިގެންދަނީ ބުއްދީގެ މައްޗަށެވެ. އަދި އިންސާނާ ޝަރަފްވެރި މަޤުލޫޤެއްގެ ގޮތުގައި ވެގެންދިޔައީ ވެސް ބުއްދިއާއި ބުއްދީގެ އަލީގައި އުފަންވާ ޙިކުމަތުގެ ސަބަބުނެވެ. (ފާރިސް , 2014)\nބުއްދިއަކީ، ކަންކަމުގެ ޙަޤީޤަތް ދެނެގަތުމުގެ ފިކުރީ ވަސީލަތެވެ. ފައިދާ ހުރި ކަންކަމާއި ގެއްލުން ދެނިވިކަންކަން ދެނެގަތުމުގެ ބާރެވެ. ރަނގަޅުކަންކަމުގައި ހިފައި ނުބައިކަންކަމުން ދުރުވެގަނެވެނީ ބުއްދިއާއި ފިކުރު ހިންގައިގެންނެވެ. އިންސާނާގެ ބުއްދި އަށް ގެއްލުން ލިބޭ އެންމެހާ ކަމަކުން ބުއްދި ރައްކާތެރިކުރުމަށްޓަކައި އިސްލާމީ ޝަރީޢަތުގައި އުޞޫލުތަކާއި ކަންތައްތަކެއް ކަނޑައެޅިފައިވެއެވެ. އޭގެ ތެރޭގައި ޙިއްސީ ކަންކަމާއި މަޢުނަވީ ކަންކަން ހިމެނެއެވެ. (އަލްޔޫބީ , 1998)\nއިސްލާމީ ޝަރީޢަތުގެ މަޞްދަރުތަކަށް ނަޒަރު ހިންގާލުމުން، އިސްލާމީ ޝަރީޢަތުގައި ބުއްދިއަށް އާދަޔާ ޚިލާފު މުހިންމުކަމެއް ދެއްވާފައިވާކަން ކަށަވަރުވެގެންދެއެވެ. މިގޮތުން ފާހަގަކުރެވޭ މުހިންމު ބައެއްދާއިރާތައް ޚުލާޞާގޮތެއްގައި ބަޔާންކޮށްލާނަމެވެ.\n(ހ) ކީރިތި ޤުރުއާން\nކީރިތި ޤުރުއާނުން ފެނިގެންދަނީ، އިންސާނާގެ ބުއްދީގެ ބޭނުން ހެޔޮގޮތުގައި ހިފުމަށާއި ކަންކަމާމެދު ވިސްނައި ފިކުރު ހިންގުމަށާއި ތަދައްބުރު ކުރުމަށް ގޮވާލާފައިވާ ތަނެވެ. ﷲ ވޮޑިގެންވާކަމަށް ދަލީލުކޮށްދޭ ކައުނީ ޙުއްޖަތްތަކާމެދު ފިކުރު ހިންގުމަށް ޞަރީޙަ އެތައް އާޔަތެއް ކީރިތި ޤުރުއާނުގައި ބަޔާންވެގެންވެއެވެ. އެޙުއްޖަތްތަކުގެ އަލީގައި ބުއްދީގެ ބޭނުންކޮށް ﷲ މަޢުރިފާކޮށް ދެނެގަނެވެއެވެ. ކީރިތި ޤުރުއާނުގައި (العقل ) އާއި އެއާ ގުޅުންހުރި ޞަރީޙަ ލަފްޒުތައް ތިރީސް ހަތަރު މަޤާމުގައި ބަޔާންވެގެންވެއެވެ. އެއިގެ ތެރޭގައި ކައުނީ ޙުއްޖަތާ މެދު ވިސްނައި ފިކުރު ހިންގުމަށާއި ތަޝްރީޢު ކުރެވިފައިވާ އަޙުކާމުތަކާ މެދު ފިކުރު ހިންގުމަށް ގޮވާލައްވާފައިވެއެވެ. (އަލްމުޙާސިބީ , 1971)\nކައުނީ ޙުއްޖަތްތަކާމެދު ވިސްނުމަށް ބާރު އަޅުއްވައި މާތް ﷲ ވަޙީކުރައްވާފައިވެއެވެ. (وَمِنْ آيَاتِهِ يُرِيكُمُ الْبَرْقَ خَوْفًا وَطَمَعًا وَيُنَزِّلُ مِنَ السَّمَاءِ مَاءً فَيُحْيِي بِهِ الْأَرْضَ بَعْدَ مَوْتِهَا ۚ إِنَّ فِي ذَٰلِكَ لَآيَاتٍ لِّقَوْمٍ يَعْقِلُونَ ) (الروم:24 ) " އަދި ތިޔަބައިމީހުންނަށް ބިރުދެއްކެވުމުގެ ގޮތުންނާއި (ވާރެއާމެދު) އެދުންވެރި ކުރެއްވުމުގެ ގޮތުން، ވިދުވަރު ތިޔަބައިމީހުންނަށް ދެއްކެވުމާއި، ބިންގަނޑު މަރުވުމަށްފަހު އުޑުން ފެން ވެއްސަވައި، އެ ފެނުގެ ސަބަބުން އެ ބިން އަލުން ދިރުއްވާކަން ވަނީ، އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިންނެވެ. ހަމަކަށަވަރުން، ވިސްނާބަޔަކަށް އެކަމުގައި ހެކިތަކެއްވާކަން ކަށަވަރެވެ."\nއަދި ތަޝްރީޢު ކުރައްވާފައިވާ އަޙުކާމުތަކާމެދު ވިސްނައި ފިކުރުކުރުމަށް ގޮވާލައްވަމުން ވަޙީކުރައްވާފައިވެއެވެ. (وَلِلْمُطَلَّقَاتِ مَتَاعٌ بِالْمَعْرُوفِ ۖ حَقًّا عَلَى الْمُتَّقِينَ * كَذَٰلِكَ يُبَيِّنُ اللَّـهُ لَكُمْ آيَاتِهِ لَعَلَّكُمْ تَعْقِلُونَ ) (البقرة:240-241 ) " ވަރިކޮށްފައިވާ އަންހެނުންނަށް އެކަށީގެންވާ ހެޔޮގޮތުގައި نفقات ދިނުން ހުށްޓެވެ. تقوى ވެރިންގެ މައްޗަށްވާ حق އެއްގެ ގޮތުގައެވެ. اللَّه، އެކަލާނގެ آية ތައް، ތިޔަބައިމީހުންނަށް އެފަދައިން ބަޔާންކޮށްދެއްވަނީ، ތިޔަބައިމީހުން ވިސްނުމަށްޓަކައެވެ."\nމި ނޫންވެސް ވަރަށް ގިނަ މަޤާމު ތަކުގައި ބުއްދީގެ ބޭނުން ހެޔޮ ގޮތުގައި ހިފުމަށް މާތް ﷲ އަންގަވާފައިވެއެވެ. މިކަންކަމުން ދޭހަވެގެން ދަނީ ބުއްދިއާމެދު ދީނުގައި ދެއްވާފައިވާ މުހިންމުކަމާއި ވިސްނައި ފިކުރުކުރުމަށް ބާރު އަޅުއްވާފައިވާ މިންވަރެވެ.\n(ށ) ޝަރުޢީ ތަކުލީފުގެ ސަބަބު\nއިންސާނާގެ ކިބައިގައި ބުއްދިހުރުމަކީ އެންމެހާ ޝަރުޢީ ތަކުލީފުތަކެއް އުފުލުމުގެ ސަބަބުކަމުގައި ލެއްވިއެވެ. ބުއްދި ނެތް މޮޔަމީހާއާއި ބުއްދި ފުރިހަމަ ނުވާ ކުޑަކުއްޖާއަކީ ޝަރުޢީގޮތުން ތަކުލީފު ލިބިގެންވާ ބައެއްނޫނެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީސްކުރައްވާފައިވެއެވެ. (رُفِع القَلمُ عن ثلاثةٍ: عن النَّائمِ حتَّى يستيقظَ، وعن الصَّبي حتَّى يحتلِمَ، وعن المجنونِ حتَّى يَعقِلَ) ( أخرجه الترمذي 1423) މާނައީ، " ނިދާފަ އޮތް މީހާ ހޭލައްޖައުމަންދާންދެންނާއި ކުޑަކުއްޖާ ބާލިޣުވެއްޖައުމަށްދާންދެންނާއި މޮޔަމީހާ އަށް (ބުއްދި) އަތުވެއްޖައުމަށް ދާންދެންނާއި، މި ތިންމީހުންގެ ކިބައިން (ޝަރުޢީ) ތަކުލީފު އުފުލިގެންވެއެވެ."\n(ނ) ބުއްދިއަށް ގެއްލުންލިބިދާނެ ޙިއްސީ އަދި މަޢުނަވީ ކަންކަން ޙަރާމްކުރައްވައި ބުއްދި ރައްކާތެރިކުރުމަށް ގިނަ ގުނަ އުޞޫލުތަކާއި މަބުދައުތަކެއް ކަނޑައެޅުއްވިއެވެ. މިގޮތުން ކަނޑައަޅުއްވާފައިވާ ކަންކަމުގެ ތެރޭގައި އަންނަނިވި ކަންކަން ހިމެނެއެވެ.\n• އިންސާނާގެ ބުއްދި ރައްކާތެރިކުރުމުގެ ގޮތުން ބަގުރާއާއި މަސްތުވާ އެންމެހާ ތަކެއްޗެއް ޙަރާމްކުރައްވާފައިވެއެވެ. ބަގުރާއާއި މަސްތުވާތަކެތި ޙަރާމްކުރެއްވުމުގެ މަޤުޞަދަކީ ބުއްދި ޙިމާޔަތްކުރުމެވެ. (ރަޖަބް , 2016) މާތް ﷲ ކީރިތި ޤުރުއާނުގައި ބަޔާންކުރައްވާފައިވެއެވެ. (يَا أَيُّهَا الَّذِينَ آمَنُوا إِنَّمَا الْخَمْرُ وَالْمَيْسِرُ وَالْأَنصَابُ وَالْأَزْلَامُ رِجْسٌ مِّنْ عَمَلِ الشَّيْطَانِ فَاجْتَنِبُوهُ لَعَلَّكُمْ تُفْلِحُونَ * إِنَّمَا يُرِيدُ الشَّيْطَانُ أَن يُوقِعَ بَيْنَكُمُ الْعَدَاوَةَ وَالْبَغْضَاءَ فِي الْخَمْرِ وَالْمَيْسِرِ وَيَصُدَّكُمْ عَن ذِكْرِ اللَّـهِ وَعَنِ الصَّلَاةِ ۖ فَهَلْ أَنتُم مُّنتَهُونَ ) ( المائدة 90-91 ) އޭ إيمان ވެއްޖެ މީސްތަކުންނޭވެ! ހަމަކަށަވަރުން، ރާއާއި، ޖުވާކުޅުމާއި، އަޅުކަންކުރަން ހަދާފައި ހުންނަ ބުދުތަކާއި نصيب ހުރިގޮތް ބަލަން ގެންގުޅޭ ދުނިދަނޑިތަކަކީ، شيطان އާގެ عمل ތަކުގެ ތެރެއިންވާ މުޑުދާރު ތަކެއްޗެވެ. ފަހެ، ތިޔަބައިމީހުން އެކަންތަކާ ދުރުވެގަންނާށެވެ! (އެއީ) ތިޔަބައިމީހުން ދިންނަވައި نصيب ލިބުމަށްޓަކައެވެ. شيطان އާ އެދޭކަން ކަށަވަރީ، ރާއާއި، ޖުވާގެ ސަބަބުން، ތިޔަބައިމީހުންގެ މެދުގައި عداوة ތެރިކަމާއި، ރުޅިވެރިކަން އުފެއްދުމަށެވެ. އަދި اللَّه ހަނދުމަކުރުމާއި، ނަމާދުކުރުމަށް ތިޔަބައިމީހުންނަށް ހުރަސްއެޅުމަށެވެ. ފަހެ، ތިޔަބައިމީހުން ތިޔަތިބީ އެކަންތައްތައް ހުއްޓާލަންހެއްޔެވެ؟\nއިސްވެބަޔާންވެ ދިޔަ އާޔަތުން ދަލީލުކޮށްދެނީ ބަގުރާއަކީ، ޙަރާމްވެގެންވާ އެއްޗެއްކަމާއި ބަގުރާ ޙަރާމްކުރެއްވި މަޤުޞަދުވެސް ދޭހަވެއެވެ. ޝައްކެއް ނެތް ގޮތުގައި ބަގުރާއަކީ ހުރިހާ ފާފައެއްގެ މަންމައެވެ. އުންމުލްޚަބާއިޘެވެ. ބަގުރާގެ ސަބަބުން އިންސާނާގެ ބުއްދިއަށް ނުބައި އަސަރުކޮށް އިންސާނީ ވަންތަކަން ގެއްލުވާލައެވެ. އަދި ޞިއްޙީ ގޮތުން ވެސް އިންސާނާއަށް ބޮޑެތި ގެއްލުން ކުރިމަތިކުރެއެވެ. އަދި ބަގުރާގެ ސަބަބުން މުޖުތަމަޢުގައި ޢަދާވާތްތެރިކަމާއި ރުޅިވެރިކަން ފެތުރެއެވެ. ރާ ބޯ މީހުންގެ މައްޗަށް އިސްލާމީ ޝަރީޢަތުގައި ޙައްދު ކަނޑައަޅުއްވާފައިވެއެވެ.\nރާއާއި ވިދިގެން، މަސްތުވާތަކެތީގެ އެންމެހާ ބާވަތްތަކެއް ޙަރާމްވެގެންވެއެވެ. މަސްތުވެއްޖެ ކޮންމެ އެއްޗަކީ ޙަރާމްވެގެންވާ އެއްޗެކެވެ. މަސްތުވާތަކެތީގެ ކިތައްމެ ކުޑަ މިންވަރެއްވެސް ޙަރާމްވެގެންވެއެވެ. މި އެންމެހާ ތަކެއްޗެއް ޙަރާމްވެގެންވަނީ އިންސާނާގެ ކިޔާނުގައިވާ އެންމެ އަގުހުރި ޖައުހަރުކަމުގައިވާ ބުއްދި ރައްކާތެރިކޮށް ޙިމާޔަތްކުރުމުގެ ގޮތުނެވެ.\n• ބުއްދި ރައްކާތެރިކުރުމަށްޓަކައި އިންސާނާގެ ބުއްދިއަށް ގެއްލުންދެނިވި އެންމެހާ ކަމަކުން ރައްކާތެރިކޮށް ޢަޞަބީ ސުލޫކަކީ ވަޒަންހަމަ ސުލޫކެއްގެ ގޮތުގައި ދެމެހެއްޓޭތޯ މަސައްކަތްކުރަން ބާރުއަޅުއްވާފައިވެއެވެ. ހަމަ އެފަދައިން މަސްތުވާތަކެތިން ދުރުވާންޖެހެއެވެ. މަސްތުވާތަކެއްޗާ މެދު ދީނުގައި ކަނޑައަޅުއްވާފައިވާ ޢުޤޫބާތް ތަންފީޒުކުރެވެންޖެހޭނެއެވެ. ހަމަ އެގޮތައް ސިކުނޑިއަށް ގެއްލުންވާ ނުބައި އަޚުލާޤީ ސިފަތަކުން ވެސް ސަލާމަތްވާންޖެހޭނެއެވެ. (ޢަޠިއްޔާ , 2003)\n• ޢިލްމު ހޯދުމަށް އަމުރުކުރައްވާފައިވެއެވެ. އިސްލާމީ ރިސާލަތުގެ އެންމެ ފުރަތަމަ އަމުރަކީ ވެސް ޢިލްމު ހޯދުމަށް ބާރު އަޅައި އައިސްފައިވާ އަމުރެކެވެ. މިހެންކަމުން ބުއްދި ރައްކާތެރިކުރުމަށް އޮތް އެންމެ މުހިންމު ވަސީލަތަކީ ޢިލްމު ހޯދައި ލިބިގަތުމެވެ. ޢިލްމު ހޯދައި ޢިލްމީ ކަންކަމުގައި އިޖުތިހާދުކުރުމާއި ޢިލްމު ހޯދުމަށް ދަތުރުކުރުމާއި މަލަކޫތީ ޢާލަމުގައިވާ ކަންކަމާމެދު ވިސްނުމާއި މިއެންމެހާ ކަންކަންކަމަކީ ބުއްދި އަށް ރައްކާތެރިކަން ގެނެސްދޭނެ ކަންކަމެވެ. އުންމަތަށް ބޭނުންވާ ކޮންމެ ޢިލްމެއް ޙާޞިލްކުރުމަކީ ކިފާޔަތުގެ ފަރުޟެކެވެ. ބޮޑުންނާއި ވެރިންނަށް ކަނު ތަބަޢަވުމުން ސަލާމަތްވާނީ ވެސް ޢިލްމު ލިބިގެންނެވެ. (އަލްޤަރަޟާވީ ޔ. , 2008)\n• ޝިރުކުގެ އެންމެހާ ބާވަތްތަކެއް ޙަރާމްކުރައްވާފައިވެއެވެ. މާތްވެގެންވާ އިސްލާމްދީނުގެ އެންމެ މަތިވެރި ދަޢުވަތަކީ ތައުޙީދުގެ ދަޢުވަތެވެ. އެއީ އިންސާނާގެ އަޅުވެތިކަން ﷲ އަށް ޚާލިޞްކުރުމެވެ. އަދި އޭނާގެ ވިސްނުމާއި ފިކުރު، ބުދަށް އަޅުކަންކުރުމާއި، ޚުރާފީ ކަންކަމާއި ސިޙުރުހާހޫރައާއި ޖާދުލާއި ރަމަލު ޖެހުމާއި ފާލުބެލުން ފަދަ ޝިރުކާއި ކަހީނުކަންކަމުގެ އެންމެހާ ބާވަތްތަކުން މިނިވަންކުރުމެވެ. މި ދެންނެވި ޝިރުކުގެ ޢަމަލުތަކުގެ ސަބަބުން އިންސާނާގެ ބުއްދި އެތަކެއްޗާއި ކަންކަމާއެކު ކަސްތޮޅު އެޅެއެވެ. އެތަކެއްޗާއި އެކަންކަމުން މިނިވަންނުވާހާ ހިނދެއްގައި ޙަޤީޤީ މިނިވަންކަމެއްގެ ރާޙަތު އިންސާނާގެ ފިކުރާއި ވިސްނުމަށް ނުލިބޭނެއެވެ.\n• އިންސާނާގެ ބުދިއަށް އިޙުތިރާމްކުރުމަށާއި އިންސާނީ ވަންތަކަމުގައި ދެމިހުރުމަށާއި ޖަނަވާރުންގެ ދަރަޖައަށް ނުވެއްޓުމަށް އަމުރު ކުރައްވާފައިވެއެވެ. އެ ދަރަޖައަށް އިންސާނާވެއްޓިގެން ހިނގައްޖެ ނަމަ، ޚުދު ޖަނާރުންނަށް ވުރެ އިންސާނާގެ ދަރަޖަށް ދަށްވެގެންދެއެވެ. މާތް ﷲ ވަޙީކުރައްވާފައިވެއެވެ. (أَمْ تَحْسَبُ أَنَّ أَكْثَرَهُمْ يَسْمَعُونَ أَوْ يَعْقِلُونَ ۚ إِنْ هُمْ إِلَّا كَالْأَنْعَامِ ۖ بَلْ هُمْ أَضَلُّ سَبِيلًا) ( الفرقان: 44) " ނުވަތަ އޭގެތެރެއިން ގިނަމީހުން އަހާކަމަށް، ނުވަތަ ވިސްނާކަމަށް، ކަލޭގެފާނު ހީފުޅުކުރައްވަމުތޯއެވެ؟ ޖަނަވާރުތަކެއް ފަދައިން މެނުވީ، އެއުރެން ނުވެތެވެ. އަދި ކިއެއްތަ! އެއަށްވުރެވެސް އެއުރެން މަގުފުރެދުން ބޮޑެވެ."\nއިސްވެ ބަޔާންވެ ދިޔައީ ބުއްދި ޙިމާޔަތްކުރުމަށްޓަކައި ކަނޑައަޅުއްވާފައިވާ މުހިންމު ބައެއްކަންކަމެވެ. މި ތަރަހައިގެ ތެރޭގައި ހިމެނިދާނެ ކިތައްމެ ކަމެއް ޝަރުޢުގައި ކަނޑައެޅިފައިވެއެވެ.\nބުއްދި ޙިމާޔަތްކޮށް ކުރިއެރުވުމަށް ކުރެވިދާނެ ކަންކަން\nބުއްދި ޙިމާޔަތްކުރުމަށްޓަކައި އިސްލާމީ ޝަރީޢަތުގައި ކަނޑައަޅުއްވާފައިވާ މަތިވެރި މަޤުޞަދަށް ބާރު ދެވޭ ގޮތަށް މިޒަމާނުގައި ކުރެވިދާނެކަންކަން ވަރަށް ގިނައެވެ. މިގޮތުން ދައުލަތުގެ ފެންވަރުގައްޔާއި ފަރުދުންގެ ފެންވަރުގައްޔާއި ޖަމާޢަތުގެ ފެންވަރުގައި ކުރެވިދާނެކަންކަން ވަރަށް ގިނައެވެ.\nއާދެ! އަޅުގަނޑުގެ ނަޒަރުގައި އިންސާނާގެ ބުއްދިއާއި ފިކުރު ޙިމާޔަތްކޮށް ތަރައްޤީކޮށް ކުރިއެރުވުމުގައި ދައުލަތުގެ ފެންވަރުގައި މަސައްކަތްކުރެވިދާނެއެވެ. މިގޮތުން އެންމެ ފުރަތަމަ ކަމެއްގެ ގޮތުގައި ދައުލަތުގެ ފަރާތުން އިސްލާމީ ޝަރީޢަތުގެ މަޤުޞަދުތައް ނެގެހެއްޓުމާއި ބަގުރާއާއި މަސްތުވާތަކެތީން މުޖުތަމަޢު ސަލާމަތްކުރުމަށް އެކަށީގެންވާ ގޮތެއްގައި މަސައްކަތްކުރަންޖެހެއެވެ. އަދި މަސްތުވާތަކެތީގެ ފިޔަފާރިކުރާ މީހުންނަށް އިސްލާމްދީނުގައިވާ އަދަބު ދިނުމާއި ބަގުރާ ބޯ މީހުންގެ މައްޗަށް ޝަރީޢަތުގައިވާ ޙައްދު ޤާއިމުކުރަންޖެހެއެވެ.\nއާދެ! ހަމަ އެންމެ ދައުލަތުގެ ފަރާތުން އިންސާނާގެ ފިކުރީ ޤާބިލިއްޔަތުކަން ކުރިއަރުވަން ތަފާތު ގޮތްގޮތުން މަސައްކަތްކުރެވިދާނެއެވެ. އިންސާނާގެ ޙަޟާރަތު އެއްޖީލުން އަނެއްޖީލަށް ވާރުތަކޮށްދޭ އެންމެ ވަރުގަދަ ވަސީލަތަކީ ޢިލްމެވެ. ޢިލްމަކީ ފިކުރާއި ޙިކުމަތެވެ. ފިކުރާއި ޙިކުމަތުގެ މަޞްދަރަކީ ބުދިއެވެ. އެހެންކަމުން ފިކުރާއި ޙިކުމަތް ކުރިއެރުވޭނީ ބުއްދީގެ ބޭނުން ރަނގަޅު ގޮތުގައި ހިފޭނޭ މަގުތައް ތަނަވަސްވެގެންނެވެ. މިޒަމާނުގައި ވިސްނުމާއި ފިކުރު ކުރިއަރުވާ ވަސީލަތްތަކުގެ ތެރޭގައި އިނިސްޓިޓިއުޓްތަކާއި ކޮލެޖްތަކާއި ޔުނިވަރސިޓީތަކާއި ދިރާސާކުރާ މަޒުކަޒުތަކާއި ތަރުޖަމާއާއި ދިރާސާތައް ޕަބްލިޝްކުރާ ސެންޓަރުތަކާއި ތަފާތު އާހޯދުންތަކާއި އީޖާދުތައް ކުރާ މަރުކަޒުތަކާއި ސައެންސާއި ޓެކްނޮލޮޖީގެ މުއައްސަސާތައް ހިމެނެއެވެ. ޤައުމުތަކާއި އިންސާނީ ޖަމާޢަތުގެ ތެރޭގައި މިފަދަ މަރުކަޒުތަކާއި މުއައްސަސާތައް ޤާއިމުކޮށް ޢިލްމާއި ފިކުރު އެދެވޭ ގޮތެއްގައި ކުރިއެރުވޭނީ ދައުލަތުން އެކަމަށް މުހިންމުކަން ދީގެންކަމާމެދު ދެމީހަކު ދެބަހެއްނުވާނެއެވެ.\nމީގެ ހަތް ޤަރުނު ކުރިއާ ހަމައަށް، އިންސާނީ ތާރީޚު ދުށް ވަރުގަދަ ޢިލްމީ ފިކުރީ، ޘަޤާފީ ޙަޟާރަތެއްގެ ގޮތުގައި އިސްލާމީ ޙަޟާރަތު ދެމި އޮތުމަށް ފަހު، މިއަދު އިސްލާމީ އުންމަތް ދުނިޔޭގެ ކުރީ ސަފުން ފަހަތު ސަފަށް ވެއްޓިފައިވަނީ ޢިލްމާއި ފިކުރާއި ވިސްނުން ކުރިއެރުވުމަށް ދެވުނު މުހިންމުކަން ކުޑަކަމުންކަމީ ހިތާމައާއެކު ފާހަނގަކޮލަންޖެހޭ ކަމެކެވެ. ނަތީޖާއަކަށްވީ ޖަހާލަތުގެ ތެރެއަށް ވެއްޓުމެވެ. ބައިބައިވުމާއި ފިތުނަތަކުގެ ޝިކާރައަށް އުންމަތުގެ އަފްރާދުން ވުމެވެ. އިސްލާމީ ޙަޟާރަތުގެ ކުރިއެރުންތައް ފަހަތަށް ވެއްޓިގެން ދިއުމެވެ. މިޙާލަތުން އުންމަތަށް އަރައިގަނެވޭނީ އިސްލާމީ ދައުލަތްތަކުން ވިސްނުމާއި ފިކުރާއި ޢިލްމު ކުރިއެރުވުމަށް މުހިންމުކަން ދީގެންނެވެ. ފިކުރީ ޤާބިލިއްޔަތުކަން އިތުރުކުރުމަށް ބޭނުންވާ މުއައްސަސާތަކާއި މަރުކަޒުތަކާއި ވަސީލަތްތައް ޤާއިމުކުރެވިގެންނެވެ. ދައުލަތުން މުހިންމުކަންދޭ ސިޔާސަތަށް މިކަންކަން ހަދައި އެއަށް ބޭނުންވާ ބަޖެޓް ފޯރުކޮށްދީގެންނެވެ.\nމުޖުތަމަޢުގައި ފިކުރީ އަމާންކަން ޤާއިމުކޮށް ވިސްނުމުގައި ވަޒަން ހަމަ ރައްޔިތަކު ތަރުބިޔަތުވެގެންދާނީ ވެސް ވިސްނުމާއި ފިކުރު ތަރުބިޔަތު ކުރުމަށް މުހިންމުކަން ދީގެންނެވެ. ޙައްދުފަހަނައެޅުން ފަދަ ފިކުރީ ވަބާތަކުން މުޖުތަމަޢުތައް ސަލާމަތްކުރެވޭނީ ވިސްނުމާއި ފިކުރު ހެޔޮތުގައި ޙިމާޔަތްކޮށް ކުރިއަރުވައި ތަރުބިޔަތު ކުރަން މަސައްކަތްކޮށްގެނެވެ.\nވަކިވަކި ފަރުދުންގެ ފެންވަރުގައި ބުއްދި ޙިމާޔަތްކުރުމަށްޓަކައި ކުރެވިދާނެކަންކަމުގެ ތެރޭގައި ދުޅަހެޔޮ ޞިއްޙަތެއްގައި ހުރުމަށް މަސައްކަތްކުރުމާއި ޢިލްމާއި ފިކުރުގައި މަޝްޣޫލުވެ އުޅުމާއި ހުސްވަގުތުގެ ބޭނުން ހެޔޮގޮތުގައި ހިފުމާއި އިންޓަނެޓްގެ ބޭނުން ހެޔޮގޮތުގައި ހިފުމާއި އިސްލާމްދީނުގެ ތަރުބަވީ ގިއުގަނޑުގެ ތެރޭގައި ހުރުން ހިމެނެއެވެ. މީގެ އިތުރުން ބުއްދިއަށް ގެއްލުން ލިބިދާނެފަދަ ޙިއްސީ އަދި މަޢުނަވީ ކަންކަމުން ދުރުވުން ހިމެނެއެވެ. މިގޮތުން ބަގުރާއާއި މަސްތުވާތަކެއްޗާއި ދުރުވުމާއި އަޚްލާޤީ ނުބައި ސިފަތަކުން ރައްކާތެރިވުން ހިމެނެއެވެ.\nއިޖުތިމާޢީ ގޮތުން ކުރެވިދާނެ ކަންކަމަށް ބަލާއިރު، މުޖުތަމަޢުގެ އެންމެހާ އަފްރާދުންނަކީ ބުއްދިއާއި ވިސްނުމާއި ފިކުރު ކުރިއަރުވަން މަސައްކަތްކުރާ ބަޔަކަށް ވާންޖެއެވެ. މަސްތުވާތަކެތީގެ ވަބާއިން މުޅި މުޖުތަމަޢު ސަލާމަތްކުރުމަށް ގުޅިގެން މަސައްކަތްކުރާ ބަޔަކަށް ވާންޖެހެއެވެ. ވިސްނުމާއި ފިކުރު ކުރިއަރުވަން ދައުލަތާއި ސިޔާސީ ވެރިންނަށް ބާރު އަޅާ ބަޔަކަށް ވާންޖެހެއެވެ. އަދި ކޮންމެ ޢާއިލާއަކުންވެސް އެ ޢާއިލާއެއްގެ ދަރީން ހެޔޮގޮތުގައި ތަރުބިޔަތު ކުރުމާއި ދަރީންގެ ވިސްނުމާއި ފިކުރު ހެޔޮގޮތުގައި ބައްޓަންކުރަން މަސައްކަތްކުރެވިދާނެއެވެ. އަދި މަސްތުވާތަކެތީގެ ނުރައްކާ ދަރީންނަށް ބަޔާންކޮށްދިނުމާއި ބުއްދި އަށް ގެއްލުން ލިބިދާނެ ޙިއްސީ އަދި މަޢުނަވީ ކަންކަމުން ދަރީން ދުރުކުރުމަށް މަސައްކަތްކުރެވިދާނެއެވެ. ދަރީންނަށް ތަޢުލީމު ދިނުމާއި ދިރާސާކުރުމާއި އާ ހޯދުންތަކާއި ޒަމާނީ ޓެކްނޮލަޖީ އަށް ދަރީން ރަނގަޅު ގޮތުގައި ހާނުވަންޖެހެއެވެ. އެންމެ ކުޑައިރުން ފެށިގެން ފޮތް ކިއުމުގެ އާދަ ދަރީންގެ ކިބައިގައި ހަރުލައްވަންޖެހެއެވެ.\nމިމަގުން މަސައްކަތްކޮށްފި ނަމަ އިންސާނާގެ ބުއްދި ރައްކާތެރިކޮށް ޙިމާޔަތްކުރުމަށްޓަކައި ޝަރުޢުގައި ކަނޑައަޅުއްވާފައިވާ މަތިވެރި މަޤުޞަށް ބާރުދެވި، ހަރުދަނާ ޖީލެއް ބިނާކުރެވިދާނެކަމަށް އަޅުގަނޑުދެކެމެވެ.\nރަޖަބް , ޢ. (2016, 1 28). އަންވާޢުލްމަޤާޞީދި ވަލްޙާޖަތު އިލައިހާ. ޙިފްޡުލްޢަޤްލި, p. 2.\nއަނީސް , އ. (2004 ). އަލްމުޢުޖަމުލްވަސީޠު . މުޖައްމަޢުއްލޮޣަތިލްޢަރަބިއްޔާ : މަކްތަބަތުއްޝުރޫޤުއްދައުލިއްޔާ .\nއިބުނު މަންޡޫރު, މ. (1414). ލިސާނުލްޢަރަބް. ބެއިރޫތު : ދާރު ޞާދިރު.\nއަލްމުޙާސިބީ , އ. (1971). އަލްޢަޤްލު ވަ ފަހްމުލްޤުރުއާން. -: ދާރުލްފިކްރި .\nއަލްޤަރަޟާވީ, ޔ. (2008). ދިރާސަތުން ފީ ފިޤްހި މަޤާޞިދިއްޝަރީޢާ. އަލްޤާހިރާ: ދާރުއްޝުރޫޤު.\nޢަޠިއްޔާ , ޖ. (2003). ނަޙުވަ ތަފްޢީލި މަޤާޞިދިއްޝަރީޢާ. ސޫރިއާ: ދާރުލްފިކްރި .\nޑރ. މުހައްމަދު ޝަހީމް އަލީ ސައީދު ދީނީ އިލްމުވެރިން


Taliban In Afghanistan Ge Sarukaaraa Eku Sulhaveri Ehbasvumeh Gaaim Kurany - Vaguthu\nތާލިބާނުން އަފްޣާނިސްތާނުގެ ސަރުކާރާއެކު ލިޔެކިޔުމުން ސުލްހަވެރި އެއްބަސްވުމެއް ގާއިމްކުރަން އުޅޭ ކަމަށް ތާލިބާނުން ބުނެފިއެވެ.\nމީޑިއާ ރިޕޯޓުތައް ބުނާގޮތުން ތާލިބާނުން ސުލްހަައިގެ އެއްބަސްވުން ގާއިމުކުރަނީ އަންނަ މަހުއެވެ.\nކުރިޔަށް އޮތް ދުވަސްތަކުގައި ސުލްހަވުމަށް މަޝްވަރާ ކުރެވެމުން ދާނެ ކަމަށް ތާލިބާނުގެ ތަރުޖަމާނު ޒަބީހުﷲ މުޖާހިދު ވިދާޅުވިއެވެ. ނަމަވެސް، ދެފަރާތުން ވެސް ލިޔެކިޔުމުން އެއްބަސްވުން ގާއިމްކުރުމަށް މަހެއްހާ ދުވަސް ނަގާނެ ކަމަށް ލަފާކޮށް ފާހަގަ ކޮށްފައިވެއެވެ.\nތާލިބާނުން ބުނީ އެމީހުންގެ ބާރުގެ ދަށުގައި އަފްޣާނިސްތާނުގެ ކިތަަންމެ ގިނަ ސަރަހައްދުތަކެއް ހުރިކަމުގައި ވިޔަސް ސުލްހަވެރި އެއްބަސްވުމެއް ގާއިމްކުރުމަށް ދެކެވޭ ވާހަކައަކީ ހަގީގަތެއް ކަމަށެވެ. އަދި 40 އަހަރަށް ވުރެ ގިނަ ދުވަސް ވަންދެން ތާލިބާނާއި އަފްޣާނިސްތާނުގެ ދެމެދުގައި ގަޑު ބަޑު އުފެދިފައިވާއިރު، ސުލްހަ ގާއިމްކުރެވޭނީ ދެފަރާތުން ވެސް މަޝްވަރާކޮށް އެއްބަސްވުމެއް ގާއިމްކޮށްގެން ކަމަށް އެމެރިކާއިން ވެސް މީގެ ކުރިން ބުނެފައިވެއެވެ.


Film awards: Vishkage fahareh!\nނުވަ ވަނަ ގައުމީ ފިލްމު އެވޯޑްސްގެ އެންމެ މޮޅު ފިލްމަކަށް "ވިޝްކާ" ހޮވިއްޖެ އެވެ.\nރަވީ ފާރޫގު ޑައިރެކްޓުކޮށް އައިޝަތު ރިޝްމީ ޕްރޮޑިއުސްކުރި "ވިޝްކާ" ވަނީ ގައުމީ އެވޯޑުގައި ފަސް ދާއިރާއަކުން ނޮމިނޭޓްވެފަ އެވެ. ވިޝްކާ ކާމިޔާބު ކުރީ، "އިލްނޮއިސް" އާއި "ދެވަންސޫރަ" އާއި "ހައްދު" އަދި "ވަކިން ލޯބިން" އާ ވާދަ ކޮށެވެ.\nދިވެހި ފިލްމު ވިޝްކާގެ ޕްރޮޑަކްޝަން ޓީމް -- ފޮޓޯ: އަވަސް\nމި ފިލްމަކީ ތަފާތު ޖޯންރާ އަކަށް ރިޝްމީ އާއި ރަވީގެ އިސް ރޯލެއް އަދާކޮށް އުފެއްދި ފިލްމެކެވެ. ގިނަ ބަޔެއްގެ ތަރުހީބު ލިބުނު މި ފިލްމުގައި އެންމެ ފާހަގަ ކޮށްފައި ވަނީ ރިޝްމީގެ އެކްޓިން އެވެ. ރިޝްމީ ވަނީ އެކްޓިން އަށް އެންމެ މޮޅު އަންހެން އެކްޓަރުގެ އެވޯޑު ހޯދާ އޭނާގެ "ވިޝް ލިސްޓު" ކާމިޔާބުވީ ކަން ވެސް ފާހަގަކޮށްފަ އެވެ.\nމި އަހަރުގެ އެވޯޑުގައި ވިޝްކާ އިން ހަތް އެވޯޑު ކާމިޔާބު ކުރި އެވެ. އެންމެ މޮޅު އަންހެން އެކްޓަރުގެ އިތުރުން އަންހެން ލަވަކިޔުންތެރިޔާގެ އެވޯޑު ރިފްގާ ގެންދިޔައީ ތީމް ލަވަ "ވިޝްކާ" އަށެވެ. އާޓް ޑައިރެކްޝަން އާއި މުހައްމަދު އިކްރާމްގެ ސައުންޑް އަދި ސިނަމެޓޮގްރަފީގެ އެވޯޑުވެސް ވިޝްކާ ގެންދިޔަ އެވެ.\nއެވޯޑުތައް ހާސިލް ކުރި ފަރާތްތައް\nމި ފިލްމާއެކު އެންމެ ވާދަވެރި ފިލްމަކަށްވީ ޔޫސުފް ޝަފީއުގެ "ދެވަންސޫރަ" އެވެ. މި ފިލްމުގެ ލީޑް ތަރި ވަނީ ހަތަރު އެވޯޑެއް ފިލްމަށް ހޯދަ ދީފަ އެވެ. އެންމެ މޮޅު ޑައިރެކްޝަން އާއި ފިރިހެން އެކްޓަރުގެ އެވޯޑު ޔޫއްޕެ ގެންދިޔަ އެވެ. މީގެ އިތުރުން ޔޫއްޕެގެ ސްކްރީންޕްލޭ އަށާއި އެޑިޓިން އަށްވެސް އެވޯޑު ލިބުނެވެ.\nމި ފަހަރުގެ ފިލްމު އެވޯޑްސްގައި 22 ދާއިރާއަކުން އެވޯޑް ދީފައިވެ އެވެ


Mi Anhen Tharin Salman Aaeku Film Kulhen Beynumeh Nuwey! - Vaguthu\nބޮލީވުޑުގެ ބައިޖާން ބާއީއާއި އެކު ފިލުމު ކުޅެން ބޭނުންވާ އެތައް ފަންނާނުންނެއް އެބަތިއްބެެވެ. ހަމައެފަދައިން ސަލްމާން ޚާންއާއި އެކު ފިލުމު ނުކުޅޭނެ ކަމަށް ބުނެފައިވާ ފާހަގަ ކޮށްލެވޭ މަޝްހޫރު ބައެެއް ފަންނާނުން ވެސް އުޅެއެވެ.\nސަލްމާންއާއި އެކު ފިލުމު ކުޅެން ބޭނުން ނުވާ ކަމަށް ބުނެފައިވާ ބައެއް އަންހެން ފަންނާނުންނަކީ:\nޝާހުއާއި ރަންބީރުއާއި ރަންވީރު އަދި އަމީތާބާއި އެކު އެތައް ކާމިޔާބު ފިލުމެއް ކުޅެފައިވާ ދީޕިކާއަށް ސަލްމާންގެ އެތައް ފިލުމު އެތައް ފަހަރެއްގެ މަތިން ހުށަހެޅުމުން ވެސް އޭނާ ވަނީ އެ ފިލުމުތަކަށް ނޫނެކޭ ބުނެ ސަލްމާންއާއި އެކު ފިލުމު ކުޅެން ބޭނުން ނުވާކަން ހާމަކޮށްފައެވެ.\nހަމް ދިލް ދެ ޗުކޭ ސަނަމްއަށް ފަހު ސަލްމާން ޚާނާއި އެކު އެއްވެސް ފިލުމެއް އައިޝްވާރިޔާ ކުޅެފައެއް ނުވެއެވެ.\n1999 ވަނަ އަހަރު ޖާނަމް ސަމްޖާ ކަރޯ ފިލުމު ސަލްމާން ޚާނާއި އެކު ކުޅުމަށް ފަހު އުރުމިލާއާއި ސަލްމާން ވެސް އެކުގައި ފިލުމެއް ކުޅެފައެއް ނުވެއެވެ.\nހަމް ސާތު ސާތު ހެއިން އަށް ފަހު ސަލްމާނާއި ސޮނާލީ ވެސް އެކުގައި ފިލުމެއް ކުޅެފައެއް ނުވެއެވެ. ސަލްމާނާއި ސޮނާލީއަކީ ކުރިން ލޯބީގެ ގޮތުން ގުޅިފައިވާ ދެ ފަންނާނުންނެވެ.\nފިލުމު ޖަބް ޕިޔާރު ކިސީސޭ ހޯތާހޭއަށް ފަހު ސަލްމާން ޚާނާއި އެކު ކުޅެން ލިބުނު ހުރިހާ ރޯލަކަށް ވެސް ޓުވިންކަލް ވަނީ ނޫނެކޭ ބުނެފައެެވެ.\nމި ތަރިން ސަލްމާނާއި އެކު ފިލުމު ކުޅުމަށް ނޫނެކޭ ބުނި ނަމަވެސް އާލިއާ ބަޓް، އަނުޝްކާ ޝަރުމާ ފަދަ ތަރިން އިންތިޒާރު ކުރަމުން ދަނީ އެފަދަ ފުރުސަތަަކަށެވެ.\nސާބަސް. ސޮނާލީ އުރްމީލާ ޓުއިންކަލް މި މީސްމީހުންނަށް ފިލްމެއް މިހާރު ދޭނެބަޔަކުނުވޭ އެމީހުންނަށް ފުރުސަތު ނުލިބޭތީ ނުކުޅެނީ. ލޯބީގެ ގޮތުން އެންއިރަކުވެސް ސޮނާލީއަކާ ސަލްމާންއެއް ގުޅިފައެއްނުވޭ\nޖޫން 21, 2021 12:12\nހަމަ އެއްޗެއް ލިޔަން ވީނު\nޖޫން 21, 2021 12:23\n(1) އައިޝްވަރްޔާ ނުއިނީ އަނިޔާކުރާތީ. (2) ޖެކިއުލިން އަށް ކަމުދަނީ ރަށްޓެއްސަކަށް އެކަނީ. (3) ސަންގީތާ ބިޖްލާނީ ވެސް ކައިވެނީގެ ކާޑު ހެދުމަށްފަހު ވަކިވި. (4) ސޯމީ ޢަލީ އަށް ކަމުނުދިޔައީ ރާބޯތީ. (5) ޖޫހީ ގެ މައިންބަފައިން އިންނަން ޤަބޫލް ނުވީ "އުޅުމެއް ނެތީމާ".\nޖޫން 21, 2021 14:04\nހިސާބަށްވުރެ އަންހެނުން ހިތިވުންވެސް އެއީ ކަމުނުދާ ސިފައެއް.އެމީހެއްދެކެ ކިތަންމެ ލޯބިވިޔަސް މިކަހަލަ މީހަކާ އެއްކޮށް ނޫޅެވޭނެ..


ދެވަނަ ފަހަރަށް ކަރަންޓު ކެނޑުނީ ޑިސްޓްރިބިއުޝަން ނެޓްވޯކަށް ދިމާވި މައްސަލައަކުން - ސްޓެލްކޯ ދެވަނަ ފަހަރަށް ކަރަންޓު ކެނޑުނީ ޑިސްޓްރިބިއުޝަން ނެޓްވޯކަށް ދިމާވި މައްސަލައަކުން - ސްޓެލްކޯ\nދެވަނަ ފަހަރަށް ކަރަންޓު ކެނޑުނީ ޑިސްޓްރިބިއުޝަން ނެޓްވޯކަށް ދިމާވި މައްސަލައަކުން - ސްޓެލްކޯ\nމާލެއިން މިއަދު އެންމެފުރަތަމަ ކަރަންޓު ކެނޑުމާއެކު އެކަން ޙައްލުކޮށް %80އަށް ކަރަންޓު ދިންފަހުން އަނެއްކާވެސް ކަރަންޓު ކެނޑުނީ ސްޓެލްކޯގެ ޑިސްޓްރިބުއުޝަން ނެޓްވޯރަކަށް ދިމާވި މައްސަލައަކުންކަމަށް ސްޓެލްކޯއިން ވިދާޅުވެއްޖެއެވެ.\nކަރަންޓްދިނުމުގައި ޓެކްނިކަލް މައްސަލަތަކެއް ދިމާވެ މާލެއިން ކަރަންޓު ކެނޑުނީ މިއަދު ހެނދުނު 8:10 ހާއިރުއެވެ. އަދި ފަސްގަޑިއެއްހާއިރަށްފަހު ދިމާވި މައްސަލަ ހައްލުކޮށް އަލުން ކަރަންޓު ދީފައިވަނީ މިއަދު 13:10 ހާއިރުއެވެ. މާލެއިން މިއަދު ގިނަ އިރުތަކެއްވަންދެން ކަރަންޓު ކެނޑުމާއި ގުޅިގެން ޢާއްމުންނަށްވަނީ ބޮޑެތި ދަތިތަކަކާއި ކުރިމަތިވެފައެވެ. އަދި ޢާއްމުންގެ ގިނަ ޝަކުވާތަކެއްވެސް ވަނީ ސްޓެލްކޯއަށް އަމާޒުވެފައެވެ.\nމާލެއިން ކަރަންޓު ކެނޑުމާ ގުޅިގެން އިންޓަރނެޓްގެ ޚިދުމަތާއި މޯބައިލް ނެޓްވޯކަށްވެސް ބުރޫއަރާފައިވެއެވެ. އަދި ޕަބްލިކް ސަރވިސް މީޑިއާ (ޕީއެސްއެމް)ގެ ޓީވީއާއި ރޭޑިއޯ ޗެނަލްތަކުގެ ޚިދުމަތްވެސް މެދުކެނޑުނެވެ.\nޕީއެސްއެމް ނިއުސްއަށް މަޢުލޫމާތު ދެއްވަމުން ސްޓެލްކޯއިން ވިދާޅުވީ ކާރަންޓް ބޭނުންކުރާ މިންވަރު އިތުރުވެގެން ނުވަތަ ލޯޑް މަތިވެގެން މާލެއިން ކަރަންޓު ނުދާނެކަމަށެވެ. އަދި މިހާރުވެސް މާލެއިން ކަރަންޓު ނުކެނޑި ޚިދުމަތް ފޯރުކޮށްދެވޭނެގޮތް ހަމަޖައްސަމުން ގެންދާކަމަށް އެކުންފުނިން ވިދާޅުވެއެވެ.\nމާލެއާއި ހުޅުމާލޭގެ ކަރަންޓުގެ ވިއުގަ ގުޅާލުމުގުގެ މަސައްކަތް ނިމި ޚިދުމަތް ފެށުމުން މާލެއިން ކަރަންޓު ކެނޑުނުނަމަވެސް ހުޅުމާލޭގައި ހުންނަ އިންޖީނުގެ ބޭނުންކޮށްގެން މާލެއަށްވެސް ޚިދުމަތް ފޯރުކޯށްދެވޭނެކަމަށް ސްޓެލްކޯއިން ވިދާޅުވެއެވެ.\nމާލެއާއި ހުޅުމާލޭގެ ކަރަންޓުގެ ވިއުގަ ގުޅާލުމުގެ މަސައްކަތް އަންނަ އަހަރުގެ ކުރީކޮޅު ނިންމާލެވޭނެ ކަމަށް ސްޓެލްކޯއިން ވަނީ ވިދާޅުވެފައެވެ. މި މަޝްރޫޢާއެކު ދެމެހެއްޓެނިވިގޮތެއްގައި ކަރަންޓުގެ ޚިދުމަތް ރައްޔިތުންނަށް ފޯރުކޮށްދެވޭނެކަމަށް ސްޓެލްކޯއިން ވިދާޅުވެއެވެ.\nމާލެ-ހުޅުލެ-ހުޅުމާލޭގެ ކަރަންޓު އެއް ވިއުގައަކުން ގުޅާލުމުގެ މަސައްކަތަކީ ގްރޭޓަރ މާލެ ސަރަހައްދުގެ ހަކަތައިގެ ރައްކާތެރިކަން އިތުރުކުރުމަށް ކުރިއަށްގެންދާ މަޝްރޫޢެކެވެ. ފިޔަވަހިތަކަށް ބަހާލައިގެން ކުރިއަށްގެންދާ މިމަޝްރޫޢުގައި މިހާރު އެންމެ މުހިންމު މަސައްކަތެއްގެ ގޮތުގައި ކުރިއަށްދަނީ މާލެ ހުޅުލެ އަދި ހުޅުލޭގައި ޓްރާންސްފޯމަރުތައް ބެހެއްޓުމުގެ މަސައްކަތެވެ.\nމި ވިއުގައިން3ރަށުގެ ކަރަންޓު ގުޅާލާނީ ބްރިޖާއި ހައިވޭ މެދުވެރިކޮށް އަޅާ އިންޓަރކަނެކްޝަން ކޭބަލަކުންނެވެ. އިންޓަރކަނެކްޝަން ކޭބަލްގެ މަސައްކަތްތައްވެސް މިހާރުވަނީ ފަށާފައެވެ. މި ކޭބަލްއަކީ 100މެގަވޮޓްގެ ކަރަންޓު ކެރީކުރެވޭ ނެޓްވޯކް ކޭބަލްއެކެވެ.


VAR ge vaahaka dhakkanee bahanaa eh hoadhan: Zidane | Mihaaru\n13 ޖުލައި 2020 - 11:303comments\nސްޕެނިޝް ލީގުގެ އެއް ވަނައިގައި ރެއާލް އޮތީ 35 މެޗުން 80 ޕޮއިންޓާ އެކު އެވެ. ދެ ވަނައިގައި ބާސެލޯނާ އޮތީ 36 މެޗުން 79 ޕޮއިންޓާ އެކު އެވެ. ބާކީ ތިން މެޗު އޮތްއިރު ދެ މެޗުން މޮޅުވެގެން ވެސް ރެއާލަށް ލީގު ޗެމްޕިއަންކަން ހޯދުމުގެ ފުރުސަތު އެބައޮތެވެ. އެކަން ހާސިލްކުރުމުގެ ފެށުމެއްގެ ގޮތުގައި މިރޭ ރެއާލް ކުޅޭނީ ގްރަނާޑާއާ ދެކޮޅަށެވެ.\nލީގު އަލުން ފެށި ފަހުން ރެއާލް ރަނގަޅު ފޯމެއްގައި އޮތްއިރު، މެޗުތައް އެ ޓީމު ކޮޅަށް އެނބުރުމުގައި ވީއޭއާރް އިން ބަލާ ގިނަ ނިންމުންތަކެއް ރެއާލް ކޮޅަށް ޖެހޭ ކަމަށް ގިނަ ބަޔަކު ތުހުމަތުކުރެ އެވެ. ރެއާލާ ލީގަށް ވާދަކުރަމުން އަންނަ ބާސެލޯނާގެ ރައީސް ޖޯސެފް ބާޓޮމެއު ވެސް ވަނީ ވީއޭއާރްގެ ގިނަ ނިންމުންތަކެއް ރެއާލް ކޮޅަށް ނިމޭ ކަމަށް ވިދާޅުވެ ހިތްހަމަނުޖެހުން ފާޅުކުރައްވައިފަ އެވެ. ވީއޭއާރް ބަހުސްގައި ރެއާލާ އެއްކޮޅަށް ވާހަކަ ދެއްކި އެއް ކޯޗަކީ ލީގުގެ ތިން ވަނައިގައި އޮތް އެތުލެޓިކޯ މެޑްރިޑްގެ ކޯޗު ޑިއޭގޯ ސިމިއޯނީ އެވެ.\nޒިދާން ބުނީ ކޮންމެ މީހަކަށް ވެސް އަމިއްލަ ވިސްނުމުގައި ވާހަކަތަކެއް ދެކެވިދާނެ ކަމަށާއި އެކަމާ އޭނާ އެހާ ބޮޑަށް އަޅާނުލާ ކަމަށެވެ.\n"އެއީ އަހަރެން ވިސްނާ ކަމެއް ނޫން. އަހަރެންގެ ވަޒީފާ އޮތީ ދަނޑުމަތީގައި ޓީމު މޮޅުކޮށްދޭން. އެކަން އަހަރެން ކުރާތީ އެކަން ކާމިޔާބުވާތީ ވީއޭއާރާ އަހަރެމެންނާ ގުޅުވައިގެން ބަޔަކު ވާހަކަ ދައްކަނީ ބަހަނާއެއް ހޯދައިގެން އެހެން ކަމެއް ހާސިލްކުރަން ކަމަށް ވެދާނެ،" ޒިދާން ބުންޏެވެ.\nއޭނާ ބުނީ ފެންނަން އޮތް ހަގީގަތަކީ ކޮންމެ މެޗަކުން މޮޅުވަން ރެއާލުން ކުރާ މަސައްކަތް ކަމަށާއި މި ކްލަބްގެ ތާރީހަށް ބެލިޔަސް ކާމިޔާބީ ފެންނަން އޮތް ކަމަށާއި އެއީ ވީއޭއާރާ ގުޅުވައިގެން ދެއްކޭނެ ވާހަކައެއް ނޫން ކަމަށެވެ.\n"ކޮންމެ މީހެއް ވެސް ރެއާލާ ބެހޭގޮތުން ވާހަކަ ދައްކާނެ. ސަބަބަކީ މި ޓީމަކީ މުއްސަނދި ތާރީހެއް އޮތް ކާމިޔާބު މޮޅު ޓީމަކަށްވާތީ. އަހަރެން ބޭނުމީ މި ކާމިޔާބީތައް އިތުރަށް ފުރިހަމަކުރަން،" 34 ވަނަ ފަހަރަށް ރެއާލަށް ސްޕެނިޝް ލީގު ހޯދައިދޭން އަމާޒުހިފާފައިވާ ޒިދާން ބުންޏެވެ.\nލީގު ޗެމްޕިއަންކަން ހޯދުމުގެ ފުރުސަތު ބާސެލޯނާ އަށް ވެސް އެބައޮތް ކަމަށާއި އޭނާ ލީގު ޗެމްޕިއަންކަން ކަށަވަރުކުރާނީ އެކަން ޔަގީންވުމުން ކަމަށާއި މި ވަގުތު ލީޑެއްގައި އޮތް ނަމަވެސް ފުޓްބޯޅައިގައި ކަންތައްތައް ބަދަލުވާނެ ގޮތެއް ބުނަން ނޭނގޭނެ ކަމަށް ޒިދާން ބުންޏެވެ.\nގްރަނާޑާއާ ދެކޮޅަށް ރެއާލް ކުޅޭ މެޗު ފަށާނީ ރާއްޖެ ގަޑިން 1 ޖަހާއިރު އެެވެ.


BREAKING: Male Gai Curfew Iulaanu Koh Office Thah Bandhu Kuran Ninmmanee - Vaguthu\nމާލޭގައި ކާފިއު އިއުލާނު ކޮށް އޮފީސްތައް ބަންދު ކުރަން ނިންމަނީ\nކޮވިޑް-19 ފެތުރުން ހުއްޓުވުމަށް މާލެ ސަރަހައްދުގައި ކާފިއު އިއުލާނުކޮށް، ސަރުކާރުގެ އޮފީސްތައް ބަންދު ކުރުމާއި މެދު ގޮތެއް ނިންމުމަށް މަޝްވަރާ ކޮށްފިއެވެ.\n"ވަގުތު"އަށް އެނގިފައިވާގޮތުން ކޮވިޑްގެ ވޭދަނަތައް އިތުރު ވަމުންދާތީ އަޅާނެ ފިޔަވަޅުތަކާއި މެދު މަޝްވަރާ ކުރުމަށް ބޭއްވި ބައްދަލުވުމަށް ސަރުކާރުން ހުށަހެޅި ކާފިއު ހިންގުމަށާއި، ސަރުކާރު އޮފީސްތައް ބަންދު ކުރުމަށެވެ.\nމި ބައްދަލުވުމުގައި ޓެކްނިކަލް އެވައިޒަރީ ގްރޫޕް (ޓެގް)އިން ހުށަހެޅީ މާލެ ސަރަހައްދު ފުރަބަންދު ކުރުމަށެވެ. ނަމަވެސް ސަރުކާރުން ވަނީ އެ ހުށަހެޅުމަށް ދެކޮޅު ހަދާފައެވެ.\nބައްދަލުވުމުގައި އެންމެ ފުރަތަމަ ސަރުކާރުން ހުށަހެޅީ އިރުއޮއްސި 6:00 އިން ހެނދުނު 6:00 އަށް މާލެ ސަރަހައްދުގައި ކާފިއު އިއުލާނު ކުރުމަށެވެ. ނަމަވެސް ރޯދަ މަހަށް ވުމުން ނަމާދަށް ދާ މީހުންނަށް ދަތިތަކެއް ހުންނާނެ ކަމަށް ފެންނާތީ އެގަޑިތަކުގައި ކާފިއު އިއުލާނު ކުރުމަށް ވެސް ބައެއް މީހުން ދެކޮޅު ހެދިއެވެ.\nއެ ބައްދަލުވުމުގައި ފަހުން މަޝްވަރާ ކުރީ ރޭގަނޑު 8:00 އިން ފަތިހު 5:00 އަށް ކާފިއު އިއުލާނު ކުރުމަށެވެ.\nރާއްޖެއިން އިއްޔެސް ވެސް 508 މީހަކު ކޮވިޑް-19 އަށް ފައްސިވެ، ޖުމްލަ ބަލި ޖެހުނު މީހުންގެ އަދަދު ވަނީ 30،745 އަށް އަރާފައެވެ. އޭގެ ތެރެއިން މިވަގުތު 5،594 މީހަކަށް ފަރުވާ ދެމުން އަންނައިރު، 172 މީހަކަށް ފަރުވާ ދެމުން އަންނަނީ ހޮސްޕިޓަލުގައެވެ. އަދި މިބަލި ޖެހިގެން 25،068 މީހަކު ރަނގަޅުވެފައިވާއިރު، 74 މީހަކު ވަނީ ބަލި ޖެހިގެން ނިޔާވެފައެވެ.\nމެއި 3, 2021 16:55\nސްކޫލްތަށް ބަންދު ނުކުރައްޗޭ! މަދުބެލެނިވެރިން ބޭނުވެގެން އުޅޭ ޕްރައިވެޓް ޓައިމް ނުލިބިދާނެ! ނަނަމަ އެމީހުންގެ ޙައްގުގައުވެސް އަހަރުމެންގެ ފޮނުވާން ތައްޔާރު!!!!!!!!!!!!!!!!!!!!!!!!!!!!!!!!!!!!!!!!\nނަމާދު ދެކެ މި މީހުން ވަރަށް ބިރުގަންނަކަމަށް ލަފާކުރެވޭ..\nއަޅުގަނޑުމެންގެ ކޮމިއުނިސްޓް ޑިކްޓޭޓަރ ސަރުކާރުން ބޭނުންވާނީ ރައްޔިތުން ނޮޅާފަވެސް ވެރިކަން ކުރަން\nމެއި 3, 2021 17:14\nމެއި 3, 2021 17:30\nއޮފީސްތައް ބަންދުކުރުމަކީ ހަމައެކަނި ބޭނުންތެރި ކަމެއް ނޫން. އެއީ މަޖުބޫރު ކަމެއް. މިއަދުވެސް އަހަރެންގެ އޮފީހުން އެތައްބަޔަކު ޕޮޒިޓިވް ކޭސްތަކަކާއި ކޮންޓެކްޓް ވެގެން ކަރަންޓީނުކޮށްފި. އަނެއްބަޔަކު ޕޮޒިޓިވް ވެއްޖެ. އަހަރެމެން މިތިބެނީ ބޮޑު ނުރައްކަލެއްގަ. ގޭގައި އުމުރުން ދުވަސްވީ މައިންބަފައިން އެބަތިބި. ބަލިޖެހުނަސް ބޮޑުވަރުނުވެޔޭ ކިޔާނޭ ކަމެއް ނެތް. ބަލި މުޖްތަމައުގައި ފެތުރޭވަރަކަށް ވައިރަސް މިއުޓޭޓްވޭ. މިހާރު މިއުޅޭ އިންޑިއާ ވޭރިއެންޓު ވައިރަސް އަކީ ވެކްސިނަށް ނުގުޑާފާނޭ އެއްޗެއްކަމަށް ބައެއް ޑޮކްޓަރުން އެބަ ލަފާކުރޭ. ހެޔޮނުވާނެ މިކަން އަވަސްކުރޭ.\nސަންގު އަންނި މިހިރީ\nމެއި 3, 2021 17:51\nއިންތިހާބު ބޭއްވިއިރު މިކެމެއް އިހުސާސެއް ނުވީތަ އެޗްޕީއޭއަށް؟ ކެމްޕޭން ކުރަން އެމްޑީޕީ މީހުން މާސްކުވެސް ނާޅާ އުޅުނު އިރު އެއްޗެކޭ ނުބުނީވެސް ތިހާ ބަލާތީ ދޯ .. ސަހަރޯ އޭ ބުނާނީ\nކިހެނެއްވާނީ ދަންވަރު 3:00 އިން 5:30އަށް!!ސަޅިއެއްނު ހަމަ\nމެއި 3, 2021 18:01\nމުޒާހަރާ ކުރާނަން ލޮކްޑައުންކޮށްފިއްޔާ.. ވަކިވަރަކަށް ކެތްވާނީ\nމެއި 3, 2021 19:05\nލޮކްޑައުން ނުކުރިޔަސް މުޒާހަރާކުރާނެ ބުރޯ\nމިރަމަޟާން މަހުގެ ފަހު 10 އިގަ މިސްކިތްތަކަށް ދަނމު ނަމާދަށް ދިއުމާ ޖަމާއަތަށް ފަތިސް ނަމާދަށް ދެވެންވާނެ ފުރަބަންދުކުރިޔަސް!! އެކަން އެގޮތަށް ހަމަޖެހެންވާނެ!!\nމެއި 3, 2021 18:09\nފޭކު ޓެސްޓުކިޓުތަކެއް ބޭނުންކޮށްގެން ހަޑި ހާވަނީ އެޗްޕީއޭ. ސިޔާސީ ޕަޕެޓް.\nކޮންތާކުންހޭ ތިބުނާ އަދަދަށް މީހުން ޗެކް ކުރަނީ. މި ދަނޑިވަޅުގަ ދޮގު ނުހަދާށޭ....\nމެއި 3, 2021 19:26\nރޭގަނޑު 8 އިން ފަތިހު5ކާފިއު އިޢުލާންކުރުމުގެ ބޭނުމަކީ ކޮބާ؟ މީހުން ނިދާފަ މަދުބަޔަކު ނިކުމެއުޅޭ ގަޑިއެއް. އަހަރެމެން ކާފިއު އިޢުލާންކުރީމޭ ބުނަންތަ؟ އަވައްޓެރި އިންޑިޔާގެ ދަރަޖަައައް ނުގެންގޮސް އަދިވެސް ކާފިއު އިޢުލާން ކޮށްލަބަލަ ދުވާލުގަޑީގަ.\nބުރިޖެއް. ފުލެޓެއްގެ، ރައީސްއެއްގެ ބޭނުމަކީ ކޮބާ ކޮންޓްރޯލް ނުކުރެވެންޔާ؟ ލޮލް\nމެއި 3, 2021 19:39\nއެންމެންނިދާފަ ތިބޭގަޑީގަ ކާފިއުއިއުލާން ކުރަން މަޝްވަރާކޮށްބަލަ.\nމެއި 3, 2021 20:14\nސްކޫލުތައް ބަންދުކުރުން މާލަސްވެއްޖެ.. ދެން އޮފީސްތައްވެސް ހުޅުވާދުވަސް މަދުކުރަންވީ.. ދުވާ ޓްރެކާ ކުޅިވަރު ކުޅޭ ތަންތަން ބަންދުކުރަންވީ...މި ރޯދަމަހު ކާފިއު ހިންގަން އެންމެ ރަނގަޅީ ހެނދުނުން ފެށިގެން އިރުއޮއްސި6ޖަހަންދެން.. ބޭކާރުގޮތުގަ ފިނިބުރު ޖަހަން ނުކުތުން މިވަގުތަށް ހުއްޓުވަންވީ..؟ރޭގަނޑު 8 ކުން ބަންދުކުރާނަމަ ވަރަށް ގިނަ މީހުނަށް އުނދަގޫވާނެ، ސަބަބަކީ ހޮޓާތަކުން ހާރުކާ މީހުނަށް ބޭރަށް ނުދެވޭނެތީ.. ބޮޑުކަމެއް ނިންމާއިރު ހުރިހާ ކޮޅެއްވެސް ބަލަންވާނެ.. އެއްބަޔަކަށް ފައިދާ ވާގޮތަށް ވިސްނައިގެން މިކަމެއް ނުވާނެ..\nމެއި 3, 2021 21:46\nމުޒާހަރާ ކުރާވަރު މަދީ.. ހުރިހާ ރައްޔިތުން މި އަނިޔާވެރިކަމާ ދެކޮޅަށް ނުކުންނަންވީ\nމެއި 3, 2021 22:06\nއިންދިޔާއީންއަންނަ ދިވެހިން ކަރަންޓީން މެދުއިރުމައްޗައްދާ އިންޑިޔާމީހުން ހުޅުމާލެތެރެކުދަކުރަނީ މާސްކެއްނާޅާ މުޅިރަށުތެރޭ ފުލުހުންލޯމަރާލަެިގެން އިންޑުޔާސަފީރު ރުޅިއައިސްދާނެތީ. މިހާވަރަކައްދެން އަޅުވެތިވާނީ


vnews - Sri Lanka ge Foreign Minister isthiufaa dhehvaifi\nލަންކާގެ ފޮރިން މިނިސްޓަރު އިސްތިއުފާ ދެއްވައިފި\nސްރީ ލަންކާގެ ފޮރިން މިނިސްޓަރު ރަވީ ކަރުނަނަޔަކަ ކުއްލި ގޮތަކަށް މިއަދު އިސްތިއުފާ ދެއްވައިފި އެވެ.\nއޭނާ އިސްތިއުފާ ދެއްވިކަން އިއުލާން ކުރެއްވީ ގާނޫނު ހަދާ މަޖިލީހުގައި ވާހަކަ ދައްކަވަމުންނެވެ.\nއުމުރުން 54 އަހަރުގެ ރަވީ ކަރުނަނަޔަކަ ކުއްލި ގޮތަކަށް މިއަދު އިސްތިއުފާ ދެއްވިއިރު، އޭނަގެ މައްޗަށް ވަނީ ކޮރަޕްޝަނުގެ ތުހުމަތުތަކެއް ކޮށްފައެވެ. ރަވީ ކަރުނަނަޔަކަ މައްޗަށް ކުރާ ތުހުމަތު ތަކަކީ ސިލޯން ބޭންކްގެ ބޮންޑް ވިއްކި ކަމަށް ބުނާ މައްސަލައެއްގެ ތުހުމަތުތަކެއް ކަމަށް އެގައުމުގެ މީޑިއާތަކުން ބުނެއެވެ. އަދ އޭނާ އިސްތިއުފާ ދެއްވިއިރު، އޭނަގެ އާއިލާ އަށް 8.7 މިލިއަން ރުޕީސްގެ ލަގްޒަރީ އެޕާޓްމަންޓެއް ގަނެދިން މައްސަލައަކާ ގުޅިގެން ރިޔާސީ ކޮމިޝަނަށް ހާޒިރުކޮށް ސުވާލު ކޮށްފައިވާ ކަަމަށް ވެސް ލަންކާގެ މީޑިއާތަކުގައި ރިޕޯޓްކޮށްފައި ވެއެވެ.\nރަވީ ވިދާޅުވީ އޭނާއާ މެދު ކުރާ ތުހުމަތުތަކަކީ ހަގީގަތެއް ނެތް ދޮގު ވާހަކަ ތަކެއް ކަަމަށެވެ. އަދި މާގާމުން އިސްތިއުފާ ދެއްވީ ލަންކާގައި އޮތް އެއްބައިވަންތަކަމުގެ ސަރުކާރަށް ލޮޅުމެއް އެރުމުގެ ފުރުސަތު ނުދިނުމުގެ ގޮތުން ކަމަށް ވެސް އޭނަ ވިދާޅުވި އެވެ.\nރަވީ އިސްތިއުފާ ދެއްވީ އޭނާ މަގާމުން ދުރުކުރުމަށް ކެބިނެޓުގެ ބައެއް މިނިސްޓަރުން ރައީސް މައިތިރިޕާލާ ސިރިސޭނާ އަށް ލަފާވެސް ދެއްވައިފައި ވަނިކޮށެވެ. އަދި ރަވީ އިސްތިއުފާ ދެއްވި އިރު އޭނާގެ އިތުބާރު ނެތްކަމުގެ މައްސަލަ ވެސް ގާނޫނު ހަދާ މަޖިލީހުގައި މިއަދު އޮތީ ތާވަލްކޮށްފައެވެ. ރަވީގެ އިތުބާރު ނެތްކަމުގެ މައްސަލަ 32 މެމްބަރުންގެ ސޮޔާއެކު ޖޮއިންޓް އޮޕޮޒިޝަން (ޖޭއޯ) އިން ގާނޫނު ހަދާ މަޖިލިހަށް ހުށަހަޅާފައި ވަނީ މިމަހުގެ ތިން ވަނަ ދުވަހު އެވެ.\nރަވީއަކީ ބޮޑުވަޒީރު ރަނިލް ވިކްރަމަސިންހަގެ ވަރަށް އަރިސް ބޭފުޅެކެވެ.


Kaabothaketheege kashavarukan ithurukuran project eh fashanee\nކާބޯތަކެތީގެ ކަށަވަރުކަން އިތުރުކުރަން ޕްރޮޖެކްޓެއް ފަށަނީ\nރާއްޖޭގައި ކާބޯތަކެތީގެ ކަށަވަރުކަން އިތުރުކުރަން ހާއްސަ ޕްރޮޖެކްޓެއް ފެށުމަށް އެއްބަސްވުމުގައި ސޮއިކުރަނީ -- ފޮޓޯ: ޔޫއެންޑީޕީ\nރާއްޖޭގައި ކާބޯތަކެތީގެ ކަށަވަރުކަން އިތުރުކުރުމަށްޓަކައި ޔޫއެންޑީޕީއާއި ޖަޕާން ސަރުކާރުގެ އެހީތެރިކަމާ އެކު ދަނޑުވެރިކަން ތަރައްގީކުރުމާ ގުޅޭ ޕްރޮޖެކްޓެއް ފެށުމަށް ތައްޔާރުވެއްޖެ އެވެ.\nޕްރޮޖެކްޓް ފޯ ޑިވެލޮޕިން ސަސްޓެއިނަބަލް އެގްރިކަލްޗަރަލް އިކޮނޮމީ (ޕީޑީއެސްއޭއީ)ގެ ނަމުގައި ކުރިއަށް ގެންދާ މި ޕްރޮގްރާމަށް ޖަޕާން ސަރުކާރުން ވަނީ 2.7 މިލިއަން ޑޮލަރު ނުވަތަ 41.7 މިލިއަން ރުފިޔާ ހިލޭ އެހީގެ ގޮތުގައި ހަރަދުކުރުމަށް ނިންމާފަ އެވެ.\nހުޅުމާލޭގައި މިއަދު ބޭއްވި ރަސްމިއްޔާތެއްގައި ޔޫއެންޑީޕީގެ ފަރާތުން އެއްބަސްވުމުގައި ސޮއި ކުރެއްވީ ރެޒިޑެންޓު ރެޕްރެޒެންޓެޓިވް އެންރީކޯ ގެވޭލިއާ އެވެ. ޖަޕާނުގެ ފަރާތުން ސޮއި ކުރެއްވީ ރާއްޖޭގައި ހުންނަވާ އެ ގައުމުގެ ސަފީރު ކެއިކޯ ޔަނާއީ އެވެ. ރާއްޖޭގެ ފަރާތުން އެއްބަސްވުމުގައި ސޮއި ކުރެއްވީ އިކޮނޮމިކް މިނިސްޓަރު ފައްޔާޒު އިސްމާއީލާއި އެގްރިކަލްޗާ މިނިސްޓަރު ޑރ. ހުސައިން ރަޝީދު ހަސަން އެވެ.\nމިރަސްމިއްޔާތުގައި މިނިސްޓަރު ހުސައިން ވިދާޅުވީ ރާއްޖޭގައި ކާބޯތަކެތީގެ ކަށަވަރުކަން އިތުރުކުރުމަށްޓަކައި ކުރިއަށް ގެންދިއުމަށް ނިންމާފައިވާ މި ޕްރޮޖެކްޓަކީ ރާއްޖެއަށް ވަރަށް ބޭނުންތެރި ޕްރޮޖެކްޓެއް ކަމަށެވެ.\nރާއްޖޭގައި ކާބޯތަކެތީގެ ކަށަވަރުކަން އިތުރުކުރަން ހާއްސަ ޕްރޮޖެކްޓެއް ފެށުމަށް އެއްބަސްވުމުގައި ސޮއިކުރަން ބޭއްވި ރަސްމިއްޔާތުގެ ތެރެއިން -- ފޮޓޯ: ޔޫއެންޑީޕީ\nމިރަސްމިއްޔާތުގައި ޖަޕާން ސަފީރު ކެއިކޯ ޔަނާއީ ވިދާޅުވީ ޕްރޮޖެކްޓު ކާމިޔާބު ކުރެވިއްޖެނަމަ ދަނޑުވެރިކަމުގެ ދާއިރާގައި ކުރިއަށް އޮތް ދުވަސް ތަކުގައި ރާއްޖެއިން ބޮޑެތި ކާމިޔާބީތަކެއް ހޯދާނެ ކަމަށެވެ.\nމިޕްރޮޖެކްޓްގެ ދަށުން ވެލި ޓެސްޓް ކުރުމަށް ރިސާޗް ލެބޯޓްރީއެއް ހެދުމާއި، ދަނޑުވެރިކަމުގެ ބާވަތްތައް އުފުލުމަށް ފިނިކުރި ނިޒާމުތައް ގާއިމުކޮށްފައިވާ ދޯނިތަކެއް ހެދުމަށް ވެސް ނިންމާފައިވެ އެވެ.\nކޮވިޑް 19 އާއި ގުޅިގެން ރާއްޖޭގެ އިގްތިސާދަށް ބޮޑެތި ގެއްލުންތަކެއް ލިބުނު ވަގުތު ވެސް ޖަޕާނަކީ ރާއްޖެއަށް އެންމެ ގިނަ އެހީ ދިން އެއް ގައުމެވެ. އެގޮތުން އެސްޓްރަޒެނެކާ ވެކްސިންގެ 112،000 ޑޯޒް ހަދިޔާކުރުމާއި ހިލޭ އެހީގެ ގޮތުގައި ދިން 8.5 މިލިއަން ޑޮލަރު ވެސް ހިމެނެ އެވެ.\nމިނިސްޓްރީ އޮފް އިކޮނޮމިކް ޑިވެލޮޕްެމަންޓް ފިޝަރީޒް އެންޑް އެގްރިކަލްޗާ މިނިސްޓްރީ ޖަޕާން + ބޭރުގެ އެހީ ޔޫއެންޑީޕީ\nސިޔާސަތުތައް އެކުލަވާލުމަށް ޔޫއެންޑީޕީގެ އެހީ ހޯދަނީ\nއޯޓިޒަމް އެސޯސިއޭޝަނަށް ޖަޕާނުގެ އެހީއެއް


Falhutherey ge alhaigen dhiriulhen plan eh hadhaifi – Iru\nރާއްޖޭގައި މީހުން ދިރިއުޅޭ ރަށް ރަށުގެ ފަޅު ތެރޭގައި ގެ ހަދައިގެން ދިރިއުޅުމުގެ ވިސްނުން ފެންމަތި ކުރެއްވި ޕްލޭނިން އެންޑް ހައުސިން މިނިސްޓަރު އަސްލަމް އެކަމުގެ ކޮންސެޕްޓެއް ތައްޔާރު ކޮށްފައިވާ ކަމަށް ވިދާޅުވެއްޖެ އެވެ.\nވިލުފުށީ ދާއިރާގެ މެމްބަރު ހަސަން އަފީފު ހުށަހަޅުއްވާފައިވާ ބިނާވެށި ޕްލޭން ކުރުމާއި ހިންގުމުގެ ބިލާއި ގުޅޭ ގޮތުން މިނިސްޓަރު އަސްލަމް ވާހަކަފުޅު ދައްކަވަމުން ވިދާޅުވީ، ފަޅުމަތީގައި ގޯތި އަޅައިގެން އުޅެވިދާނެކަމަށް މިނިސްޓަރ ކުރިން ވިދާޅުވުމުން، އެކަމާއި ގުޅޭގޮތުން ފާޑުކިޔުން އަމާޒުވިކަމުގައިވިޔަސް، ކޮންމެ އާ ވިސްނުމަކީ އެކަމަށް ފާޑުކިޔާނެ ކަމެއްކަން ޤަބޫލުކުރާކަމަށެވެ. އަދި އަމާޒުވި ފާޑުކިޔުންތައް ނަގާފައިވަނީ ވަރަށް “ޕޮޒިޓިވް”ކޮށް ކަމަށް އަސްލަމް ވިދާޅުވިއެވެ.\nމިނިސްޓަރ ވިދާޅުވީ، މިކަމަކީ ނުވާނެކަމެއްކަމަށް ޤަބޫލުކުރަން ބޭނުންނުވާކަމަށާއި، ދިވެހިރާއްޖޭގެ ކްލައިމޭޓް އެޑްޕްޓޭޝަންގެ ތެރޭގައި ރާއްޖޭގެ ބިމުގައި ދިރިއުޅެވޭނެ ގޮތް ވިސްނުމަކީ ކުރަންޖެހިފައިވާ މުހިއްމުކަމެއްކަމަށެވެ.\n“ރާއްޖޭގެ މީހުން ދިރިއުޅޭ ރަށެއްގައި އެއް ރަށެއްގައި އަޅުގަނޑު މިހާރު އެބައޮތް މޮޑެލެއް ހަދާފައި. އެގޮތަށް ބިން ބޭނުން ކުރެވޭނެ. އަޅުގަނޑަށް އަދި އޭތި މުޅިއަކުން ފުރިހަމަ ނުވި ނަމަވެސް ކޮންސެޕްޓެއް އަޅުގަނޑުމެނަށް އެބައޮތް ހެދިފައި. ދެން އަޅުގަނޑުމެން މީތި ކޮންޕެއާ ކުރަން މި ޖެހެނީ ބިން ހިއްކާފައި އެ ލިބޭ ޑްރައި ލޭންޑްގެ ވެލިއުއާ އަޅުގަނޑުމެން މިދެންނެވި ގޮތަށް އޯވަ ވޯޓާގައި ލިވް ކުރަން އެ ދާ އަގާއި އަކަފޫޓަކަށް ދާ އަގާއި މި ދޭތީގެ ހުރި އަގުގެ ތަފާތުން އަޅުގަނޑުމެން މިނާފައި ކޮންގޮތަކަށްތޯ އަޅުގަނޑުމެން ދާންވީ އޭގެ މިކްސްޗާއެއް އޮންނަންވީ ކިހިނެއްތޯ،” މިނިސްޓަރު އަސްލަމް ވިދާޅުވި އެވެ.\nމިނިސްޓަރު ވިދާޅުވީ އެ ވިސްނުމަކީ، ބިމުގެ މައްސަލަ ކުރިމަތިވެފައިވާ ރާއްޖެއަށް އޮތް “ޓޯޓަލް ސޮލިއުޝަނެއް” ނޫން ކަމަށެވެ. އެހެން ނަމަވެސް އެކަމުގެ ސަބަބުން “ޓޯޓަލް ސޮލިއުޝަން” އަށް ކޮންމެވެސް ވަރެއްގެ އެހީތެރިކަމެއް ލިބޭނެ ކަމަށް މިނިސްޓަރު ފާހަގަކުރެއްވި އެވެ.\n“މިދެންނެވި ގޮތަށް އަޅުގަނޑުމެން އުޅެންފެށިއްޖެ ނަމަ އަޅުގަނޑަށް ފެންނަނީ ކޮންމެވެސް މިންވަރެއްގެ ލޭންޑް ރިކްލެއިމް ކުރަން އޮންނަ ޑިމާންޑް ކޮންމެވެސް ވަރަކަށް ކުޑަވެގެން ދާނެއޭ މީގެ ސަބަބުން. އެ ކޮންމެވެސް ބަޔަކު ޕްރިފާ ކުރާނެ އެތަނުގައި ދިރިއުޅެން. އެތަނުގައި ކަމެއް ކުރުމަށް،” މިނިސްޓަރު ވިދާޅުވި އެވެ.\nމީހުން ދިރިއުޅޭ ރަށްތަކުގެ މޫދުގައި ކޮޓެރި ހަދައިގެން ދިރިއުޅޭ ވާހަކަ އެންމެ ފުރަތަމަ މިނިސްޓަރު އަސްލަމް ދެއްކެވީ ވެސް މަޖިލީހުގަ އެވެ. އެ ދުވަހު މިނިސްޓަރު ވިދާޅުވީ، ރާއްޖޭގައި ބިމުގެ ގޮތުގެ ބަލަން ޖެހޭނީ ފެނުން އެއް މީޓަރު މައްޗަށް އޮންނަ ބައި އެކަނި ނޫން ކަމަށާއި ފެނުން އެއް މީޓަރު އަޑިއަށް އޮންނަ ބަޔަކީވެސް ބިން ގޮތުގައި ބަލަން ޖެހޭ ކަމަށެވެ.


Alifaanugai Libunu Gellun Dhiraasaa Kuranee - Vaguthu\n2 ހަފްތާ ކުރިން ( މެއި 29, 2021 )\nމއ. މޯނިންވިއުގައި ހިނގި އަލިފާނުގެ ހާދިސާގައި ލިބުނު ގެއްލުންތައް ދިރާސާ ކުރުމުގެ މަސައްކަތް މާދަމާ ފަށާނެ ކަމަށް ނޭޝަނަލަ ޑިޒާސްޓަ މެނޭޖްމެންޓު އޮތޯރިޓީ (އެންޑީއެމްއޭ) އިން ވިދާޅުވެއްޖެއެވެ.\nބުދަ ދުވަހުގެ ފަތިހުގެ ވަގުތެއްގައި، މޯނިންވިއު ގައި ހިނގި އަލިފާނުގެ ހާދިސާގައި ބޭނުންނުކުރެވޭ ވަރަށް އިމާރާތްވެް ވަނީ އަނދާފައެވެ. އެ ތަނުގައި ދިރިއުޅެމުން ދިޔަ އާއިލާތަކަށް ސަރުކާރުން ވަނީ ގެސްޓު ހައުސްތައް ހަމަޖައްސާފައެވެ. އެ އިމާރާތުގައި 60 އެއްހާ މީހުން ދިރިއުޅެއެވެ.\nއެންޑީއެމްއޭގެ ޗީފް އެކްޒެކްޓިވް ހިސާން ހަސަން "ވަގުތު" އަށް ވިދާޅުވީ، އެ އިމާރާތައް ލިބުނު ގެއްލުން ގެއްލުންތަކުގެ "އެސެސްމެންޓް" މާދަމާ ފެށިގެންދާނެ ކަމަށެވެ. އެކަން ކުރިޔަށް ގެންދާނީ ޕްލޭނިން މިނިސްޓްރީ އާއި އެމްއެންޑީއެފް ގުޅިގެންނެވެ. ލިބުނީ ކިހާވަރެއްގެ ގެއްލުމެއްކަން އެނގޭނީ އެސެސްމެންޓަށް ފަހު ކަމަށް ހިސާން ވިދާޅުވިއެވެ. އެ އިމާރާތް ސާފުކުރުމުގެ މަސައްކަތް ވެސް މިހާރު ދަނީ ކުރަމުންނެވެ.\nއެ ތަނުގައި ދިރިއުޅޭ މީހުން ބުނެފައިވާ ގޮތުން އަންދާޒާ ކުރެވޭ ވަރަށްވުރެ ވެސް ބޮޑު ގެއްލުމެއް ވަނީ ލިބިފައެވެ. ހިފައި ގެންގުޅޭ ތަކެތި ބޭނުން ނުކުރެވޭ ވަރަށް ވަނީ ހަލާކުވެފައެވެ. އަލިފާން ނިއްވާލުމުގައި އެމްއެންޑީއެފުން ލަސްތަކެއްވިކަމުގެ ޝަކުވާ އާއިލާތަކުން ވަނީ ކޮށްފައެވެ. އެކަން ހިނގައިދިޔަ ގޮތް ތަހުގީގު ހިންގާނެ ކަމަށް އެމްއެންޑީއެފުން ވަނީ ވިދާޅުވެފައެވެ.\nއަލިފާން ރޯވާން ދިމާވީ ސަބަބު އަދި މިހާތަނަށް ހޯދިފައެއް ނުވެއެވެ. މި ހާދިސާގައި ދެ މީހަކަށް ވަނީ އަނިޔާވެފައެވެ.


India ge hiley eheegai 2.4 million dollar ge 8 mash'roou eh | Mihaaru\nއިންޑިއާގެ ހިލޭ އެހީގައި 2.4 މިލިއަން ޑޮލަރުގެ އަށް މަޝްރޫއެއް\nއިންޑިއާގެ ހިލޭ އެހީން ހިންގާ ޕްރޮޖެކްޓްތަކުގެ އެމްއޯޔޫގައި އެގައުމުގެ ސަފީރު ސަންޖޭ ސުދިރު އަދި ފޮރިން މިނިސްޓްރީގެ ސްޓޭޓްް މިނިސްޓަރު އަހުމަދު ޚަލީލް ސޮއިކުރައްވަނީ. ފޮޓޯ: ފަޔާޒް މޫސާ/މިހާރު\n21 އޮކްޓޯބަރ 2021 - 16:57\nއޮލިމްޕަސް މަރާމާތުކުރުން ހިމެނޭ ގޮތުން، އިންޑިއާގެ ހިލޭ އެހީން ހަރަދުކޮށްގެން ރާއްޖޭގައި އަށް ޕްރޮޖެކްޓެއް ހިންގުމުގެ އެމްއޯޔޫތަކުގައި ދެ ގައުމުން މިއަދު ސޮއިކޮށްފި އެވެ.\nފޮރިން މިނިސްޓްރީގައި ބޭއްވި ރަސްމިއްޔާތެއްގައި ސޮއިކުރީ އިންޑިއާގެ ހިލޭ އެހީގައި ހައި އިމްޕެކްޓް ކޮމިއުނިޓީ ޑިވެލޮޕްމަންޓް ޕްރޮޖެކްޓް (އެޗް.އައި.ސީ.ޑީ.ޕީ) ގެ ދަށުން އެކި އިދާރާތައް މެދުވެރިކޮށް ހިންގަން ހަމަޖެހިފައިވާ އަށް ޕްރޮޖެކްޓެއްގެ އެމްއޯޔޫތަކުގަ އެވެ.\nމި އެމްއޯޔޫތަކުގެ ދަށުން ހިންގާ ޕްރޮޖެކްޓްތަކުގެ ޖުމްލަ އަގަކީ 2.4 މިލިޔަން ޑޮލަރު (36 މިލިޔަން ރުފިޔާ) ކަމަށް ފޮރިން މިނިސްޓްރީން ބުންޏެވެ.\n1- އޮލިމްޕަސް ތިއޭޓަރު މަރާމާތުކޮށް ފެންވަރު ރަނގަޅުކުރުން\n2- ނ. މިލަަދޫގައި މަލްޓިޕާޕާސް ކައުންސިލް އިމާރާތް އެޅުން\n3- އއ. ދަނގެތީ ކަލްޗަރަލް ސެންޓަރުގެ އިމާރާތް އެޅުން\n4- ލ. މާބައިދޫ ގައި އައިސް ޕްލާންޓެއް އެޅުން\n5- ހއ. ދިއްދޫ، ލ.ގަން އަދި ގދ. ތިނަދޫ ސްކޫލްގެ އިންކްލޫސިވް އެޑިއުކޭޝަން ޔުނިޓް ހަރުދަނާކުރުން\n6- ތ. ވޭމަންޑޫގައި މަގު ބައްތި ޖެހުން\n7- ތ. ތިމަރަފުށީގައި މަގުބައްތި ޖެހުން\n8- ދެ ސީއެމްބިއުލާންސް ގަތުން\nއިންޑިއާގެ ހިލޭ އެހީން ހިންގާ ޕްރޮޖެކްޓްތަކުގެ އެމްއޯޔޫގައި އެގައުމުގެ ސަފީރު ސަންޖޭ ސުދިރު އަދި ފޮރިން މިނިސްޓްރީގެ ސްޓޭޓްް މިނިސްޓަރު އަހުމަދު ޚަލީލް ސޮއިކުރެއްވުމަށް ފަހު ފޮޓޯއަކަށް ހުއްޓިވަޑައިގެން. -- ފޮޓޯ: ފަޔާޒް މޫސާ/މިހާރު\nފޮރިން މިނިސްޓްރީން ބުނި ގޮތުގައި މި މަސައްކަތްތަކާއި އެހެން ބައެއް މަސައްކަތްތަަކަށް 85 މިލިޔަން ރުފިޔާގެ ހިލޭ އެހީދޭން 2019 ވަނަ އަހަރު އިންޑިއާއިން ފުރަތަމަ އެއްބަސްވި ކަމަށާއި އޭގެ ފަހުން އެ އެހީ 155 މިލިޔަން ރުފިޔާއަށް އިތުރުކުރަން މިދިޔަ ޖުލައި މަހު އެއްބަސްވެ، އެމްއޯޔޫއެއްގައި ސޮއިކޮށްފައިވާ ކަމަށެވެ. އެ އެއްބަސްވުމުގައި ހިމެނޭ 12 ޕްރޮޖެކްޓެއްގެ މަސައްކަތް މިހާރުވެސް ކުރިއަށް އެބަ ދެ އެވެ.\nމި މަސަައްކަތްތަކުގެ އެމްއޯޔޫތަކުގައި އިންޑިއާގެ ފަރާތުން ސޮއިކުރެއްވީ ރާއްޖޭގައި ހުންނަވާ އެގައުމުގެ ސަފީރު ސަންޖޭ ސުދިރެވެ. ރާއްޖޭގެ ފަރާތުން ސޮއިކުރެއްވީ ފޮރިން މިނިސްޓްރީގެ ސްޓޭޓް މިނިސްޓަރު އަހުމަދު ޚަލީލެވެ.\nއެ ރަސްމިއްޔާތުގައި ދިވެހި ސަރުކާރުގެ އިސް އޮފިޝަލުންނާއި އިންޑިއާ ހައިކޮމިޝަނުގެ އޮފިޝަލުން އަދި ރައްޔިތުންގެ މަޖިލީހުގެ ބައެއް މެމްބަރުން ބައިިވެރިވެވަޑައިގެންނެވި އެވެ.\nއިންޑިއާ ތަރައްގީގެ މަޝްރޫއުތައް ރާއްޖެ-އިންޑިއާ\n28 ކޮމެންޓް, 19 ރިއެކްޝަންސް\nކޮން ތަނެއް ހިބަކޮއްދީފަ ލާރި ތިނެގީ؟ މިހާރު އެ ލާރިގަނޑުކައިހުސްކޮއްފާނެ...ގެރެންޓީ!\nއިންޑިޔާއިން އިރެއްގަ ހިލޭ ކަމެއް ކުރިޔަކަސް މިހާރު ކަމެއްކޮށްދީފާނެ ކަމަށް ޤަބޫލުކުރާ މީހަކު ނޫޅޭ. ވެކްސިންވެސް ހިލެޔޯދިނީ. ދެންޖެހުނީ 8 ގުނަ ބޮޑުކޮށް3ލައްކަ ގަންނަން. ސަރުކާރަށް އެގަތްއަގު ބުނެލަންވެސް ނުކެރުނު.\nއިންޑިއާ އައުޓް. ޚަބަރު ކިޔާކަށްވެސް ބޭނުމެއް ނޫން.\nއިންޑިއާ އައުޓް، މިމީހުން ޕްރޮޖެކްޓް ކިޔަނީ މަގުމަތީ ބައްތި ޖެހުން ، މަގުތައް ސާފުކުރުން، ފަޅުތައް ސާފުކުރުން، ، އިންޑިއާ އަތުން ހީވޭތަ އގަކާ ނުލާ އެއްޗެއް ލިބޭނެހެން؟ އިމްޕޮސިބްލް. ކިތަންމެ ވަރަކަށް ފޮނުއަރުވަން އުޅުނަސް ޖެހޭނީ އައުޓްވާން.\nތިޔައްވުރެ ރަނގަޅުވީސް ތިޔަބުނާ ވޭމަންޑޫއަކާ ތަަްދުއެއްގަ އެތިބަ ހަތަރުބޯއުޅޭ ތަންތަން އެއްފަސްކުރިއްޔާ ކޮންމެރަށަކު މީހުންއުޅުމަކީ ަަަަަަަަަަަަަަަަަަަަަަަަަ ވައްކަންކުރަން ހުޅުވާ ދޮރެއް ސަރުކަރުވެރިން\nތިޔާކިޔާ އިންޑިއާއެއްގައި ކިތައްމިލިޔަންކިޔަވާ އުމުގެ ކުދިން އުޅޭތޯ؟ ދެންކިއްވެގެންތޯ އެކުދިންނައް ކިޔެވޭނެ ސުކޫލްތައް ނާޅާ މިހާއަބަދީމަދުމަޔެއްގައި ސުކޫލްއަޅައިދޭން މިއުޅެނީ ގެދޮރުނެއް ކިތައް ބިލިޔަން ފަގީރުން ތިޔަކިޔާ އިންޑިއާއެއްގައި އުޅެތޯ؟ ކިއްވެގެންތޯ އެބައިމީހުންގެ ގެދޮރުގެ ދަތިކަން ފިލުވާނުދެވި ވީއިރު މިގައުގެ މީހުންނާއިގެން އެއުޅުއްވަނީ؟ މިހެންކިޔާނެ ކަމެތްނެތް ފަތައް ބަރުކުރަން އެއްވެސް ކަމެއް ރަގަނޅުނުވާ ގައުމެއްގެ ބަޔަކައް ކީއްވެގެނތޯ\nވެންޓިލޭޓަރ ވައްކަންވެސް މިއަށްވުރެ ބޮޑުވެފައި ފުޅާ\nތިޔަ ހުރީ ހައްތަހާވެސް ''މެގަ ޕުރޮޖެކްޓް'' ތަކެވެ. ތިފަދަ އާދައިގެ ކުދިކުދި ކަންކަން އަމިއްލަ ޤައުމުގެ ބަޖެޓުން ނުކުރެވޭހާ ނާޤާބިލް މީހުން ޤައުމުގެ މަތީ މަޤާމުތަކަށް ހަވާލުވީމައި ދެންޖެހޭނީ އެހީ ދޭބަޔަކަށް އައުރަ ނިވާކުރަން އަނދެގެން ހުރި މުންޑު ވެސް ދޭށެވެ. މިއަދު މިސަރުކާރު އެވަނީ ހުރިހާ ދިމާއަކުން ފެއިލްވެ މުޅިން އައުރަ ކަޝްފު ވެފއެވެ. މުޅީ ޤައުމު ސީ އެމްބިއުލަންސަކަށް ވިއްކާ ހުސްކޮށްލައިފިއެވެ.\nތި ކީއްކުރަން ދޭ އެއްޗެއް\n2 ސީ އެމްބިއުލާންސް؟ ދެން އެކަމަކުވާދޯ.\nމޯލްޑިވްސް ޕޮލިސް ސަރވިސްއަށް 2008 ގައި މައުމޫނު ދައުރުގައި ކޮންމެ އަތޮޅަކަށް ލޯންޗެއް ދިން. އެއޮއް ބޮޑު އިންޑިއާއަށް ހިލޭ އެދެވެނީ އެންމެ ދެ ލޯންޗް. ކިޔާ ބާތުހޭ.\nގދ. ތިނަދޫ ޓާރޝަރީ ހޮސްޕިޓަލް ؟؟؟؟؟؟؟؟؟؟؟؟؟؟؟؟؟


Kan dhekkumakee eyna kuri heyo amaluge savaabu nethi kollaane kameh: Hukuru Khuthuba ކަންދެއްކުމަކީ އޭނާ ކުރި ހެޔޮ ޢަމަލުގެ ޘަވާބު ނެތިކޮށްލާނެ ކަމެއް: ހުކުރުޚުތުބާ – Ilm Kan dhekkumakee eyna kuri heyo amaluge savaabu nethi kollaane kameh: Hukuru Khuthuba\nކަންދެއްކުމަކީ އޭނާ ކުރި ހެޔޮ ޢަމަލުގެ ޘަވާބު ނެތިކޮށްލާނެ ކަމެއް: ހުކުރުޚުތުބާ\nކަންދެއްކުމަކީ އޭނާ ކުރި ހެޔޮ ޢަމަލުގެ ޘަވާބު ނެތިކޮށްލާނެ ކަމެއްކަމަށް މިއަދުގެ ހުކުރުޚުތުބާގައި ވިދާޅުވެއްޖެއެވެ.\nމިކަން ބަޔާންކޮށް ޚުތުބާގައި ވިދާޅުވީ “އަޅުގަނޑުމެން ކުރާ ހެޔޮ ޢަމަލުތަކުގެ ޘަވާބުނެތިކޮށްލާ ކަންތައްތަކުގެ ތެރޭގައި ކުޑަ ޝިރްކު ވެއެވެ. އޭގެ ތެރޭގައި ކަންދެއްކުން ވެއެވެ. މިހެންވެ، ލޮބުވެތި ރަސޫލާ މިގެ އެކަލޭގެފާނުގެ ޞަޙާބީންނަށް ކަންދެއްކުމާ ދުރުހެލިވެ ވަޑައިގަތުމަށް ނަސޭހަތް ދެއްވިއެވެ. ކަންދެއްކުމުގެ ތެރެއަށް ވެއްޓި ވަޑައިނުގަތުމަށް އިރުޝާދު ދެއްވިއެވެ. ކުޑަ ޝިރްކަކީ، ވަރަށް ވަންހަނާކަން ބޮޑު ކަމެކެވެ. ކަޅު އަނދިރި ރޭރޭގައި، ކަޅު ހިލަމަތީގައި، ކަޅު ހިނި ހިރޭ ހިރުމަށްވުރެ ވެސް، މި ކަމުގެ ވަންހަނާކަން ބޮޑުވެގެން ވެއެވެ. މާތް ﷲ ރުއްސުން ލެއްވި އަބޫ ސަޢީދުލް ޚުދްރީގެ އަރިހުން ރިވާވެގެންވާ ގޮތުގައި، އެއް ދުވަހަކު އެބޭކަލުން ދައްޖާލުގެ ވާހަކަ ދައްކަވަން ތިއްބަވަނިކޮށް، ރަސޫލު ﷲ ގެ އެ ތަނަށް ވަޑައިގެން ޙަދީޘް ކުރެއްވިއެވެ. “އަލްމަސީޙުއް ދައްޖާލަށް ވުރެ ތިޔަބައިމީހުންގެ މައްޗަށް ބިރުވެރިކަން ބޮޑު ކަމެއްގެ ވާހަކަ ވިދާޅުވެ ދެއްވަން ހެއްޔެވެ؟ ދެންނެވުމުން ޙަދީޘް ކުރެއްވިއެވެ. އެއީ ކުޑަ ޝިރްކެވެ. ކުޑަ ޝިރްކަކީ ކޮބައިތޯ ޞަޙާބީން ސުވާލު ކުރެއްވުމުން އެއީ ކަންދެއްކުންކަމަށް ޙަދީޘް ކުރެއްވިއެވެ.” އެއީ މާތް ﷲ ގެ އަޅާގެކަމެއް ކޮށް، މީސްތަކުންނަށް އެ ކަން ދައްކައި، އެކަމަށް ސަނާއާއި ތާރީފު ހޯދުމެވެ. މިއީ އޭނާ މި ކުރި ހެޔޮ ޢަމަލުގެ ޘަވާބު ނެތިކޮށްލާނެ ކަމެކެވެ. މީހަކު ކަމެއް ކުރާއިރު، އެކަން މާތް ﷲ އަށް ޚާލިޞް ނުކުރާނަމަ އާޚިރަތްދުވަހުން އޭނާކުރިމަތީގައި ފަޟީޙަތް ކުރައްވާނެތެވެ. “\nފަޚްރުވެރިވުމަށާއި މަޝްހޫރުވުމަށް ލޯބިކުރެވުނު ވަރަކަށް، އިޚްލާޞްތެރިކަން ފަނޑުވަމުން ދާނެކަން ބަޔާންކޮށް ޚުތުބާގައި ވިދާޅުވީ “އަމިއްލަ އެދުންތައް ބޮޑުވެ، މަދަޙަ ތާރީފުކުރުމަށް ލޯބި ކުރެވުނު ވަރަކަށް، އިޚްލާޞްތެރިކަމުގެ ބައްތި ކަނިވަމުން ދާނެއެވެ. ފަޚްރުވެރިވުމަށާއި މަޝްހޫރުވުމަށް ލޯބިކުރެވުނު ވަރަކަށް، އިޚްލާޞްތެރިކަން ފަނޑުވަމުން ދާނެއެވެ. މާތް ﷲ ޤަބޫލު ކުރައްވާނީ އެއްވެސް ކިލަނބުކަމެއް ނެތް، ސާފު ޞާލިޙު ޢަމަލުތަކެވެ. އަޅުގަނޑުމެން ރަނގަޅު ޢަމަލުތައް، ނުބައި ޢަމަލުތަކަށް ބަދަލުކޮށްލާ އެންމެ ވަރުގަދަ ބާރަކީ ކަންދެއްކުމެވެ. ރަސޫލު ﷲ ގެ ޙަދީޘް ކުރައްވާފައި ވެއެވެ. މާނައީ: “ފަހެ އެބައިމީހުންގެ ނަމާދާ މެދު ޣާފިލުވެތިބެ ނަމާދުކުރާ މީހުންނަށް ގެއްލުމާއި ހަލާކު ހުއްޓެވެ. އެބައިމީހުންނަކީ، ހަމަ ކަންދެއްކުމަށް ނަމާދުކުރާ މީހުންނެވެ. އަދި ހިފައި ގެންގުޅޭ ތަކެތި މީހުންނަށް ނުދީ މަނާކުރާ މީހުންނެވެ.” މިބަސްފުޅުން އެނގެނީ އިޚްލާޞްތެރިކަމެއް ނެތި، ދެއްކުމަށް ކުރެވޭ ނަމާދަކީ، ޘަވާބުގެ ބަދަލުގައި، އެއިން ޢަޛާބު ލިބެނިވި ޢަމަލެއް ކަމެވެ. އެހެނީ އިޚްލާޞްތެރި ކަމެއް ނެތި ކުރެވޭ ނަމާދަކީ، އޭގައި ފުރާނައެއް ނެތް މައްޔިތެއް ފަދަ އަޅުކަމެކެވެ. ހަމަ އެފަދައިން ޒަކާތް ދިނުމަކީ ވެސް، ﷲ ގެ ރުހިވޮޑިގަތުމާއި، ގެ ޙަޟްރަތުން ޘަވާބު ލިބުމަށް ނޭދި ކުރެވޭ ކަމަކަށް ވެއްޖެނަމަ އެއީ ބާޠިލު ޢަމަލެކެވެ. ”\nއަޅުގަނޑުމެންގެ ހެޔޮ ޢަމަލުތައް ފޮރުވައި، ވަންހަނާކުރުމަށް ގަދައަޅައި މަސައްކަތްކުރުމަށް ބާރުއެޅެއްވުމުގެ މުހިއްމުކަން ބަޔާންކޮށް ޚުތުބާގައި ވިދާޅުވީ” ކަންދެއްކުމަކީ، ޝައިޠާނާގެ ދޮރޯށްޓެކެވެ. އެއީ އަޅުގަނޑުމެންގެ ޞާލިޙު ޢަމަލުތައް ޚަރާބު ކުރާ ވައިރަހެކެވެ. މި ވައިރަސް މަރައިލުމަށް ބޭނުންކުރަންޖެހޭ ވެކްސިނަކީ، އިޚްލާޞްތެރިކަމެވެ. އެހެންކަމުން އަޅުގަނޑުމެންގެ ހެޔޮ ޢަމަލުތައް ފޮރުވައި، ވަންހަނާކުރުމަށް ގަދައަޅައި މަސައްކަތް ޝަރްޢީ މަޞްލަޙަތެއް ނެތްނަމަ، އަޅުގަނޑުމެންގެ ޢަމަލުތައް ފާޅުކުރުމާ ދުރުހެލިވާން ޖެހޭނެއެވެ. “


vnews - Mi kujjaage namakee Asian Games\nމި ކުއްޖާގެ ނަމަކީ އޭޝިއަން ގޭމްސް\nކުޅިވަރަށް ލޯބިކުރާ ދެމަފިރިއަކު އެމީހުންގެ އައު ދަރިފުޅަށް 'އޭޝިއަން ގޭމްސް'ގެ ނަން ދީފިއެވެ.\nއިންޑޮނީޝިއާގެ މިދެމަފިރިން އެ ކުއްޖާއަށް މިނަން ދީފައިވަނީ އެ ގައުމުގައި މިހާރު ކުރިއަށްދާ ދުނިޔޭގެ ދެވަނައަށް އެންމެ ބޮޑު މަލްޓި-ސްޕޯޓް އިވެންޓު ކަމަށްވާ އޭޝިއަން ގޭމްސްއާ ގުޅުވައިގެންނެވެ.\nފުރިހަމަ ނަމަކަށް އާބިދާ އޭޝިއަން ގޭމްސް ކިޔާ މިކުއްޖާ އުފަންވެފައިވަނީ އޭޝިއަން ގޭމްސް މިއަހަރު ބާއްވާ ދެރަށުން ކުރެ އެއްރަށް ކަމަށްވާ ޕަލެމްބަންގުގައި ހޮނިހިރު ދުވަހު އޮތް ހުޅުވުމުގެ ރަސްމިއްޔާތުގެ މަދު ގަޑިއިރުތަކެއް ކުރިންނެވެ.\n"[ދަރިފުޅު ވިހެއުމުގެ ކުރިން] އަޅުގަނޑުމެން އޮތީ ކިޔާނެ ފުރަތަމަ ނަމެއް ނިންމާފަ އެކަމަކު ފަހަތު ނަމެއް ނެތް" އާބިދާގެ ބައްޕަ ޔޯދާނިޔާ ބުންޏެވެ.\nއާބިދާއާއެކު މި ދެމަފިރިންގެ މިހާރު ތިން ކުދިން ތިބިއިރު، އެމީހުން ބުނަނީ ދަރިފުޅަށް ނަން ކިޔަން ޚިޔާލު އައީ ތާރީޚީ މުނާސަބަތާ ގުޅުވައިގެންނެވެ.\n"މިކަހަލަ އިވެންޓެއް ހިނގަނީ ވަރަށް މަދުން. ވަރަށް މަދު އަހަރަކު މިކަހަލަ ކަމެއް މިހިނގަނީ. އަނެއްކާ ޕަލެމްބަންގުގައި މިހިނގަނީ. ޕަލެމްބަންގުގައި މިކަހަލަ އިވެންޓެއް ބޭއްވުމަކީ ވަރަށް ނުވާ ކަމެއް" ޔޯދާނިޔާ ބުންޏެވެ.\nޕަލެމްބަންގުގައި މިމުބާރާތް ބޭއްވުމަކީ އެރަށުގެ ރައްޔިތުން ނުހަނު ފަޚުރުވެރިވާ ކަމެކެވެ. އެގޮތުން މަގުތަކުގައި ބެނާތައް ދެމުމުގެ އިތުރުން ގިނަ ރެސްޓޯރަންޓުތަކުގައި މުބާރާތުގެ ތަފާތު ކުޅިވަރުތައް ވަގުތުން ދައްކަމުން ގެންދެއެވެ.\nއިންޑޮނީޝިއާގެ ގިނަ ރައްޔިތުންގެ އޮންނަނީ އެންމެ ނަމެކެވެ. ހަމައެއާއެކު ގިނަ ކުދިންގެ ފުރަތަމަ ނަމަކީ އެކުދިންގެ ބައްޕައިންގެ އާއިލީ ނަމެވެ.\nދަރިފުޅުގެ ނަމުގެ ސަބަބުން ކުޅިވަރު ތަރިއަކަށް މުސްތަގުބަލުގައި އޭނާ ވުމަށް އުއްމީދުކުރަންތޯ ސުވާލު ކުރުމުން އެ ދެމަފިރިން ވަނީ އެކަމަށް ސީދާ ޖަވާބެއް ނުދީފައެވެ.\n"އޭނާގެ އެކަމުގެ ހުނަރާއި ހިތްވަރު ހުރިއްޔާ އަޅުގަނޑުމެން އޭނާއަށް އެކަމުގައި ތާއީދުކޮށް ހިތްވަރުލައިދޭނަން" މަންމަ ވީރާ ބުންޏެވެ.\nއާބިދާގެ ބައްޕަ ވަނީ އާބިދާ ކުޅުމަށް އޭނާ އެންމެ ބޭނުންވާ ކުޅިވަރަކީ ބެޑްމިންޓަން ކަމަށް އިޝާރާތްކޮށްފަ އެވެ.\n"އިންޑޮނީޝިއާ ވަރަށް މޮޅު ބެޑްމިންޓަނަށް" ޔޯދާނިޔާ ބުންޏެވެ.\nއެ ދެމަފިރިން އިތުރަށް ބުނީ އާބިދާ އޭޝިއަން ގޭމްސް މުސްތަގުބަލުގައި އެ މުބާރާތަށް ޝައުގުވެރިކަމެއް ނެތްނަމަ، އޭނާގެ ނަން ބަދަލުކުރުމަށް ހުއްދަ ދޭނެ ކަމަށެވެ.\nއިންޑޮނީޝިއާގެ ވެރިރަށް ޖަކާޓާ އަދި ޕަލެމްބަންގުގައި އޮގަސްޓު 18 އިން ސެޕްޓެމްބަރު 19 އަށް ކުރިއަށްދާ އޭޝިއަން ގޭމްސްގައި 17،000 އެތުލީޓުންނާއި އޮފިޝަލުން ބައިވެރިވެއެވެ.


Moosun Goasvumuge Sababun Huvadhu Atholhah Yellow Alert Nerefi - Vaguthu\nމޫސުން ގޯސްވުމުގެ ސަބަބުން ހުވަދު އަތޮޅަށް ޔެލޯ އެލާޓް ނެރެފި\n2 އަހަރު ކުރިން ( ޖެނުއަރީ 1, 2019 )\nވަގުތު އިމޭޖަސް: އަމީން ހުސައިން ފަހުމީ\nގުގުރުމާއެކު ބޯކޮށް ވާރޭވެހޭނެކަމަށް ލަފާކޮށް ހުވަދު އަތޮޅަށް (ގއ. ގދ. އަތޮޅަށް) ޔެލޯ އެލާޓް ނެރެފިއެވެ. މޫސުމާ ބެހޭ ޤައުމީ އިދާރާ އިން މި އެލާޓް ނެރެފައިވަނީ މިރޭގެ 19:15 އިން 22:15 ގެ ނިޔަލަށެވެ.\nTorrential rain and thunderstorms.\nArea: Huvadhu atoll\nPeriod:01/1915 hrs - 01/2215 hrs.\nISSUED: 1900 hrs 01 Jan 2019.\n— Maldives Meteorology (@MetMaldives) January 1, 2019\nމެޓް އޮފީހުން ނެރެފައިވާ ޔެލޯ އެލާޓްގެ މެސެޖުގައި އެސަރަޙައްދަށް ވައިގަދަވާނެކަން ހާމަކޮށްފައި ނުވެއެވެ. އެހެންނަމަވެސް، މިއަދު މީގެކުރިން އެއޮފީހުން ބުނެފައިވަނީ އެސަރަޙައްދަށްވެސް ގަޑިއަކު 40 މޭލަށް، ވިލާގަނޑުގައި ވައިގަދަވާނެކަމަށެވެ.\nމީގެއިތުރުންވެސް، މިއަދުގެ ހަވީރުގެ ވަގުތުގައިވަނީ ފ. އަތޮޅާއި ސ. އަތޮޅާ ދެމެދުގެ ސަރަޙައްދަށް ވައިޓް އެލާޓް ނެރެފައެވެ.\nމޫސުމާ ގުޅިގެން ނެރޭ އެލާޓްތައް:\nވައިޓް އެލާޓް: މި އެލާޓްގައި މޫސުމަށް ސަމާލުވާންޖެހެއެވެ. ކޮންމެވެސް ވަރަކަށް ވައިގަދަވެ، ވާރޭ ވެހި، އާންމު ގޮތެއްގައި ކަނޑުތައް ގަދަ ވާނެއެވެ. ވައިޖެހޭނީ 20 މޭލާއި 30 މޭލާ ދެމެދުގެ ބާރުމިނެއްގައެވެ. ވައިޓް އެލާޓް ނެރެފައިވާނަމަ، ދަތުރަށް ފެށުމުގެ ކުރިން މޫސުމާ ބެހޭ އެންމެ ފަހުގެ މައުލޫމާތު ހޯދުން މުހިއްމެވެ.\nޔެލޯ އެލާޓް: މި އެލާޓްގެ މުއްދަތުގައި ވައި ބާރުވެ، ބޯކޮށް ވާރޭ ވެހޭނެއެވެ. އާދަޔާ ޚިލާފަށް ކަނޑުގަދަވެ، ވައި ބާރުވާނެއެވެ. މި އެލާޓްގެ މުއްދަތުގައި ކަނޑުމަގުން ކުރާ ދަތުރުތައް ކުރުމުގައި ސަމާލުވާން ޖެހޭނެއެވެ. ވިދާ ގުގުރާ ބޯކޮށް ވާރޭވެހޭނެއެވެ. އުދައެރުންފަދަ ކަންތައް ދިމާވުމަކީ އެކަށީގެންވާކަމެކެވެ. މި އެލާޓް ނެރުމާއެކު ދަތުރުފަތުރުކުރާ ފަރާތްތަކުންނާއި، ހިކިފަސް ތަންތަނުގައި ތިބޭ ފަރާތްތަކުންވެސް މޫސުމާބެހޭ އެންމެ ފަހުގެ މަޢުލޫމާތު ހޯދައި، މޫސުމަށް ސަމާލުކަން ދިނުމަކީ މުހިއްމުކަމެކެވެ.\nރެޑް އެލާޓް: މި އެލާޓްގެ މުއްދަތުގައި ބާރުގަދަ ކޮޅިގަނޑުތައް އެރުމަކީ އެކަށީގެންވާކަމެކެވެ. ކަނޑު ދަތުރުފަތުރު ކުރުމަށް ދަތިތައް ކުރިމަތިވާ މިންވަރަށް ކަނޑުގަދަވާނެއެވެ. އާދަޔާ ޚިލާފަށް ވައިގަދަވެ، ވިދާ ގުގުރައި، ބޯކޮށް ވާރޭވެހޭނެއެވެ. ކަނޑު ދަތުރުފަތުރު ކުރުމަކީ މި އެލާޓްގެ މުއްދަތުގައި ކޮށްގެންވާނެކަމެއް ނޫނެވެ. ކޮޅިގަނޑެއްގެ ސަބަބުން ނުރައްކާތެރި ޙާދިސާއެއް ހިނގައިފާނެފަދަ ތަންތަނުގައި ދިރިއުޅޭ ފަރާތްތަކުން ރައްކާތެރި ހިސާބުތަކަށް ދިޔުމަކީ މުހިއްމުކަމެކެވެ. މި އެލާޓް ނެރުމާއެކު ކަމާ ބެހޭ ފަރާތްތަކުން އަބަދުވެސް ތިއްބަވާނީ ދިމާވެދާނެ ޙާދިސާއަކުން މީހުންނަށް އެހީތެރިކަން ފޯރުކޮށްދިނުމަށް ތައްޔާރުވެގެންނެވެ.\nގްރީން އެލާޓް: މިއީ މޫސުން އާންމު ގޮތެއްގައި ރަނގަޅުނަމަ ނެރޭ އެލާޓެކެވެ. މި އެލާޓް ނެރުމުން އާންމު ޙާލަތަށް ރުޖޫޢަވީއެވެ.\nމޫސުން ގޯސްވެ އަށް އަތޮޅަކަށް ހުދު ސަމާލު ނެރެފި\nޅ.އަތޮޅާއި މ.އަތޮޅާއި ދެމެދު ރީނދޫ ސަމާލު ނެރެފި\nގަދަޔަށް ވިއްސާރަކޮށް މާޅޮހަށް ބޮޑެތި ގެެއްލުންތަކެއް ވެއްޖެ


163 furusathaa eku student loan alun hulhuvaalaifi\n163 ފުރުސަތަކާއެކު ސްޓޫޑެންޓް ލޯނަށް ހުޅުވާލައިފި\nޖީސީއީއޯ ލެވެލްގައި އެއްވަނަ ހޯދި ދަރިވަރުން- ސްޓޫޑެންޓް ލޯނަށް އެދުމުގެ ފުރުސަތު މިހާރު ވަނީ އަލުން ހުޅުވާފަ- ފޮޓޯ އަވަސް\nރާއްޖެއިން ބޭރުގައި މަތީ ތައުލީމު ހާސިލް ކުރަން ސަރުކާރުން ދޭ ސްޓޫޑެންޓް ލޯނަށް އެދުމުގެ ފުރުސަތު ހަޔާ އެޑިއުކޭޝަން މިނިސްޓްރީން މިއަދު އަލުން ހުޅުވައިފި އެވެ.\nރާއްޖެއިން ބޭރުގައި މަތީ ތައުލީމު ހާސިލް ކުރުމަށް މިދިޔަ މާޗު މަހު ވަނީ 242 ޖާގައަށް ހުޅުވާލާފަ އެވެ. އެގޮތުން 993 ދަރިވަރުން ކުރިމަތިލިއިރު، ފުރުސަތު ލިބުނީ 79 ދަރިވަރުންނަށެވެ. މިއަދު ފުރުސަތު ހުޅުވާފައި ވަނީ އޭގެ ތެރެއިން ބާކީ ހުރި 163 ޖާގަ އަށެވެ.\nލޯނު ދޫކުރުމުގެ ގޮތުން ތައްޔާރުކޮށްފައިވާ އާ އުސޫލުގައިވާ ގޮތުން ސްޓޫޑެންޓް ލޯން ދޫކުރަނީ އުމުރުން 16 އަހަރު މަތީ ފަރާތްތަކަށެވެ. އަދި ކިޔަވަން ބޭނުންވާ ކޯހަކީ މިނިސްޓްރީން ލޯނު ދިނުމަށް ނިންމާފައިވާ ކޯހަކަށް ވާން ޖެހޭއިރު ލޯނަށް އެދޭ ދަރިވަރަކީ އެއްވެސް ސަބަބަކާ ލައިގެން ހަޔާ އެޑިއުކޭޝަން މިނިސްޓްރީން ބްލެކްލިސްޓް ކޮށްފައިވާ ފަރާތަކަށް ވެގެން ނުވާނެ އެވެ.\nމީގެ އިތުރުން ލޯނަށް އެދޭ ދަރިވަރަކީ ދައުލަތު ނުވަތަ ސަރުކާރު މެދުވެރިގެން އެހެން މުއައްސަސާއަކުން ވެސް ކިޔެވުމުގެ ކަންތަށް ހަމަޖެހިފައި ނުވާ ފަރާތަކަށްވުން ލޯނު ދޫކުރުމުގެ އުސޫލުގައި ވަނީ ހިމަނާފަ އެވެ. މިއިން އެއްވެސް އުސޫލަކާ ހިލާފުވާނަމަ ލޯނަށް އެދި ހުށަހަޅާ ފޯމް ބާތިލް ވާނެ އެވެ.\nލޯނު ދިނުމަށް އަލަށް އެކުލަވާލި އުސޫލުގެ ދަށުން ބޭނުން ގައުމަކަށް ކިޔަވަން ދެވުނަސް، ސަރުކާރުން ދޭ ލޯނަށް ވުރެ އިތުރަށް ހިނގާ ހަރަދު ކުރަން ޖެހޭނީ ދަރިވަރުން އަމިއްލައަށެވެ. ދަރިވަރުންނަށް ބޭނުން ގައުމަކަށް ކިޔަވަން ދިއުމުގެ ފުރުސަތު ދޭން ހަޔާ އެޑިއުކޭޝަނުން ނިންމީ ލޯނަކީ ދަރިވަރު އަނބުރާ ދައްކަން ޖެހޭ އެއްޗަކަށް ވާތީ އެވެ. ލޯނު ދޫކުރަނީވެސް ލޯނުގެ ގޮތުގައި ނަގާ ފައިސާގެ ނިސްބަތުން ކަނޑައަޅާ މުއްދަތަކަށް ރާއްޖެއަށް ހިދުމަތް ކުރަން އެއްބަސްވުމުންނެވެ.\nސްޓޫޑެންޓް ލޯނަށް އެދުމުގެ މުއްދަތު ހަމަވާނީ މިމަހު 24 ވަނަ ދުވަހު މެންދުރު 1:00 ޖަހާއިރު އެވެ. ހަޔާ އެޑިއުކޭޝަން މިނިސްޓްރީން ބުނީ ލޯނަށް އެދެން ޖެހެނީ އެކަމަށް ހާއްސަކޮށްގެން ތައްޔާރުކޮށްފައިވާ އޮންލައިން ޕޯޓަލް އެއް މެދުވެރިކޮށް ކަމަށެވެ.\nމިފަހަރު ފުރުސަތު ހުޅުވާފައި މިވަނީ ޕޯޓަލްގައި އިތުރު ފީޗާސްތަކެއް ހިމަނައިގެންނެވެ. އެގޮތުން ކުރިން ފޯމް ހުށައެޅި ދަރިވަރުންނަށް އެ މީހުންގެ ޕްރޮފައިލަށް ބަދަލު ގެނެސް، ގޯސްކޮށް ހުރި ކަންތައް ރަނގަޅު ކުރެވެން ހުންނާނެ އެވެ. އަދި ދެ ފުށް ހިމަނަން ޖެހޭ ސެޓްފިކެޓްތަކާއި އެހެން އެއްޗެހި ވެސް ކުރިއަށް ވުރެ ފަސޭހައިން ޕޯޓަލް އިން މިފަހަރު ދެނެގަނެވޭނެ ގޮތް ވަނީ ހަމަޖައްސާފަ އެވެ.


Civil Serventunge Haggugai Kuramundhaa Evves Massakatheh Huttanulaanan: Civil Servent Association ސިވިލް ސާވެންޓުންގެ ހައްޤުގައި ކުރަމުންދާ އެއްވެސް މަސައްކަތެއް ހުއްޓާނުލާނަން: ސިވިލް ސާވެންޓް އެސޯސިއޭޝަން – Huvadhoo News Civil Serventunge Haggugai Kuramundhaa Evves Massakatheh Huttanulaanan: Civil Servent Association Huvadhoo News\nސިވިލް ސާވެންޓުންގެ ހައްޤުގައި ކުރަމުންދާ އެއްވެސް މަސައްކަތެއް ހުއްޓާނުލާނަން: ސިވިލް ސާވެންޓް އެސޯސިއޭޝަން\nސިވިލް ސާވެންޓުން މަސައްކަތް ހުއްޓާލުމަށްފަހު ކަޅުހެދުމުގައި އިހުތިޖާޖް ކުރިޔަށް ގެންދަނީ/ ފޮޓޯ: ސިވިލް ސާވެންޓް އެސޯސިއޭޝަން\nދިވެހި ސިވިލް ސާވެންޓް އެސެސޯސިއޭޝަނުން ސިވިލް ސާވެންޓުންގެ ހައްޤުގައި ކުރަމުންދާ އެއްވެސް މަސައްކަތެއް ހުއްޓާނުލާނެ ކަމަށް އެ ޖަމިއްޔާއިން ވިދާޅުވެއްޖެއެވެ.\nސިވިލް ސަރވިސް ކަމިޝަނުން އިއްޔެ ނެރުނު ނޫސްބަޔާނުގައި ވިދާޅުވެފައިވަނީ މިޖަމިއްޔާއަކީ ރަޖިސްޓްރީނުކޮށް ޤަވައިދާ ޚިލާފަށް ހިންގާ ޖަމިއްޔާއެއް ކަމަށާއި މިފަދަ ފަރާތްތަކުން ހިންގާ ހަރަކާތްތަކާއި، އިރުޝާދު ތަކަށް އަމަލުނުކުރުމަށް އެކޮމިޝަނުން ވަނީ ސިވިލް ސާވެންޓުންނަށް އިލްތިމާސްކޮށްފައެވެ.\nއެހެންނަމަވެސް ސިވިލް ސާވެންޓް އެސޯސިއޭޝަނުން މިވަނީ އެކޮމިޝަނުގެ ވާހަކަތައް ދޮގުކޮށް ބަޔާނެއް ނެރެފައެވެ. މިއެސޯސިއޭޝަނުން ނެރުނު ބަޔާނުގައި ބުނާގޮތުން މިޖަމިއްޔާ ރަޖިސްޓްރީކޮށްފައިވަނީ 2009 ވަނަ އަހަރުގައެވެ. އަދި އެޖަމިއްޔާގެ ރަޖިސްޓްރޭޝަން ނަންބަރުވެސް މިބަޔާނުގައި ހާމަކޮށްފައިވެއެވެ.\nމިޖަމިއްޔާއިން ނެރުނު ބަޔާނުގައި ވިދާޅުވެފައިވަނީ ސިވިލް ސާވެންޓުންގެ ހައްޤުގައި އަބަދުވެސް މަސައްކަތް ކުރަމުން ގެންދާނެ ކަމަށާއި ހިންގަމުންދާ އެއްވެސް ހަރަކާތެއް ހުއްޓާނުލާނެކަމަށެވެ. އަދި އެޖަމިއްޔާގެ ފޭސްބުކް ޕޭޖުގައި މިވަގުތު ބޭނުންކުރަމުންދާ ޕްރޮފައިލް ފޮޓޯއަކީ މިހާރު ހިގަމުންދާ ހަރަކާތާއި ގުޅިގެން ބޭނުން ކުރަމުން ގެންދާ ފޮޓޯއެއް ކަމަށް ވަނީ ވިދާޅުވެފައެވެ.\nސިވިލް ސާވެންޓުންގެ މުސާރައިގައި ސަރުކާރުން ތަފާތުކުރުން ގެންގުޅޭތީ މިޖަމިއްޔާއިންވަނީ 19 ސެޕްޓެމްބަރ 2021 އިން ފެށިގެން އިހުތިޖާޖެއް ފަށާފައެވެ. މުސާރައިގެ ތަފާތުކުރުން ނައްތާލާ މިނިމަމް ވޭޖް ކަނޑައަޅައިދިނުމަށް އެދި ސިވިލް ސާވެންޓުން ދަނީ އަޑުއުފުލަމުންނެވެ. އެގޮތުން ރާއްޖޭގެ ބައެއް ކައުންސިލްތަކުގައި އިއްޔެ ވަނީ މަސައްކަތް ހުއްޓާލާ އިހުތިޖާޖްކޮށްފައެވެ.


ޕޯސްޓު މެދުވެރިކޮށް ރާއްޖެ އެތެރެ ކުރި 1.4 މިލިއަން ރުފިޔާގެ މަސްތުވާތަކެތި އަތުލައިގެންފި – Dhuvas Online\nޕޯސްޓު މެދުވެރިކޮށް ރާއްޖެ އެތެރެކޮށްފައިވާ މަސްތުވާތަކެތި -- ފޮޓޯ: ކަސްޓަމްސް\nޕޯސްޓު މެދުވެރިކޮށް ރާއްޖެ އެތެރެ ކުރި 1.4 މިލިއަން ރުފިޔާގެ މަސްތުވާތަކެތި އަތުލައިގެންފި\nޕޯސްޓު މެދުވެރިކޮށް ރާއްޖެ އެތެރެ ކުރަން މަސައްކަތް ކުރި 1.4 މިލިއަން ރުފިޔާގެ މަސްތުވާތަކެތި އަތުލައިގެންފި އެވެ.\nކަސްޓަމްސްއިން ބުނީ މި މަސްތުވާތަކެއްޗަކީ މިދިޔަ ޖޫން މަހުގެ 28 ވަނަ ދުވަހުން ފެށިގެން މި މަހުގެ 13 ވަނަ ދުވަހުގެ ނިޔަލަށް ތަފާތު 12 ފަހަރެއްގެ މަތިން އެތެރެ ކުރަން އުޅެފައިވާ މަސްތުވާތަކެތި ކަމަށެވެ. މި މަސްުވާތަކެތީގެ ޖުމްލަ ބަރުދަނުގައި ބައި ކިލޯ ހުއްޓެވެ.\nމި މަސްުވާތަކެތި ރާއްޖެ އެތެރެ ކޮށްފައިވަނީ ތިން ގައުމަކުންނެވެ. އޭގެ ތެރެއިން އިނގިރޭސިވިލާތުން ހަ ފަހަރު، ނެދަލޭންސްއިން ފަސް ފަހަރު އަދި އިތިއޯޕިއާއިން އެއް ފަހަރު ރާއްޖެއަށް މަސްތުވާތަކެތި ޕޯސްޓުކޮށްފައިވެ އެވެ.\nކަސްޓަމްސްއިން ބުނީ މި މައްސަލަތައް ތަހުގީގު ކުރުމަށް ފުލުހުންނާއި ހަވާލުކޮށްފައިވާ ކަމަށެވެ.\nމީގެ ކުރިންވެސް ޕޯސްޓު މެދުވެރިކޮށް ރާއްޖެއަށް މަސްތުވާތަކެތި އެތެރެ ކުރަން އުޅުނު ބަޔަކު އަތުލައިގެންފައިވެ އެވެ. އެގޮތުން ދެ ފަހަަރެއްގެ މަތިން މީގެ ކުރިން ޕޯސްޓު މެދުވެރިކޮށް 200 ކިލޯގެ މަސްތުވާތަކެތި އެތެރެ ކުރަން މަސައްކަތް ކޮށްފައިވެ އެވެ.


ކޮވިޑް-19 ވެކްސިން ޖަހާ ފަރާތްތަކަށް ސިޓީ ކައުންސިލުން ހުށަހެޅި އިނާމު ލިބޭ ފަރާތްތަކުގެ ގުރުނަގައިފި – Mikal News\nވެކްސިން ޖަހަިއގެން ގުރުއަތުން އިނާމު ލިބޭ ފަރާތްތައް ހޮވަނީ - ފުވައްމުލައް ސިޓީ އީއޯސީ 18 ސެޕްޓެމްަބަރު 2021\nކޮވިޑް-19 ވެކްސިން ޖަހާ ފަރާތްތަކަށް ފުވައްމުލައް ސިޓީ ކައުންސިލުން ހުށަހެޅި އިނާމު ލިބޭ ފަރާތްތައް ގުރުއަތުން ނަގައިފިއެވެ. ގުރުނެގުން ބާއްވާފައި ވަނީ މިރޭ އޮންލައިންކޮށް ފުވައްމުލައް ސިޓީ އިމަޖެންސީ އޮޕަރޭޝަން ސެންޓަރުން ބޭއްވި ނޫސްވެރިންގެ ބައްދަލުވުމުގައެވެ.\nނިމުނު އޮގަސްޓް 26 އިން ސެޕްޓެމްބަރު މަހުގެ2އަށް ކުރިޔަށް ގެންދިޔަ “އެންމެން ގުޅިގެން ވެކްސިން ޖެހި އަދަދު %90 އިން މަތިކުރުން” ހަރަކާތުގައި 1000 ރުފިޔާގެ އިނާމު ލިބޭ3ފަރާތަކީ:\nވެކްސިން ޖަހަިއގެން ގުރުއަތުން އިނާމު ލިބޭ ފަރާތްތައް ހޮވަނީ – ފުވައްމުލައް ސިޓީ އީއޯސީ 18 ސެޕްޓެމްަބަރު 2021\n1. ފާތިމަތު މުހައްމަދު ދިރޭލާލުގެ\n2. އަލީ ހުސޭން ރަންވޭ\n3. ފާތިމަތު ސަމަދު ރަންދެލިގެ\nމީގެ އިތުރުން ދެވަނަ އިނާމެއްގެ ގޮތުން ވެކްސިން ޖާހަ ފާރަތްކުން ގުރުތަން ހޮވޭ ފަސް ފަރާތަކަށް ފުވައްމުލައް ސިޓީގެ މަޝްހޫރު ރެސްޓޯރަންޓަކުން2މީހުންގެ ކެއުން ދިނުމަށް ހޮވުނު5ފަރާތަކީ؛\n1. ޚަދީޖާ ހަސަން، ހުރުއަޑި\n2. މަރިޔަމް ޒާހިރު، ސަނާ\n3. އަހުމަދު ސައީދު، އޮނޯޑާ\n4. އަބްދުﷲ ނާހިދު، ސީސައިޑް\n5. އައިޝަތު ހުދާ މުހައްމަދު، ނާޒު\nމި5ފަރާތުގެ މެދުގައި އެފަރާތަކަށް ކެއުން ހަމަޖެހޭ ރެސްޓޯރެންޓެއް ބެެލުމަށް ވަކިން ގުރުއަތު ނެގުމަށް ހަމަޖެހިފައިވާ ކަމަަށް ކައުންސިލް މެމްބަރު މުހައްމަދު އިސްމާއިލު ވިދާޅުވިއެވެ. ނުވަތަ5ފަރާތުން އެދޭނަމަ އެންމެން އެއްބަސްވާ ގޮތަކަށް ރެސްޓޯރެންޓް ޚިޔާރުކުރެވިދާނެ ކަމަށެވެ. އިނާމު ހަވާލުކުރުމުގެ އިދާރީކަން ފުވައްމުލައް ސިޓީ ކައުންސިލުން އެފަރާތްތަކާއި ގުޅައިގެން ކުރިޔަށް ގެންދާނެކަމަށް ހާމަކުރެއްވިއެވެ.\n“އެންމެން ގުޅިގެން ވެކްސިން ޖެހި އަދަދު %90 އިން މަތިކުރުން” މިޕްރޮގްރާމުގެ ދަށުން 172 ދިވެހިންނާއި 46 ބިދޭސިން ނާއެކު ޖުމަލަ 218 މީހަކު ވެކްސިން ޖަހާފައިވާ ކަމަށް ފުވައްމުލައް ސިޓީ ކައުންސިލުން ހާމަކުރެއްވިއެވެ.\n18 ސެޕްޓެމްބަރު 2021 އަށް ފުވައްމުލައް ސިޓީގައި ވެކްސިން ޖެހި ނިސްބަތް\nރަށުގައި ދިރިއުޅޭ 12 އަހަރުން މަތީގެ މީހުންނަށް ފުވައްމުލައް ސިޓީއިން ވެކްސިން ޖެހިފައިވަނީ %78.1 މީހުންނަށް ކަމަށް ސިޓީީ ކައުންސިލްގެ މިރޭގެ ނޫސް ކޮންފަރެންސްގައި ޑިރެކްޓާ އަލީ މަސީހު ވިދާޅުވިއެވެ. ވުމާއެކު ކަނޑައެޅި ޓާގެޓަށް އަދި ވާސިލުވެވިފައެއް ނުވެއެވެ. ނަމަވެސް މަސީހު އިތުރަށް ފާހަގަ ކުރެއްވީ ފުވައްމުލައް ސިޓީއިން ވަނީ 65 އަހަރުން މަތީން ވެކްސިން ޖެހި އާބާދީ %91 (ޓާގެޓް %90) ވާސިލުވެވިފައި ކަމަށެވެ.\nމީގެ އިތުރުން ފަތުރުވެރިކަމުގެ ދާއިރާގައި މަސައްކަތް ކުރާ މުވައްޒަފުންގެ ވެކްސިން ޖެހި ނިސްބަތް %99 (ޓާގެޓް %95) ޙާސިލުކޮށްފައި ކަމަށެވެ. އަދި ރާއްޖޭގެ ބޮޑެތި އާބާދީތަކުގެ ތެރެއިން ފަތުރުވެރިން ދަތުރުކުރުމަށް ހުއްދަ ލިބުނު ފުރަތަމަ ރަށަކަށް ފުވައްމުލައް ސިޓީ ވެފައިވާކަމަށެވެ.\nދިރިއުޅޭ އާބާދީގެ 12 އަހަރުން މަތީގެ ވެކްސިން ޖެހި އާބާދީގެ އަދަދު %90 އަށް ވުރެ މަތިކުރުމަށް އިތުރު މަސއްކަތްތަކެއް ކުރަމުން އަންނަކަމަށް މަސީހު ވިދާޅުވިއެވެ. ސިޓީ ކައުންސިލާއި ފުވައްމުލައް އީއޯސީ އަދި ފުވައްމުލައް ހޮސްޕިޓަލް ގުޅިގެންވެސް %90 އަށް ވާސިލުވުމަށް އިތުރަށް މަސައްކަތް ކުރަމުންގެންދާނެ ކަމަށް ކައުންސިލް މެމްބަރު އަބްދުﷲ ނާސިރު ވެސް ވިދާޅުވިއެވެ. އެގޮތުން އިތުރު ޕްރޮމޯޝަނެއް ބާއްވަން ޖެހިއްޖެ ނަމަ އެކަން ވެސް ކުރިޔަށް ގެންދާނެ ކަމަށް ހާމަކުރެއްވިއެވެ.\nގުޅުންހުރި މައުލޫތައް:ކޮވިޑް-19 ދެވަނަ ރާޅު, ފުވައްމުލައް ސިޓީ


ވަރަ –4– Vaahaka\nވަރަ - 4\nAnn January 24, 2021\t19 Comments\nViews: 846\t24\nވަރަ - ޓްރެއިލާރ\nވަރަ - 1\nވަރަ - 2\nވަރަ - 3\nވަރަ - 5\nވަރަ - 6\nވަރަ - 7\nވަކި ހަމައަކަށް ދެވުނު އިރު އިޒްޔަލް އާއި އާލް ސްކޭޓް ބޯޑުގެ އުކުޅުތައް ދަސްކޮށް އުޅެއެެވެ. އެ ދެކުދިންގެ އިތުރުން އިތުރު ފިރިހެން ކުއްޖެއް ވެސް ހުއްޓެވެ.\nޒިވިލް އެމީހުނަށް ހަނާއަޅައިލަމުން އެކުދިންގެ ކައިރީގައި މަޑުކޮށްލިއެވެ.\n"ހައި ޒިވް. ދިސް އިޒް އަ ނިއު ފްރެންޑް، ނަވީން." އިޒްޔަލް ބުނެލިއެވެ.\n"ނައިސް ޓު މީޓް ޔޫ." ޒިވިލް މިހެން ބުނެފައި އަނެއްކާ ވެސް ދުވަން ފެށިއެވެ.\n"އެއީ ކޮއްކޮތަ؟" ނަވީން އަހައިލިއެވެ.\n"ޔެސް." އާލް ޖަވާބު ދިނެވެ. "ޑޫ ޔޫ ލަވް ދިސް ޕްލޭސް؟"\nނަވީން ފާޑަކަށް ހުއްޓުން އަރާފައި އިރުކޮޅަކު ހުއްޓެވެ.\n"އަމްމް… ޔެސް." ނަވީނާ ފާޑަކަށް ޖަވާބު ދިނެވެ.\n"ޖަންގަލް އަށް ދަންތަ؟" އާލް ހުރީ އޭނާގެ ބޮލުގައި ފުރި އުތުރި އަރައިފައިވާ ސުވާލުތަކުގެ ޖަވާބު ހޯދަން ކެތް މަދު ވެފައެވެ. ނަވީން ގެ ދެލޯ ބޮޑުވިތަން ފެނުނެވެ.\n"ނޫން… ނުދަން. ނުވާނެ އެތަނަށް ދާކަށް." ނަވީން މޫނު އަނބުރައިލިއެވެ.\nއިޒްޔަލް އާއި އާލް ދެމީހުން ދެމީހުންގެ މޫނަށް ބަލައިލީ ކަމެއް ގޯސް ވެއްޖޭ އިންޒާރު ދޭ ފަދަ ގޮތަކަށެވެ.\n"ވީ ޑިޑް." އިޒްޔަލް އާއި އާލް އެއް ފަހަރާއި ޖަވާބު ދިނެވެ.\n"އޭނ…" ނަވީން ބިރުން އެއްލިގެން ދިޔައެވެ. "ބުނަންތަ ވާހަކައެއް. އެ ޖަންގަލް އަށް ކިޔަނީ 'ޒީރޯ ޑެތްސް' ޖަންގަލް. އެ ޖަންގައްޔަށް ވަންނަ މީހަކަށް ނިކުމުވޭ ގޮތެއް ނުވޭ. ކިތަންމެ ޕްރޯ މީހަކުވެސް ހަމަ އެތާ ތާށި ވަނީ."\n"ބަޓް ވީ ޑިޑް." އާލް އާއި އިޒްޔަލް އަށް އެއްފަހަރާ ހަޅޭއްލަވައިގަނެވުނެވެ. ނަވީން ޝަހާދަތް އިނގިލި ގެނެސް ތުންފަތުގައި ޖައްސައިލިއެވެ.\n"މާތް ކަލާކޯ... ކިހިނެއް!" ނަވީން ދެލޯ ބޮޑުކޮށްލިއެވެ.\nއާލް އާއި އިޒްޔަލް ނަވީން އަށް ހުރިހާ ވާހަކަ ތަކެއް ކިޔައިދޭން ފެށިއެވެ. ނަވީންގެ ހައިރާން ކަން އިތުރު ވަމުން ދިޔައެވެ.\n"ތިއީ ބޮޑު ކަމެއް. ތިކުދިން ގްރޭމީ ގެ ކައިރިއަށް ދާން އެބަ ޖެހޭ." ނަވީން ބުނެލިއެވެ.\n"ގްރޭމީ އަކީ ކާކު؟" އިޒްޔަލް އަހައިލިއެވެ.\n"މަގޭ މާމަ. މާމަ ވަރަށް ޕްރޯ ވާނެ. މާމަ ބުނީ ނަވީން ގެ ކައިރީގަ ވެސް އެ ޖަންގައްޔަށް އެކަކު ވެސް ނުވަންނަ ވާހަކަ. އެއީ ތެދެއް. އެކަމް ތި ކުދިންނާ ދިމާވި ލިއަމް އަކީ ކާކު ކަމެއް ނޭނގޭ. އެތާގަ އުޅޭ ކަޅު މީހުންތަކެއް. މާމަ ނުބުނޭ އަންހެން ކުއްޖާގެ ވާހަކައެއް." ނަވީން އިތުރަށް ކިޔައިދިނެވެ.\n"މިއަދު ކޮންމެވެސް ގަޑިއެއްގަ ގްރޭމީއާ ދިމާ ކުރާނީ ދޯ. ދެން ދަނީ އޭ ނަވީން." އާލް ބޭނުންވީ އަވަހަށް ގެއަށް ދާށެވެ.\nނަވީންއާއި ސަލާންގަލާން ކުރުމަށް ފަހު ގެއަށް ހިނގައިގަތެވެ. ދެކުދިން ތިބީ ވެސް ބިރުގެންފައެވެ. މަންމަ މާގަސް އިންދައި އުޅޭތީ އާލް ކާޕެޓް ވިނަގަނޑު މަތީގައި އިށީނދެ ފޯނު ހުޅުވައިލިއެވެ. އިޒްޔަލް އިށީނީ އާލް އާއި ޖެހިގެނެވެ.\nފުރަތަމަ ވެސް ލޮލުގައި އަޅައިގަތީ އެއްކަލަ ނުދަންނަ ނަމްބަރުން ކޮށްފައި އިން މެސެޖެވެ.\n"އައި ސޭވްޑް ޔޫ… ޝޫޝް. އެކެއް ކައިރީ ވެސް ނުބުނައްޗޭ." އާލް ބާރަށް މެސެޖު ކިޔައިލަމުން އިޒްޔަލް އަށް ދައްކައިލިއެވެ.\n"ތި ނަމްބަރަށް ގުޅާބަލަ. އޭރުން އިނގޭނެ ދޯ." އިޒްޔަލް މޮޅު ހިޔާލެއް ދިނެވެ.\nއާލް ގުޅާ އައިކޮން އަށް ފިއްތައިލިއެވެ. ފޯނު ރިންގު ވުމާއިއެކު އެކޮޅުން ފޯނު ނަގައިފިއެވެ. ވާހަކަ ދެއްކީ ފަރިހެން ކުއްޖެކެވެ. ނަމަވެސް ނަވީންގެ އަޑަށް ވުރެ މާ ޖާދުވީއެވެ.\n"ހަލޯ... ކޭން ޔު ޓެލް ހޫ ޔޫ—" އާލް ބުނި އެތި ނިމުމުގެ ކުރިން އެކުއްޖާ ވާހަކަ ދައްކަން ފެށިއެވެ.\n"މަށަކީ ކާކުކަން އެނގުން މުހިންމެއް ނޫން. ޔެސް. ތިމީހުން ސަލާމަތެއް ނުވާނެ. ތިކުދިން މަ ސަލާމަތް ކޮށްދިނީމަ މަ ތިކުދިން ސަލާމަތް ކޮށްދިނީ. ގްރޭމީގެ ކައިރީގަ އެއްވެސް ވާހަކައެއް ނުބުނައްޗެ. އެއީ ބްލެކް ހޫޑީސް އަށް ހެލްޕް ވާ މީހެއް. އެންޑް ދެން މަށަށް އުނދަގޫ ނުކުރައްޗޭ ދެން. ބީޕް." ފޯނު ކެނޑިގެން ދިއުމާއި އެކު އާލް ބަލައިލީ އިޒްޔަލްގެ މޫނަށެވެ.\nސްޕީކަރަށް ލައިފައި އޮތުމުން އިޒްޔަލް އަށް ވެސް އަޑު އިވުނެވެ.\n"އިޒްއަށް ހީވަނީ އަ… އަދި އެއްފަހަރު ގުޅަންވީ ހެން." އިޒްޔަލް ބުނެލިއެވެ.\nއާލް އަނެއްކާވެސް ގުޅާ އައިކޮން އަށް ފިއްތައިލަމުން ފޯނު ސްޕީކަރަށް ލިއެވެ. ރިންގު ވުމާއިއެކު ހެން އެކޮޅުން ފޯނު ނެގިއެވެ.\n"މަ ބުނީމެއްނު އުނދަގޫ ނުކުރާށޭ. މަ މިއުޅެނީ މިޝަން އެއްގަ މިހާ ވެސް. ތިކުދިން އިންޓެރަޕްޓް ކުރީމަ ކޮއްކޮ އެ ވޯލްޑަށް ނުފޮނުވާލެވުނީ. ދެން މަށަކަށް ނުކެރޭނެ އެކަނި މާއެކަނި އެ ޖަންގައްޔަށް ދާކަށް. ބްލެކް ހޫޑީސް ކޮއްކޮ އަތުލަ ދާނެ. މިހާރު މާ ލަސްވެދާނެ. ތިގޭގަ އުޅޭ ޒިވިލް އަށް ނުނިދޭ މިހާރު ވެސް ކޮއްކޮ ރޯ ވަރުން." އެ އަޑުން ބުނެލިއެވެ.\n"އައި އަންޑަރސްޓޭންޑް. ތީ ލިއަމް އެއް ނޫންދޯ. ތީ ދޮންތި ތަ؟" އާލް ހިތްވަރު ކޮށްފައި އަހައިލިއެވެ.\n"ހައްހައްހާ... . މަށަށް ކިޔަނީ ދޮންތިއެއް ނޫން. ފަހުން ބުނާނަން ނަން." އޭނާ ބުނެލިއެވެ.\n"މަ ބޭނުން ހެލްޕް ވަން. މަށާ ހެދި އެހެން ދިމާވީމަ." އިޒްޔަލް ގެ ހިތުގައި ހަމްދަރުދީ އުފެދިގެން ދިޔައެވެ.\n"ސޯ ސްވީޓް އޮފް ޔޫ. ބީޕް." ފޯނު ކެނޑުނެވެ.\nއާލް މިފަހަރު ވެސް ބަލައިލީ އިޒްޔަލް އާއި ދިމާއަށެވެ. އިޒްޔަލް ހުރީ ވިސްނުމަކަށް ގެއްލިފައެވެ.\n"އާލޫ… ކްރައިމް ސްޓޯރީއެއްގަތަ މި އުޅެނީ؟" އިޒްޔަލް އަހައިލިއެވެ. އާލް ވެދާނޭ ކިޔައިފައި އިޒްޔަލް ކޮޅަށް ނެގިއެވެ.\nގޭތެރެއަށް ވަދެގެން ދިޔައިރު އަޒީނާ އާއި މެއިޑް އިޒަބެލާ ސައިހަދައި އުޅެއެވެ. އިޒްޔަލް އާއި އާލް ވަނީ އާލްގެ ކޮޓަރި އަށެވެ.\nއެނދުގައި ޖައްސާލަމުން އިޒްޔަލް ފުން ނޭވާއެއް ބޭރު ކޮށްލިއެވެ.\n"އައިޑިޔާ އެއް އެބަ އޮތް. ހިނގާ ޒިވިލް ކައިރީގަ އަހަން އޭނައަށް ނުނިދޭތޯ. އެ ގުޅި މީހާ އަކީ ޑެފިނެޓްލީ ދޮންތި." އިޒްޔަލް ބުނެލިއެވެ.\nއެ ދެކުދިން އިންތިޒާރު ކުރަމުން ދިޔައީ ޒިވިލް އަންނާނެ އިރަކަށެވެ.\nބޭރުން ޒިވިލް 'ސެންއޮރީތާ' ކިޔަމުން އައި އަޑު އިވުމުން ދެކުދިން ރޭސް ޖަހައިފައި ދުއްވައިގަތީ ޒިވިލް ކައިރިއަށެވެ.\n"ޒިވް... ކައިރީގަ... ވާހަކަ… އެއް... ބުނަން." އިޒްޔަލް މާނޭވާ ލަމުން ބުނެލިއެވެ.\n"މި އަންނަނީ އިނގޭ ސްވެޓީ އެއްޗެހި ބަދަލުކޮށްގެން… ސްވީޓް އިޒް." ޒިވިލް ގޮސް ވަނީ އޭނާގެ ކޮޓަރިއަށެވެ.\n"އައިމް ނޮޓް ސްވީޓް އިޒް." އިޒްޔަލް ތުން އޫކޮށް ލަމުން ގޮސް ޖެހުނީ ގުދަނުގެ ދޮރުގައެވެ. އޭނާ ޖެހުނުތާ ސިކުންތެއް ނުވަނީސް އެތެރެއިން ދޮރުގައި އެއްޗެއް ޖެހުނެވެ.\nއިޒްޔަލް ކަރަންޓް ޝޮކެއް ޖެހުނުހެން ކުރިއަށް ދެމީގަތުމަށް ފަހު އެ ދޮރަށް ބަލައިލިއެވެ.\n"ސްވީޓް އިޒް… ކިހިނެއް ވީ؟" އާލް އަހައިލިއެވެ.\n"އަމްމް… މި ދޮރުގަ ޖެހުނީމަ ހީވީ އެތެރެއިން މީހަކު ޖެހިގަތް ހެން." އިޒްޔަލް ބުނެލިއެވެ.\nއާލް ދެލޯ ބޮޑުކޮށްލަމުން އައިސް ދޮރުގައި ޓަކި ތަޅައި ގަތެވެ.\n"ޔޫ ސްޓުޕިޑް ކްރޭޒީ… ކްރޭޒީ… ކްރޭޒީ… އިޑިއަޓް." އިޒްޔަލް އައިސް އާލްގެ ގައިގައި ހިފައި ދޮރާއި ދުރުކޮށްލިއެވެ\nއެވަގުތު ގުދަނުން އަޑެއް އިވެން ފެށިއެވެ. އާލް އާއި އިޒްޔަލް ކަންފަތް ތޫނު ކޮށްލިއެވެ. އެތެރެއިން އިވުނީ ދަގަނޑު ޗޭނެއްގެ އަޑެވެ.\n"ކޭން ޔޫ ހިއަރ އިޓް؟" އިޒްޔަލް ވައި އަޑުން އަހައިލިއެވެ. އާލް ބޯޖަހައިލިއެވެ.\nއިރުކޮޅަކުން އެ އަޑު އެއްކޮށް ކެނޑުނެވެ. އެތެރެއިން ތަކުރާރުކޮށް އެއްވެސް އަޑެއް ނީވެއެވެ. ނަމަވެސް އާލް އާއި އިޒްޔަލް ހުރީ އެ އަޑު އަހަން ކެތް މަދު ވެފައެވެ.\nޒިވިލް ކޮޓަރިން ނިކުތް އިރު އާލް އާއި އިޒްޔަލް ހުރީ އިންތިޒާރުގައި ހުރި ހެންނެވެ.\n"ކޮން ވާހަކައެއްތަ ދޮންބޭ؟" ޒިވިލް އަހައިލިއެވެ.\n"ވަރަށް ބޮޑު ވާހަކައެއް." އާލް ޖަވާބު ދިނެވެ.\n"ދެން ބުނާނަންތަ؟" ޒިވިލް އަހައިލިއެވެ.\n"ހަމަ ޖެހޭ... ބުނަންށެއްނު މިއުޅެނީ." އާލް ބުނެލިއެވެ. އާލް ހުރީ ފަށާނެ ގޮތެއް ނޭނގިފައެވެ.\n"ޒިވް ރޭގަނޑުގަ ނިދާފަ އޮންނައިރު އިވޭތަ އަޑެއް؟ ލައިކް…" އިޒްޔަލް ބުނެނިމުމުގެ ކުރިން ޒިވިލް ބޯ ޖަހައިލިއެވެ.\n"ކުޑަކުއްޖަކު ރޯ އަޑު. ތިއްތި އަށް ވެސް އިވެނީތަ؟" ޒިވިލް އަހައިލިއެވެ.\n"ނޯން… މި ކިޔައިދެނީ… އަޑު އަހާ." އާލް ކުރިއަށް ޖެހިފައި ހުރިހައި ވާހަކަ ތަކެއް ކިޔައިދިނެވެ. ޖަންގައްޔަށް ދެވުނު ފަހުން ދިމާވި ހުރިހާ ކަމެއްގެ ވާހަކައެވެ. ފޯނު މެސެޖުގެ ވާހަކަ ވެސް މެއެވެ.\nރޭގަނޑުގެ ހަމަހިމޭންކަން ފޫއަޅުވައިލައިފައި އިޒްޔަލް އާއި އާލް ހަޅޭއްލަވައިގަތެވެ. އެކުދިން ސަޕޯޓު ކުރާ ޓީމު ލަނޑެއް ޖެހީއެވެ.\n"ދަރިފުޅު މެންނޭ… މިހާރު އެޔޮއް ބާރަ ގަނޑި ބައިވަނީ. ވިއްސާރަ ރެއެއް މީ." އަޒީނާ ޕިސް ތަޅައިލުމަށް ފަހު އޭނާގެ ކޮޓަރިއަށް ހިނގައިގަތެވެ.\n"މި މެޗު ނިމެނީ ދޭއް ޖަހާއިރު." އާލް ސޯފާއިން ގޮވައިލިއެވެ. އިޒްޔަލް އިނީ އަނގަ ފުރައި ޕޮޕްކޯން އަޅައިގެންނެވެ.\nޒިވިލް އެނދު ތަންމަތި އަޅައިފައި އޮށޯތީ މިރޭ ވެސް އެ އަޑު އިވޭނެ ކަމުގެ ޔަގީންކަން އޮތުމުންނެވެ. ސްޕީކަރުން 'ލުލަބައި' ޖަހައިގެން އޮއްވައި ނިދުނެވެ.\nޒިވިލް އަށް ހޭލެވުނީ ހެނދުނު އެވެ. އެލާމް ވާ އަޑަށެވެ. އެލާމް ނިއްވައިލިއިރު އިތުރު އެހެން އަޑެއް ވެސް އިވުނެވެ. މީހަކު ގިސްލާ އަޑެވެ. މިފަހަރު ޒިވިލް އެއްވެސް ބިރެއް ނުގަނެއެވެ.\nކަންފަތް ދިއްކޮށްގެން ހުރީ ބެލްކަންޏާއި ދިމާއަށެވެ. ރޭގައި ވެހެމުން ދިޔަ ވާރޭ އަދިވެސް ތުނި ނުކޮށްލައެވެ.\nޒިވިލް ބެލްކަންޏަށް ނިކުންނަ ބިއްލޫރި ދޮރު ނިވާ ކުރަން އަޅައިފައިވާ ފަރުދާ ފޮތިގަނޑު ކަހައިލިއެވެ. ފެނުނު އެއްޗަކުން އޭނާގެ އަތުން ފޮތިގަނޑު ދޫވެގެން ދިޔައެވެ.\nއަނެއްކާ ވެސް ޒިވިލް ފޮތިގަނޑު ކަހައިލަމުން ބަލައިލިއެވެ. ބެލްކަނީގައި އިށީނދެގެން އިނީ އޭނާއަށް ވުރެ ފުދޭ ވަރަކަށް އިސްކޮޅުން ދިގު ފާޑު ޖަހާ އަންހެންކުއްޖެކެވެ.\nބްލޮންޑް އިސްތަށިގަނޑުން މުޅި ބުރަކަށި ނިވާވެފައި އޮތެވެ. އެކުއްޖާ ހުރީ ފުރަގަސް ޖަހައިގެނެވެ. ވެހެމުން ދިޔަ ވާރެއިން ތެމެމުން ދިޔައިރު އެއްވެސް ފަރުވާލެއް ނެތެވެ.\nޒިވިލް ހަނދާންވީ އިއްޔެގައި އާލްމެން ކިޔައިދިން ވާހަކައެވެ.\nއޭނާގެ ހިތް ވިރެން ފެށިއެވެ. އެކުއްޖާއަށް ހާދަހައި ފިނިވާނެއެވެ.\nބެލްކަނީގެ ދޮރު ކަހައިލަމުން ޒިވިލް ބެލްކަނީގެ ތެރެއަށް ދެމިގަތެވެ. ހިމަ ފޮދު ވާރޭއިން އޭނާ ވެސް ތެމެން ފެށިއެވެ. މަޑު މަޑުން ގޮސް އެކުއްޖާއާއި ދިމާއަށް ތިރިވެލިއެވެ.\nކޮނޑާއި ހަމައަށް ގެންދިޔަ އަތް ވެސް އަނބުރައި އައީއެވެ. ޒިވިލް ތެދުވެ ތަންކޮޅެއް ދުރުވެލިއެވެ.\n"އެކްސްކިއުޒް މީ…" ޒިވިލް ވަރަށް މަޑު މަޑުން ބުނެލިއެވެ. އެކުއްޖާ ސިހިގެން ދިޔަކަމަކު އެއްވެސް ބިރެއް ނުގަތެވެ.\nޒިވިލް އާއި ދިމާއަށް އެނބުރުނު އިރު މޫނުމަތީގެ ދެތިން ތަނެއް ޒަހަމް ވެފައި އިނެވެ. ލޮލުން ރޮއްޖަކަށް ކަރުނަ ފައިބަމުން ދެއެވެ.\nހާމައަށް އޮތް އަތުގައި ވެސް އެހައި ޒަހަމް ގިނައެވެ. ޒިވިލް އިތުރަށް ދެރަވެފައެވެ. އާލް މެންގެ ފަރާތުން އެނގުނު ގޮތުގައި މިއީ އެއްވެސް ގެއްލުމެއް ދޭނެ ކުއްޖެއް ނޫނެވެ.\n"ކޭން އައި ހެލްޕް ޔޫ؟" ޒިވިލް އަހައިލިއެވެ.\nދެފައި ވަށް ކޮށްލައިގެން އިން ކުއްޖާ އަނެއް ފަރާތަށް އެނބުރުނެވެ. އެކުއްޖާގެ ފައި ކައިރިން ނެނގީ ހުދު ފޮތިގަނޑެވެ. ކޮއްކޮ ލައިގެން ގެންގުޅުނު ހުސް ފޮތިގަނޑެވެ. އޭތި ޒިވިލް އަށް ދައްކައިލުމާއި އެކު އެކުއްޖާގެ ތުންފަތް ފަޅައިލައިފައި މަޑު ގިސްލުމެއްގެ އަޑު އިވުނެވެ.\nޒިވިލް ކަރުނަތައް ހިފަހައްޓައިލުމަށް ފަހު ކޮޓަރީގައި ހުރި ފަސްޓްއެއިޑު ބޮކްސް ހިފައިގެން އައިސް އެކުއްޖާ އާއި ނުހަނު ގާތުގައި އިށީނދެލިއެވެ.\nޒިވިލް ކަފަކޮޅެއް ނަގައިގެން އެކުއްޖާގެ ކަކުލުގައި ވަށައިލެވިފައިވާ އަތުގައި ޖައްސައިލިއެވެ. ލޭތައް ސާފު ކުރަން ފެށުމުން އެކުއްޖާ އަތް ރީއްޗަށް ދައްކައިލިއެވެ.\nއާލް އަށް ހެނދުނު ހޭލެވުނު އިރު އަށެއް ޖަހައި ބޮޑުވަނީއެވެ. ގަނޑި ހުއްޓިފައި ހުރިތޯ ޔަގީންކުރަން ފޯނު ހުޅުވައިލިއެވެ.\nއޭނާގެ ލޮލުގައި ފުރަތަމަ ވެސް އަޅައިގަތީ ނޮޓިފިކޭޝަން ތަކެވެ. ނޮޓިފިކޭޝަން ތަކުން ފޯނު ފުރިފައި އޮތެވެ.\nއަވަހަށް ޕާސްވޯޑު ޖަހައިލުމަށް ފަހު ހުޅުވައިލިއެވެ. ދޮންތިގެ ނަމްބަރުން ސަތޭކަ ތިން ފަހަރު ގުޅައިފައި ވެއެވެ.\nއާލް ބޮލުގައި އަތް ބަނދެލިއެވެ. ރޭގައި ތިނެއް ޖެހިފަހުން ހުއްޓައިނުލައި ގުޅައިފައެވެ. މެސެޖުތައް ވެސް އެހައި ގިނައެވެ.\n'ސޭވް މީ.' މިތަން ކޮޅު އެއްހާސް ފަހަރު ފޮނުވައިފައެވެ. އާލްގެ ނިދި ވެސް ގަދައީ ކަމަށް އޭނާ ނިންމިއެވެ. ދޮންތި މިވަރަށް ގުޅާނީ ގެއްލުމެއް ވީމަ ކަން ޔަގީނެވެ. އެކަން އެ މެސެޖު ތަކުން ސާބިތު ކޮށްދެއެވެ.\nއާލް ގަޔަށް ޓީޝާޓެއް މަހައިލަމުން ދުއްވައިގަތީ އިޒްޔަލް ހޯދާށެވެ. އިޒްޔަލް އޭނާގެ ކޮޓަރިއަކު ނެތެވެ. އާލް ދެލޯ އުނގުޅަމުން ބޭރަށް ނިކުތްއިރު އިޒްޔަލް އިނީ ކުޑަކުއްޖެއް ހެން ޖޯލި ހެއްލާށެވެ.\n"އިޒް… ވަރަށް ބޮޑު ކަމެއް ވެއްޖެ!" އާލް ދުވެފައި އައިސް އިޒްޔަލް ގެ ކައިރީގައި ހުއްޓުނެވެ. އޭނާ ފޯނު ދިނީ އިޒްޔަލްގެ އަތަށެވެ.\nމެސެޖުތައް ކިޔައިފައި އިޒްޔަލް ވެސް ހުރީ ބިރުންނެވެ.\n"އޭނަ އަށް ދެރަ ކަމެއް ވެއްޖެ." އިޒްޔަލް އަސަރާއި އެކު ބުނެލިއެވެ.\n"ހިނގާ ޖަންގައްޔަށް އޭނަ ހޯދަން." އާލް އިނގިލި ދިއްކޮށްލީ ޖަންގައްޔާއި ދިމާއަށެވެ.\n"ޝޫޝް." އިޒްޔަލް އާލްގެ އަނގަ މަތީގައި އަތް އަޅައި ލަމުން މަގުމައްޗަށް ލޮލުގެ އިޝާރާތެއް ކުރިއެވެ.\nއޭރު ނަވީން އައިސް ގޭޓުން ވަންނަނީއެވެ. އާލް އާއި އިޒްޔަލް މޫނުމަތީގައިވާ ހާސްކަން ފިލުވޭތޯ މަސައްކަތް ކުރަމުން ދިޔައެވެ.\n"ގްރޭމީ އާ މީޓެއް ނުކުރާނަން ތަ؟" ނަވީން ހެވިފައި ހުރެ އަހައިލިއެވެ. އާލް އާއި އިޒްޔަލް ދެމީހުން ދެމީހުންގެ މޫނަށް ބަލައިލިއެވެ.\n"ފަހުން ދޯ ތިކަމާ އުޅެވޭނީ. ނަވީން ކީތަ އެއްވެސް އެއްޗެއް ގްރޭމީ ކައިރީގަ؟" އިޒްޔަލް ހާސްވަފައި ހުރި ފާޑަކަށް އަހައިލިއެވެ.\n"ހެހެ ދެން ތިކުދިންގެ ހުއްދަޔަކާ ނުލާ ކީއްކުރަންތަ ކިޔަނީ. އައިމް ޓްރަސްޓީ." ނަވީން މަޖާ ގޮތަކަށް ހީލިއެވެ. "ދަނީ އިނގޭ ދެން. ފެނުނީމަ އަހާލަން ވެގެން އައީ ހަމަ. ސޯ ލަކީ ޓު ހޭވް ޔޫ."\nނަވީނާ ގޭޓު ކައިރި ކޮށްލުމަށް ފަހު މަގުމައްޗަށް ހިނގައިގަތް ތަން ބަލަން ދެކުދިން ހުރެފައި ފުން ނޭވާއެއް ދިއްކޮށްލިއެވެ.\n" ގުޅާބަލަ.." އިޒްޔަލް އަހައިލިއެވެ.\n"ކާކަށް؟" އާލް ސުވާލުކޮށްލިއެވެ.\n"ދޮންތި އަށް." އިޒްޔަލް ޖޯލިން ތެދުވަމުން ޓީޝާޓަށް ދަމައިލިއެވެ.\nއާލް ބޯ ޖަހައިލުމަށް ފަހު ދޮންތިގެ ނަމްބަރަށް ގުޅައިލިއެވެ.\nފޯނު ރިންގު ވާން ފެށިއެވެ. އިވްލީން އަތުގައި އޮތް ބޮއްޔެއް ފާޑުގެ އެއްޗަށް ބަލައިލައިފައި މުށް ބާރުކޮށްލިއެވެ.\n"ކާކު އެ ގުޅަނީ؟" ޒިވިލް އިވްލީންގެ ފައިގައި ބޭސް އަލަން ހުރެފައި އަހައިލިއެވެ.\n"ތިގޭ އާލް." އިވްލީން ބަލިކަށި އަޑަކުން ޖަވާބު ދިނެވެ.\n"އީވް އަށް ކިހިނެއް ވީ؟" ޒިވިލް ބޭސް އަޅައި ނިންމައިފައި އަހައިލިއެވެ.\n"ކޮއްކޮ… ކޮއްކޮ ގެންގޮސްފި." އިވްލީން ދެލޯ މަރައިލުމާއި އެކު ކަރުނަތައް އޮހިގަތެވެ.\n"ކޮން ބައެއް ގެންދިޔައީ؟" ޒިވިލް އެނދުގައި އިން އިވްލީން އާއި ޖެހިގެން އިށީނެވެ.\n"ބްލެކް ހޫޑީސް… އެއީ ވަރަށް ނުބައި ބައެއް. އެމީހުން އީވްގެ…" އިވްލީން އަށް އެހިސާބަށް ބުނެވުނު އިރު އޭނާ ހުއްޓުން އެރިއެވެ.\n"ކީއްވެ އެމީހުން ކޮއްކޮ ބޭނުން ވަނީ؟" ޒިވިލް އަހައިލިއެވެ.\nކެޓެގަރީ: ފިކްޝަނަލް ވާހަކަ ފޭންފިކްޝަން ސިލްސިލާ ވާހަކަ ޓީން ވާހަކަ\nވަރަށް ރީތި… ކާންޓް ވެއިޓް ފޯ ނެކްސްޓް… ގެސް ވަޓް؟؟؟އައިމް ޔުއަރ ބިގެސްޓް ފޭން… ހެހެ✌🤘💖💕💕💜\nތޭންކްސް ޔަލް…. 😋 😀 😀\nމި ބައިވެސް ހަމަ އެހާމެ ފުރަތަމަ… މާޝާ ﷲ މިބައިވެސް ވަރަށް ސަޅި.. ވަރަށް ރީތި.. ހަމަ ހަބޭސް…5ވަނަ ބަޔަށް އިންތިޒާރު ކުރަން…. އާން ސިސް…😜😜😜😜😜😜\nސްޓޭ ސޭފް..😷😷😷 ސްޓޭ ހޯމް…💒🏡⛪ ބީއަ ހެލްތީ ޕާރްސަން… 😎😎😎ސްޓޭ އިން ޓަޗް… 🙋🙋ލަވް 💖💖💖💖💖💖💖💖💖💖💖💖💖 ޔުއާރ ސްޓޯރީސް… އޮއުސަމް😍😍😍😍😍😍… ފޭބިއުލަސް 😘😘😘😘😘😘😘😘😘😘😘… އައެމް ސްޕީޗްލެސް 🤐🤐🤐🤐🤐🤐🤐🤐🤐… 😁😁😁😁😁😁😁😁😁😁😁😁😁😁….\nއައި ޑޯންނޯ ހައު ޓު ސޭ ގްރޭސިއަޒް… 😋 😀 😀 💖 ❤ 💜 😋 ☺…. އާފްޓަރ ރީޑިން ޔުއަރ ކޮމެންޓް… އައި ވޯޒް ލައިކް…. ތެންކިއު ސޯ ސޯ ސޯ މަޗް ނިއު ސިސް… ☺☺☺☺☺☺☺☺☺. ސްޓޭ ސޭފް ޓޫ… 😮😮😮😮😊😊😊☺😊☺😊☺☺\nހެއި ރީން… ގްރެސިއަޒް ޑާރލް… ❤😘💖💜\nއޭން ގެ ބީއެފް އެފް އެންޑް ކްލޮއީ އެންޑް ޒޮއީ\nއަސްލު ވާހަކަ. ކޮމްގެ އެޑްމިން މެން ވަރަށް ފަރުވާ ކުޑަ. ވާހަކަ ފޮނުވާތާ ހަފްތާއެއް ވާއިރު ވެސް އެޕްރޫވް ނުވޭ. މީ ދެން ކޮންކަމެއް. ހެލްޕް ބޭނުން ވަންޏާ އެޑިޓް ޓީމުގައި ތިބޭ މީހުންގެ އަދަދު އިތުރު ކޮށްބަލަ. I am waiting for my story\nbelieve me an. i told you earlier today. we must complain for the long time it takes for you the admin to publish the story.\nގްރެސިއަޒް ޝޭންކީ…. 😋😜😜😍💖💜💖💜\nHola.!!! 😜 😜 bonito cuento! Cuando próximo\nގްރޭސިއަޒް ޓެން މަޗޯ…. 😋 😀 ރިއަލީ އެންޖޮއިޑް ރިޕްލައި އިން ޓު ދެޓް ލިލް ކޮމެންޓް…\nކިއުޓީ…. 😍 ދަސްކޮށްދީބަލަ ސްޕެނިޝް…\nހައްހާ ފަހުން ދޯ؟😀😀😀😀😀😀😀😀😀😀😀\ncomment nudhanii keehvegen heyyý ….. kihaa dherakameh …..😕😕😕😕😕😕\nއައި ޑޯންނޯ….. 😮😮😮😮😮☺☺😊😊☺😊☺\nހަބޭސް އިނގެއި ކްރައިބޭބީ…\nތޭންކްސް އިޑިއަޓް….. 👿👿👿👿👿👿👿👿👿


India Meehaku Eh Vaguthehggai2Anhenunnaai Kaiveni Kohffi - Vaguthu\nއިންޑިއާ މީހަކު އެއް ވަގުތެއްގައި ދެ އަންހެނުންނާއި ކައިވެނި ކޮށްފި\nއިންޑިއާގެ ޗައްޓިސްގަރްހްގެ ބަސްޓަރް ވިލޭޖްގައި ފިރިހެނަކު، އެއް ވަގުތެއްގައި ދެ އަންހެނެނުންނާއި ކައިވެނިކޮށްފިއެވެ.\nމިކައިވެނީގެ ހަފްލާ ކުރިއަށްގެންގޮސްފައި ވަނީ ޖެނުއަރީ ތިން ވަނަ ދުވަހުއެވެ.\nމިއީ އާއްމުކޮށް ކުރާ ވައްތަރުގެ ކައިވެންޏެއް ނޫނެވެ.\nމިޑިއާ ރިޕޯޓްތައް ބުނާގޮތުގައި، ހަސީނާ އާއި ސުންޑަރީވެސް، ޗަންޑޫ މައުރްޔާ ދެކެ ލޯބިވެއެވެ. އެހެންވެ މި ދެ މީހުންވެސް ބޭނުންވީ އެ ފިރިހެން މީހާއާ ކައިވެނި ކުރާށެވެ. އެ ކައިވެނި ކުރިއަށްގެންގޮސްފައި ވަނީ އެއްވަގުތެއްގައި ޓިކަރާ ލޮހްންގާ ވިލޭޖްގައެވެ.\n"އަހަރެން އެ ދެމީހުން ދެކެ ލައިކްވޭ، އެ ދެ މީހުންވެސް އަހަރެން ދެކެ ލައިކްވޭ، އަހަރުމެން ކައިވެނި ކުރި ވިލޭޖްގެ އެންމެން ކުރިމަތީގައި، އެހެން ނަމަވެސް އަހަރެންގެ އެއް އަނބިންގެއ އާއިލާ މީހުން އެ ކައިވެނީގެ ހަފްލާއަށް އައިސްފައެއް ނުވޭ". ޗަންދޫ ބުނެފައި ވެއެވެ.\nޗަންދޫގެ ދެ އަނބިންގެ ތެރެއިން ހަސީނާގެ އުމުރަކީ 19 އަހަރެވެ، ސުންޑަރީގެ އުމުރަކީ 21 އަހަރެވެ. ދެ މީހުންވެސް ތިބީ ރަނގަޅަށް\nމިގޮތަށް ކައިވެނި ކުރުމަކީ ހިންދޫ ދީނުގައި މަނާ ކަމެކެވެ. އަދި އެއީ ކުށެއްގެ ގޮތުގައި ކަނޑައަޅާފައި ވެއެވެ. އެހެން ނަމަވެސް އޭނާއާ ދެކޮޅަށް މައްސަލައެއް ފައިލްކޮށްފައެއް ނުވެއެވެ.\nޖެނުއަރީ 9, 2021 07:31\nއަހަން އެކަންޏެއް ނޫނޭ މިކަމެއް ކުރީކީ... ރާއްޖޭގެެ ކުރީގެ ފިލްމީތަރި ޝިމާއު ( މަޝްހޫރު ނަމުން ނަމަ "ކުޅޭބޭބެ") ވެސް ކައިވެނި ކުރީ2އަނބިންނާއި އެއްފަހަރާ... ކައިވެނި މަޖްލީސް ހިނގަމުން ދިޔައީ އޭނާގެ ވާންއުޅޭ2އަނބިން2ފަރާތުގައި ބައިތިއްބައިގެން... އަދި އޭނާގެ2އަނބިންނަކީ ކައިވެނީގެ ކުރީގައި ބެސްޓް ފްރެންޑްސް...\nޖެނުއަރީ 9, 2021 09:25\nހެހެހހެހެހެހެ... އަދިވެސް ނަންވާނީ މުސްލިމުން...\nޖެނުއަރީ 9, 2021 10:10\nމިކަމާމެދު އަނގަގަދަ މިތުރަށްވުރެ ކުރީގައި މިއުޅުއްވާ ބޯބުރާންތި ބޯގަމާރު ސޮރު ބުނަނީ ކީކޭބާ؟ އިންޑިޔާ މީހަކު ކުރީމާ މިފަހަރު މިކަން އެ ސޮރަށް މިކައިވެނި ވާނީ ދުނިޔޭގައި ކުރި އެންމެ ފުރިހަމަ އެންމެ މޮޅު ކައިވެންޏަށް ކަމަށް ވުން ގާތް.


Salman Rasgefaanu Covid vaccine jassavaifi\nސަލްމާން ރަސްގެފާނު ކޮވިޑް ވެކްސިން ޖައްސަވައިފި\nސައޫދީ ރަސްގެފާން ސަލްމާން ބިން އަބްދުލް އަޒީޒް ކޮވިޑް ވެކްސިން ޖައްސަވަނީ\nސައޫދީ އަރަބިއްޔާގެ ސަލްމާން ރަސްގެފާން ކޮވިޑް ވެކްސިން ޖައްސަވައިފި އެވެ. ސައޫދީ ޕްރެސް އޭޖެންސީ ބުނި ގޮތުގައި ރަސްގެފާނަށް ދެއްވީ ފައިޒާ / ބަޔޮންޓެކް ކޮވިޑް ވެކްސިނެވެ. ވެކްސިން ދެއްވީ، ޒަމާނީ ހުރިހާ ވަސީލަތެއް ހިމަނައި ތަރައްގީ ކުރަމުން އަންނަ ސިޓީއެއް ކަމަށްވާ ނިއޯމްގަ އެވެ.\nސައޫދީ ހެލްތު މިނިސްޓަރު، ޑރ. ތަވްފީގް ބިން ފަވްޒާން އައްރާބިއާ، ރަސްގެފާނަށް ތައުރީފު ކުރައްވައި ވިދާޅުވީ، ސައޫދީން ކޮވިޑް ފެނުނީއްސުރެ، ސަލްމާން ރަސްގެފާން އެކަމަށް ދެއްވާ އަހަންމިޔަތު ވަރަށް ބޮޑު ކަމަށެވެ.\n"ރަސްގެފާން މިއަދު ވެކްސިން ޖައްސަވައިފި" އައްރާބިއާ ވިދާޅުވި އެވެ. "ރަސްގެފާން ދެއްކެވި މިސާލުން ދޭހަ ވަނީ ފަރުވާ ދިނުން މުހިންމުކަން އަދި ފަރުވާއަށް ވުރެ މުހިންމީ ރައްކާތެރިވުން ކަން" އޭނާ ވިދާޅުވި އެވެ.\nސައޫދީ އަރަބިއްޔާ އަކީ ގަލްފްގައި ކޮވިޑް ވެކްސިނަށް ދެވަނައަށް ހުއްދަ ދިން ގައުމެވެ. ވެކްސިން ބޭނުން ކުރަން އެނެމެ ފުރަތަމަ ހުއްދަދިނީ ބަހުރޭން އެވެ. މި ދެ ގައުމުގައި ވެސް މިވަގުތު ބޭނުން ކުރަނީ ފައިޒާ / ބަޔޮންޓެކް ވެކްސިނެވެ.\nހެލްތު މިނިސްޓަރު، ޑރ. އައްރާބިއާ ވިދާޅުވީ ވެކްސިން ދިނުން އޮންނާނީ ތިން ވިޔަފައްސަކަށް ކަމަށެވެ. ދުނިޔޭގެ އެހެން ގައުމުތަކުގައި ވެސް މަރުހަލާތައް ބަހާލާފައި އޮންނަ ގޮތަށް ބޭނުން ޖެހޭ ހާލަތަށް އިސްކަންދޭ ގޮަތަށް ކަމަށެވެ.\nވަލީއަހުދު މުހައްމަދު ބިން ސަލްމާން އާއި ޕްރިންސް ޚާލިދު ބިން ސަލްމާން ވެސް ވަނީ ވެކްސިން ޖައްސަވާފަ އެވެ. އާންމުންނަށް މިސާލު ދެއްކެވުމަށް ސައޫދީގައި ގިނައިން ވެކްސިން ޖައްސަވަނީ މަތީ ފަންތިގެ ބޭފުޅުންނެވެ.\nސައުދީ އަަރަބިއްޔާ ކޮވިޑް-19 ކޮވިޑް ވެކްސިން + ކޮވިޑް-19 އިގެ ބަލާއާފާތް ސަލްމާން ރަސްގެފާނު


ވަގުތު ފާއިތުވުމުގެ ކުރިން ވިސްނާލަމާތޯއެވެ؟ – ޙެޔޮބަސް\nވަގުތު ފާއިތުވުމުގެ ކުރިން ވިސްނާލަމާތޯއެވެ؟\nPosted byފާތުމަތު ޖުމާނާ އަބްދުލް ޙާދީ\t Sep 10, 2012 Apr 23, 2014 Leaveacomment on ވަގުތު ފާއިތުވުމުގެ ކުރިން ވިސްނާލަމާތޯއެވެ؟\nާއާދެ، ވިސްނާލަންވީ ކޮންކަމަކާއި ހެއްޔެވެ؟ ވިސްނާލަންވީ ތިމާގެ އަމިއްލަ ނަފްސާއިމެދުގައެވެ. ތިމާއަކީ އަބަދުގެ ދާއިމަށް މިދުނިޔެމަތީގައި ޣާފިލްކަންމަތީ އުޅެވޭނެ މީހެއްނޫންކަން ވިސްނާލާށެވެ. އަމިއްލަ ނަފްސު އިސްލާހު ކުރަން އަވަސް ވެގަނެ ވަގުތަކީ އަނބުރާ ލިބޭނެ އެއްޗެއްނޫން ކަން ދަންނާށެވެ. މި ކުޑަ ކުޑަ ވަގުތުކޮޅުގެ ބެނުން އެންމެ ފުރިހަމަ ގޮތުގައި ހިފުމަށް އަވަސްވެގަންނާށެވެ. ތިރީގައި މިވާ ކަންތައްތައް ފަރުވާތެރިކަމާއި އެކު ކިޔާލާށެވެ. އެއިގެ ފަހުން އަމިއްލަ ނަފްސާއި ސުވާލުކޮށް މިއިން ކަމެއްކުރެވޭނަމަ ދުރުވެގަތުމަށް އަވަސްވެގަންނާށެވެ.1. މާތްﷲ ޞުބުހާނަހޫ ވަތަޢާލާއަށް ކިޔަމަންނުވާ ނަފްސެއް ނުވަތަ އަޅެއް.\n2. ޢިލްމް ލިބިގަތުމަށް މަސައްކަތްނުކުރުން.\n3. ދެއްކުންތެރިކަމުގެ ގޮތުން އަޅުކަންކުރުން. (އެއީ ތިމާ މީހާގެ އެއްވެސް އީމާންތެރިކަމެއް ނުވާ ހާލް އެހެން މީހުންގެ ކުރިމަތީގައި ޞޯލިހު މީހެއްކަމަށް ހެދެންވެގެން ކުރެވޭ އަޅުކަންތަކެވެ)\n4. ދަހިވެތިކަމުގެ ވިސްނުން އިސްކޮށް މިދުނިޔެ މަތީގައި އޭނާއަށް ލިބިފައިވާ މުދަލާއި ފައިސާ ޚަޒާނާކުރުން (މިއީ ޒަކާތް ނެރުމެއް ނެތި އޭނަގެ އަމިއްލައެދުމަށްޓަކައި ދަހިވެތިކަމުން ރައްކާކުރާ މުދަލުގެ ވާހަކައެވެ).\n5. މާތްﷲ ޞުބުހާނަހޫ ވަތަޢާލާ ދައްކަވާފައިވާ މަގަށް ޝައުޤުވެރިކަމެއް، ލޯބިވުމެއްނެތި އެންގެވުން ތަކަށް ހުރުމަތްތެރިކޮށް ހިތުމެއްނުވާ ހާލު އެކަލާނގެ ވާގިއަށް އެދުން.\n6. ހަމައެކަނި ދުނިޔޭގެ އުފަލާއި އަރާމް ހޯދުމަށް ﷲ ޞުބުހާނަހޫ ވަތަޢާލާ ދެކެ ލޯބިވުން.\n7. ކުރެވިފައިވާ ފާފަތަކާއި މެދު ހިތާމަކޮށް ރޮއެ ތަޢުބާ އަށް ދެއަތް އުފުލާނެ ވަގުތެއްނެތި އޭނާގެ ޢަމަލްތައްމަތީ ދެމިހުރުން.\n8. ބޭކާރު ޚިޔާލުތަކުގައި ވަގުތު ހޭދަކުރުން (ފާހިޝް ޢަމަލްތައް ކުރުމުގައާއި އެފަދަ މަންޒަރުތައް އެކުލެވޭ ފިލްމް ބެލުމާއި ފޮތްފަދަ ތަކެތި ކިޔާ އެކަންތަކާއިމެދު ބޭގަރާރުވެފައި ހުރުން).\n9. ތިމާ ހެޔޮމަގުން އެއްކިބާވެވޭ ހިނދު މަގުފުރެދުމުން ސަލާމަތްކޮށް ދިނުމަށް އެހީތެރިނުވާ މީހުންނާއި އެކު އެބައިމީހުންގެ ޚިދުމަތުގައި އުޅުން.\n10. ﷲ ޞުބުހާނަހޫ ވަތަޢާލާ އަށް ބިރުވެތިވުމެއްނެތި އެއްވެސް އާރެއް ބާރެއް ނުވާ އެކަލާނގެ ނިކަމެތި އަޅުންދެކެ ބިރުން އުޅުން.މަތީގައި ބަޔާންކުރެވިފައިވާ ކަންތައްތައް ތަކާއިމެދު ވިސްނާލާށެވެ. މިކަންތައް މަތީ ދެމިހުރުމަކީ ﷲ ޞުބުހާނަހޫ ވަތަޢާލާގެ ލޯބިން މަހްރޫމްވެ ވަގުތު ބޭކާރުކުރުން ނޫން ކަމުގައި ނުވެނުދާ ހުއްޓެވެ. ހެޔޮޢަމަލުތައްކުރުމާއި ދުރަށްދެވެނީ އާޚިރަތްމަތިން ހަނދާން ނައްތާލެވި ދުނިޔަވީ ހަޔާތަށް އިސްކަން ދެވުމުންނެވެ. މި ކުޑަ ކުޑަ ވަގުތީ ގޮވަތީގައި ހަމައެކަނި ދުނިޔަވީ ހަޔާތަށް އުއްމީދު ކުރުމުގައި ވަގުތު ހޭދަކުރެވޭތީއެވެ. ހަމަކަށަވަރުންވެސް ހެޔޮ ރަޙްމަތާއި އާފިޔަތު އޮތީ ހެޔޮކަންތައް ޤަބޫލްކޮށް ސާބިތު ކަންމަތީ ދެމިތިބޭ އަޅުތަކުންނަށެވެ.\nމާތް ﷲ ޞުބުހާނަހޫވަތަޢާލާގެ ނިކަމެތި އަޅަކު، ދުނިޔަވީ އެދުމަށް ގޮސް ހުސްވެފައިވާ ހާލް ދުނިޔެއާއި އަލްވަދާޢް ކިޔުމުގެ ބަދަލުގައި އަމިއްލަނަފްސުގެ ނިކަމެތިކަން ހިތަށް ތަސައްވަރުކޮށް، ހިތްޠޯހިރު ކޮށް ދެއްވައި މަރުގެންނެވުމުގެ ކުރިން ޣާފިލްކަމާއި ޖާހިލްކަމުގެ އަނދިރިން ސަލާމަތް ކޮށްދެއްވައި ދެދުނިޔޭގެ ބާއްޖަވެރިކަން ދެއްވުމަށް އެދި ދެއަތް އުފުލައި ދުޢާކުރުމަށް އަވަސްވެގަންނާށެވެ. ކުރެވިފައިވާ ފާފަތަކާއިމެދު ވިސްނާ އެއިގެން ދުރުހެލިވުމަށް އަވަސްވެގަންނާށެވެ. ހަމަޔަޤީނުންވެސް ޣާފިލްކަންމަތީ ވާމީހާގެ ހިތްވަނީ މަރުވެފައެވެ. އޭނަ ފުރިހަމަ ތަޢުބާއަކުން ތަޢުބާ ނުވާހާ ހިނދަކުއެވެ. މާތްﷲ ޞުބުހާނަހޫވަތަޢާލާ އަޅަމެނަށް ހެޔޮވިސްނުން ދެއްވައި އެކަލާނގެ ޞޯލިހް އަޅުތަކުގެ ތެރެއިން އަޅަމެން ލައްވައިފާދޭވެ. އާމީން\nPosted byފާތުމަތު ޖުމާނާ އަބްދުލް ޙާދީ Sep 10, 2012 Apr 23, 2014 Posted inއިޖްތިމާއީ, ވާހަކަTags: ހެޔޮބަސް\nއެއީ ހަމަ ނަސީބެއް\nރުއިން ހުއްޓާލާކަށް ނުޖެހޭ


Media Council Ge Member Kamah "Feshun" Ge Iqnaaz Inthihaab Koffi - Vaguthu\nމީޑިއާ ކައުންސިލްގެ މެންބަރުކަމަށް "ފެށުން"ގެ އިޤްނާޛު އިންތިހާބުކޮށްފި\nމުޙައްމަދު އިޤްނާޒް ޢަލީ - ފޮޓޯ: ވަން އޮންލައިން\nމިއަދު ކުރިއަށް ދިޔަ މޯލްޑިވްސް މީޑިއާ ކައުންސިލްގެ އިންތިޚާބު "ފެށުން" އޮންލައިންގެ މުޙައްމަދު އިޤްނާޒް ޢަލީ ކާމިޔާބުކޮށްފިއެވެ.\nމީޑިއާ ކައުންސިލްގައި މީޑިއާތައް ތަމްސީލް ކުރާ މެންބަރުންގެ ތެރެއިން މެންބަރެއްގެ ދައުރު ހަމަވުމުން ބޭއްވި އިންތިހާބު އިޤުނާޒް ކާމިޔާބު ކޮށްފައި ވަނީ "އެޓޯލް ނިއުސް"ގެ އިބްރާހީމް ރަމީޒާއި ވާދަކޮށެވެ.\nއިންތިހާބުގައި އިޤުނާޒް 36 ވޯޓް ހޯއްދެވިއެވެ. އޭނާ އާއި ވާދަކުރެއްވި އިބްރާހީމް ރަމީޒަށް ލިބިލެއްވީ އެއްވޯޓެވެ. މީޑިއާ ކައުންސިލްގެ އިންތިހާބުގައި ވޯޓުލެވޭނީ ރަޖިސްޓްރީ ކޮށްފައި ވާ ނޫސްތަކަށާއި ބްރޯޑްކާސްޓަރުންގެ ތެރެއިން ކޮންމެ މީޑިއާއެއްވެސް ތަމްސީލު ކުރާ އެއް ފަރާތަކަށެވެ.\nމި އިންތިޚާބުގައި ވޯޓުލުމަށް ޖުމްލަ 66 ފަރާތެއް ރަޖިސްޓަރީ ކުރިއެވެ. ވޯޓު ލާފައިވަނީ 37 ފަރާތަކުންނެވެ.\nއިޤްނާޒަކީ، ފެށުން އޮންލައިންގެ ސީނިއާ ޖާނަލިސްޓެއްގެ އިތުރުން، ނޭޝަނަލް ބޯޓިންގ އެސޯސިއޭޝަން އޮފް މޯލްޑިވްސްގެ ކުރީގެ ސެކްރެޓަރީ ޖެނެރަލް އަދި ރާއްޖޭގެ ބައެއް ޓީވީ ސްޓޭޝަންތަކުގައި ޕްރެޒެންޓްކޮށް، އަދި މިހާރުވެސް ޕްރެޒެންޓް ކުރަމުންދާ ބޭފުޅެކެވެ.\nމީޑިއާ ކައުންސިލް މެންބަރެއްގެ ދައުރަކީ ދެއަހަރު ދުވަހެވެ.\nމެއި 1, 2021 15:01\nބައެއް މީހުން ލިޔެފައި ހުންނަ ލިޔުންތައް ނަގައިގެން އެހެން މީހެއްގެ ނަމުގައި ނޫސްތަކުގައި ޝާއިޢުކުރޭ. ހަމަ މިގޮތަށް ބައެއް ޗެނަލްތަކުން ރިޕޯޓްވެސް ހަދާ. ބައެއް ލިޔުންތައް މިވެނި ދަރުހަކުންނޭ ބުނާއިރު ދަރުސް ދިން މީހެއް ދިން ތަނެއްވެސް އެނގޭކަށް ނޯވޭ. މިވެނި މަޖައްލާއެކޭ ބުނާއިރު އެއީ ކޮން ތާރީޚެއްގައި ނެރެފައި އޮތް އެ މަޖައްލާގެ އަދަދެއްކަމެއްވެސް ނޭނގޭ. ދީނީ ދަރުސް ދެވެނީ ޚާއްޞަ ހުއްދައެއްގެ ދަށުން ކަމަށްވިޔަސް ދީނީ ލިޔުންތައް ލިޔާކަން ހުއްދައެއް ނަގަން ނުޖެހޭތީ، ބައެއް މީހުން އެހެން މީހުން ލިޔެފައި ހުންނަ ލިޔުންތައް ކޮޕީކޮށްފައި ލިޔުންތައް ލިޔާއިރު އެ ލިޔާ މީހަކީ ދީނީ ތަޢުލީމު އެވަރަށް ދަންނަ މީހަކަށްވެސް ނުވޭ. މިކަންކަން މީޑިއާ ކައުންސިލުން ބަލައި އިސްލާހުކުރާނެ ކަމަށް އުންމީދުކުރަން.


Membaru Shaadu Ah HuLhudhoon Hoonuu Maruhabaaeh Dhan'navaifi\nމެމްބަރު ޝާހިދުއަށް ހުޅުދޫން ހޫނު މަރުހަބާއެއް ...\nމަރަދޫގައި ހިނގި އެކްސިޑެންޓެއްގައި2މީހެއްގެ ...\nރަށްޔިތުންގެ މަޖިލިހުގެ ހުޅުދޫ ދާއިރާގެ މެމްބަރު މުހައްމަދު ޝާހިދު ގިނަދުވަސްތަކަކަށްފަހު ރޭ ހުޅުދުއަށް ވަޑައިގެންފިއެވެ.\nރޭ ޝާޑު ހުޅުދުއަށް ވަޑައިގެންނެވުމުން ހުޅުދޫއާއި މީދޫގެ ރައްޔިތުންގެ ތެރެއިން ގިނަބަޔަކުވަނީ ހުޅުދޫ ބަނދަރު ސަރަހައްދަށް ގޮސް ޝާހިދުއަށް މަރުހަބާ ދަންނަވާފައެވެ.\nޝާޑުގެ މިދަތުރުފުޅަކީ ރައީސް ޔަމީނަށް 2018 ވަނައަހަރުގެ ރިޔާސީ އިންތިޚާބު ކާމިޔާބު ކޮށްދެއްވުމަށް ޝާޑު ހިމެނޭ ހުޅުދޫދާއިރާގެ އިތުރަށް މީދޫ ދާއިރާގައިވެސް މަސައްކަތް ކުރެއްވުމަށް ކުރައްވާ ދަތުރެއްކަމަށް މައުލޫމާތު ލިބިފައިވެއެވެ.\nޝާޑުގެ މިދަތުރުފުޅުގައި 15 ވަރަކަށް ދުވަސް ހުޅުދޫއާއި މީދޫގައި ހޭދަކުރައްވާނެއެވެ.\nމެމްބަރު ޝާހިދު ރަށްޔިތުންގެ މަޖިލިހަށް ހޮވުނު ފަހުން ސަރުކާރާއިގުޅިގެން ސަރުކާރުން ހުޅުދޫއާއި މީދޫއަށް ކޮށްދެއްވާފައިވާ އަދި ކޮށްދެއްވަމުން ގެންދަވާ މަސައްކަތްތަކުގެ ތެރޭގައި ހުޅުދޫއާއި މީދޫގައި ފެނުގެ ނިޒާމްގާއިމްކޮށް ފެނުގެ ޚިދުމަތް ހުޅުދޫއާއި މީދޫގެ ރަށްޔިތުންނަށް ހޯދައި ދިނުމާއި ހުޅުދޫއާއި މީދޫގައި ފާޚާނާ ނިޒާމް ގާއިކޮށް ދެއްވުމަށް މަސައްކަތްކޮށް އެމަސައްކަތް މިހާރު ނިމެމުންދާކަންވެސް ފާހަގަކޮށްލަންޖެހެއެވެ.\nއަދި މީގެ އިތުރަށް ސަރުކާރާއި ގުޅިގެން ސ. އަތޮޅު މަދަރުސާގައި4ބުރީގެ އިމާރާތެއް ގާއިމްކޮށދެއްވާ ހުޅުދޫއާއި މީދޫގެ ރަށްޔިތުންނަށް ޚިދުމަތް ދިނުމަށްޓަކައި އިމާރާތްކުރަމުންދާ ފަޔަރ ސްޓޭޝަން ފާހަގަކޮށްލަންޖެހެއެވެ. އަދި ދަތުރުފަތުރުގެ ޚިދުމަތާއި މަސްފެކްޓްރީގެ އިތުރަށް މިހާރު ހުޅުދޫއާއި މީދޫގެ ބޮޑުމަގުގައި ތާރު އެޅުމަށްޓަކައި ކުރަމުން ގެންދާ މަސައްކަތް ފާހަގަކޮށްލެވެއެވެ. އަދި މީގެ އިތުރަށް މީދޫގެ އިސްމެހެލާ ހެރާގައި މިހާރު ރިސޯޓް ހެދުމުގެ މަސައްކަތް ކުރަމުންދާކަންވެސް ފާހަގަކޮށްލަންޖެހެއެވެ.\nރެއާލްމެޑްރިޑާއި ޖިރޯނާ ބައްދަލުކުރިމެޗްގެ ތެރެއިން\nފުލުހުންގެ ޚިދުމަތަކީ މަތިވެރި، ޝަރަފުވެރި، ބޮޑު އަމާނާތެއް އެކުލެވިގެންވާ ޚިދުމަތެއްކަމަށް ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ވިދާޅުވެއްޖެއެވެ. އެމަނިކުފާނު ...